ועדת הפנים והגנת הסביבה, כנסת 25, פרוטוקול מספר 125, 2023-10-16 00:00

יעקב אשר: בוקר טוב לכולם, אני פותח את ישיבת הוועדה בנושא הסיוע הנדרש לרשויות המקומיות והאזוריות בדרום לצורך התמודדות עם מצב הלחימה

יעקב אשר:  מכבד אותנו שר הפנים, אני מודה ומעריך

יעקב אשר:  אנחנו נמצאים בקשר כל הזמן וצריך לשבח, גם את הפעילות אבל גם את הפעילות שלך בתפקיד הקודם שעשית עד לא מזמן

הפנים משה ארבל: תודה רבה

יעקב אשר: על זה פחות מדברים אבל אם שמנו לב או לא שמנו לב, בתי החולים נערכו מהר מאוד באזורי הדרום ואני יודע את זה באופן אישי

יעקב אשר:  לכן, אני אומר את זה כהכרת הטוב, אנחנו צריכים גם לעודד את עצמנו בשלב מסוים ואני בהחלט חושב שצריך לומר את זה

יעקב אשר:  היה פינוי מוקדם לבתי חולים אחרים, למרכז, כדי שבתי החולים שנמצאים בחזית העורף – נקרא לזה ככה – יהיו מוכנים

יעקב אשר:       ברשותכם, אני רוצה לפתוח את הישיבה בפרק תהילים לזכרם של הנרצחים, לרפואתם של הפצועים ולהשבתם במהרה של בני עמנו שנמצאים בנכר: "שִׁיר לַמַּעֲלוֹת אֶשָּׂא עֵינַי אֶל הֶהָרִים מֵאַיִן יָבֹא עֶזְרִי

יעקב אשר:  עֶזְרִי מֵעִם ה' עֹשֵׂה שָׁמַיִם וָאָרֶץ

יעקב אשר:  אַל יִתֵּן לַמּוֹט רַגְלֶךָ אַל יָנוּם שֹׁמְרֶךָ

יעקב אשר:  הִנֵּה לֹא יָנוּם וְלֹא יִישָׁן שׁוֹמֵר יִשְׂרָאֵל

יעקב אשר:  ה' שֹׁמְרֶךָ ה' צִלְּךָ עַל יַד יְמִינֶךָ

יעקב אשר:  יוֹמָם הַשֶּׁמֶשׁ לֹא יַכֶּכָּה וְיָרֵחַ בַּלָּיְלָה

יעקב אשר:  ה' יִשְׁמׇרְךָ מִכׇּל רָע יִשְׁמֹר אֶת נַפְשֶׁךָ

יעקב אשר:  ה' יִשְׁמׇר צֵאתְךָ וּבוֹאֶךָ מֵעַתָּה וְעַד עוֹלָם"

יעקב אשר:      אחינו כל בית ישראל הנתונים בצרה ובשביה, העומדים בין בים ובין ביבשה, המקום ירחם עליהם ויוציאם מצרה לרווחה ומאפילה לאורה ומשעבוד לגאולה, השתא בעגלא ובזמן קריב ואמרו אמן

הפנים משה ארבל: אמן

עטא אבו מדיעם: והקורבנות שלנו, המוסלמים, אדוני? אני מרהט, ראש העיר

יעקב אשר: אתה תקבל את רשות הדיבור

עטא אבו מדיעם: אני גם מבקש לקרוא לזכרם, מהקוראן

יעקב אשר: אתן לך

יעקב אשר:  כשתדבר ברשות דיבור, אתה תוכל לעשות את זה

יעקב אשר:  אתן לך, אני יודע ואנחנו מכירים

עטא אבו מדיעם: באותו מעמד, רציתי באותו רצף

יעקב אשר: אני רוצה לפתוח את הישיבה בצורה מסודרת ואני מבקש ואומר כאן גם לחברים

עטא אבו מדיעם: - - -     

יעקב אשר: סליחה, אני מבקש לא להפריע

יעקב אשר:  אני לא יודע מי אתה ואני לא יודע עם איזה מטען אתה מגיע, כולנו פה נמצאים עם מטענים, כל אחד מהמקום שלו

יעקב אשר:  אני מבקש דבר אחד: לשמוע את ההקדמה שלי

יעקב אשר:  לאחר מכן אנחנו ננהל את הישיבה, כל מי שירצה לדבר – ידבר

יעקב אשר:  אתה לא מכיר את הוועדה הזאת, אני מבקש ממך לשבת

עטא אבו מדיעם:  אם אני לא קורא עכשיו, אחרי קריאת התהילים, אני עוזב את הישיבה

עטא אבו מדיעם:  כמו שקראת לזכרם, גם אני אקרא לזכרם, נרצחו 19 בדואים

יעקב אשר: סליחה, אנחנו יודעים בדיוק

עטא אבו מדיעם: תן לי לקרוא

יעקב אשר: אני מכיר את הנושא, הנושא הזה נמצא על השולחן

יעקב אשר:  אבל אני כרגע אמרתי לך ואם אתה לא מכבד את זה ואתה מחפש כרגע לפתוח את הישיבה בצורה הזאת, אז זה על אחריותך בלבד, נקודה

יעקב אשר:  אני מנהל כרגע את הישיבה, לטוב ולמוטב

יעקב אשר:  אני מבקש לומר דבר אחד לחברי הוועדה: אני מבקש לא להפריע

נאור שירי: הוא לא צריך לצאת

יעקב אשר: הוא לא צריך לצאת, אני ביקשתי ממנו שיצא? אני נתתי לו תשובה

עטא אבו מדיעם: - - -     

יעקב אשר: נתתי לך תשובה, אבל אני מבקש לא להפריע לדיון

נאור שירי: הוא צריך להישאר

יעקב אשר: חברים, תנו לי דקה אחת

יעקב אשר:  זה בדיוק הדברים שאנחנו - - -      

עטא אבו מדיעם: אני צודק במה שאמרתי

יעקב אשר: מכובדי, אני מבקש שתצטרף לדיון ותחכה

עטא אבו מדיעם: נהרגו מהמשפחה שלי

יעקב אשר: אתה אמור לדבר די בהתחלה ואני יודע את הדברים בדיוק

יעקב אשר:  אני מבקש ממך לתת לי לנהל את הדיון, תודה

יעקב אשר:       חברים, אתם מכירים את הוועדה הזאת, אני מסתכל כרגע על הדיון ורואה את האחריות שלנו בוועדה כגורם מפקח, מתכלל, מתמרץ, מבקר

יעקב אשר:  אני רוצה שנעשה את זה בצורה הטובה ביותר שאנחנו יודעים לעשות

יעקב אשר:  נמצאים פה חברי כנסת שנמצאים ומכירים רשויות מקומיות, הקשר מול האזרח כרגע נופל על ראשם של ראשי הרשויות שנמצאים בשטח

יעקב אשר:  אנחנו נהיה כאן לא רק היום בישיבה הזאת, מהישיבה הזאת נעלה דברים ונעקוב אחריהם

יעקב אשר:  מבחינתי זו יכולה אפילו להיות ישיבת מעקב יומיומית, אפילו שעה ביום בזמנים שנוכל

יעקב אשר:  מבחינתי, אתם יודעים שאני חסיד גדול של העניין הזה

יעקב אשר:       אנחנו רוצים להפעיל את הכוח שלנו כדי שלכם יהיו האפשרות והכלים להתמודד מול המצב בשטח, על כל ההיבטים שלו

יעקב אשר:  אנחנו רוצים להוריד, שתהיה כמה שפחות בירוקרטיה וכל הדברים האלה מסביב, לצורך זה אנחנו פה

יעקב אשר:  אני מבקש שהדיון יהיה כרגע עם הסתכלות קדימה

יעקב אשר:  אני יודע שלכל אחד מכם ואני אומר לכם שגם לי, גם כראש עיר בעבר שהיה בזמן מלחמה, היו רעיונות והיו דברים

יעקב אשר:  אני יכול לתת לכם ספר שלם של דברים שאני חושב שהיה צריך לעשות כך או אחרת

יעקב אשר:       אני מבקש דבר אחד, אני רוצה שהדיונים פה יהיו ענייניים

יעקב אשר:  הם יהיו ארוכים ככל שצריך, אנחנו נמצה את כל הדברים, נעקוב אחרי זה

יעקב אשר:  יש לנו חברי כנסת ואנחנו יודעים לעשות את זה ביחד, גם בימים רגועים ובטח ובטח בימים כאלה

יעקב אשר:  לכן, אני באמת מבקש, גם מחברי הכנסת וגם מראשי הרשויות – אלה שנמצאים פה ואלה שיגיעו בהמשך, וישנם ראשי רשויות שנמצאים בזום באופן טבעי ונשמע אותם – מכולם, את הענייניות, הסבלנות ואורך הרוח

יעקב אשר:  בואו נסתכל קדימה ולא אחורה

יעקב אשר:      ההנהלה מבקשת: יש כאן ממ"ד בצד שמאל בוועדת המדע והטכנולוגיה, אם חלילה נצטרך אז נצא באופן מסודר לשם, יש דקה וחצי ואפשר להגיע

יעקב אשר:  פה צריך לחשוב על אלה שיש להם 15 שניות במקרה הטוב

יעקב אשר:       אני מציע את סדר הדיון בצורה כזאת: ניתן לשר כמה מילות פתיחה, בגדול

יעקב אשר:  אני רוצה לשמוע את ראשי הרשויות קודם

יעקב אשר:  נשמע את כולם, אחד לאחד, וגם נצבור לנו את הנקודות כי יהיו הרבה דברים שיהיו להם ממשקים דומים

יעקב אשר:  לאחר מכן תשובות של משרדי הממשלה ונראה ביחד איך אנחנו מתקדמים

יעקב אשר:  כמובן שהשר יכול להתערב בדיון ולדבר מתי שהוא רוצה, מבחינתי אפילו לחלק כאן הוראות היכן שצריך

יעקב אשר:  נתחיל כרגע עם השר ולאחר מכן ראשי הרשויות

הפנים משה ארבל: מכובדי היושב-ראש, חבריי חברי הכנסת, ראשי רשויות, מנכ"לי משרדי ממשלה, מכובדיי כולם, אנחנו נמצאים בעיצומה של מערכה קשה וכואבת

הפנים משה ארבל:  אני באופן אישי, אדוני ראש עיריית רהט, הקדשתי את תפילתי גם לזכרם של הנספים המוסלמים, תפילתנו היא על כולם

הפנים משה ארבל:  כמובן, לרפואתם והחלמתם של כל בני האדם, יהודים וערבים כאחד

הפנים משה ארבל:  המאבק הוא לא מאבק בין יהודים למוסלמים, המאבק פה הוא מאבק של דאעש כנגד בני אדם

הפנים משה ארבל:  כולנו יחד כואבים כאב עצום על הברבריות, על הנאציזם והפעולות הקשות מאוד שפגעו בבני אדם יהודים ומוסלמים באכזריות שאין לתאר ואין לשער

הפנים משה ארבל:       אני רואה חשיבות רבה בעיצומה של המערכה הזו להגיע לכאן לוועדת הפנים של הכנסת בראשותך ידידי חבר הכנסת יעקב אשר, כדי לדווח ולתת דין וחשבון לכנסת על הפעולות שבוצעו עד עכשיו ועל הפעולות שעלינו לבצע

הפנים משה ארבל:  פיקוח פרלמנטרי הוא כלי מרכזי חשוב ומשמעותי, גם כדי לדייק אותנו וגם כדי להאיר לנו זרקור על המקומות שאנחנו לא מספיק נותנים עליהם דגש, וזה תפקידכם חברי הכנסת

הפנים משה ארבל:  גם צוות המשרד הגיע לכאן, בהחלט מתוך קשב והבנה שאנחנו צריכים לדייק את עצמנו, למקד את עצמנו ולתת בסופו של דבר את הכלים הטובים ביותר לשלטון המקומי לבצע את הפעולות שהוא אמור לבצע

הפנים משה ארבל:       כפי שאתם יודעים ובטח שמעתם בתקשורת בימים האחרונים, בקשתי התקבלה ואני מתמקד רק במשרד הפנים

הפנים משה ארבל:  ביקשתי לסיים את תפקידי כשר הבריאות מיד עם תחילת המערכה – לשמחתי הרבה, בקשתי התקבלה – כי חייבים שר במשרה מלאה בשני המשרדים הגדולים הללו וההחלטה הזו היא החלטה נכונה

הפנים משה ארבל:       משרד הפנים כולל בתוכו הרבה מאוד משימות

הפנים משה ארבל:  מלבד השלטון המקומי, גם סוגיית ריכוז כל הפעולות של אגף החירום

הפנים משה ארבל:  הן מתוכללות על ידי משרד הפנים, לרבות סוגיית הפיקוח והתכלול של מתקן שׁוּרָה, שזו בעצם תר"ח – תחנת ריכוז חללים, שבתוכה ישנם משרדים רבים: צה"ל, משרד הבריאות, משטרה, מז"פ ומשרדים נוספים

הפנים משה ארבל:  אני גם מתכוון להציג בפניכם נתונים מדויקים, נכון להבוקר, על מספר החללים: מספר החללים המזוהים, החללים שלא זוהו ומה אנחנו מתכוונים לעשות

הפנים משה ארבל:         ביום שבת בבוקר, תוך כדי התפילה בבית הכנסת, עודכנתי על הזוועות שהתרחשו בדרום

הפנים משה ארבל:  נסעתי, לראשונה בחיי ביום שבת, לחמ"ל משרד הבריאות בקריית שדה התעופה

הפנים משה ארבל:  משם ניהלנו את הפעולות החשובות מאוד לפינוי שניוני של חולים מבתי החולים בדרום לבתי חולים אחרים, כדי למנוע קריסה

הפנים משה ארבל:  בהזדמנות הזו, אני רוצה לציין לשבח את עובדי מערכת הבריאות שתיפקדו לתפארת: מנהלי בתי החולים, רופאים – רופאים יהודים ורופאים מוסלמים כאחד – שטיפלו והצילו חיי אדם בצורה מעוררת כבוד, במהירות

הפנים משה ארבל:  אלו מספרים שמעולם לא היו כאן במדינת ישראל

הפנים משה ארבל:  בית החולים סורוקה – הנהלת בית החולים, פרופסור קודש – קלטו כ-800 פצועים ביום אחד

הפנים משה ארבל:  ההנחיה שלי הייתה לבצע באופן מיידי, עוד ביום שבת, פינוי לבתי חולים במרכז הארץ, כדי שבית החולים באמת יוכל להתמודד עם זה

הפנים משה ארבל:       כמובן, מיד בצאת השבת נכנסנו לסוגיות של פיקוח ותכלול מתקן החללים בבסיס שורה, שקלט בתוכו גם את החללים האזרחים וגם את חללי צה"ל

הפנים משה ארבל:  בישיבות תכופות שערכתי במהלך השבוע, לרבות ביום שישי כשעתיים לפני כניסת השבת, גם סוכם על דעת הרב הראשי לצה"ל שמתקן החללים ימשיך לפעול גם בשבת כדי לקדם את תהליך הזיהוי באופן המהיר ביותר

הפנים משה ארבל:        אני רוצה למסור לוועדה את המספרים: נכון להבוקר הגיעו למתקן החללים 959 חללים, זוהו: 504 חללים, טרם זוהו עדיין: 297 חללים

הפנים משה ארבל:  נותבו למקום אחר – קרי: למכון לרפואה משפטית באבו כביר – 158 חללים

הפנים משה ארבל:  הונפקו 514 רישיונות קבורה

הפנים משה ארבל:  אלה מספרים קשים מאוד, אלה מספרים ומצבים קשים מאוד

הפנים משה ארבל:  אני באמת רוצה לציין את הרוח של העם הזה, את רוח ההתנדבות ואת רוח ההקרבה של מתנדבי זק"א שביחד עם אנשי מז"פ ואנשי מילואים ברבנות הצבאית ובחיל הרפואה, עשו ועושים עבודת קודש במשך 24 שעות ביממה

הפנים משה ארבל:  עבודה קשה, בתנאים קשים, במחזות נוראיים

הפנים משה ארבל:  אני בטוח שבהמשך הם גם יצטרכו לטפל בעצמם אחרי המחזות הנוראים והקשים הללו

הפנים משה ארבל:  אני חושב שהמספרים הללו הם באמת מספרים שמלמדים על עבודה מאומצת

הפנים משה ארבל:       אני רוצה לומר: סוגיית זיהוי החללים – ואני רוצה לומר את זה גם לאזרחי ישראל וגם למשפחות – היא סוגיה רגישה מאוד, סוגיה שהחשיבות לבצע אותה באופן המדויק ביותר היא קריטית, אסור לנו לטעות בדברים האלה

הפנים משה ארבל:  גם אם במשך הזמן ובחלוף הימים ישנו קושי בזיהוי על ידי טביעות אצבע, אנחנו עוברים לזיהוי על ידי DNA

הפנים משה ארבל:  תהליכי הזיהוי הללו חשובים

הפנים משה ארבל:       לא אוכל לפרט כאן בוועדה, אבל היה כבר אירוע כשקיבלתי בשבוע שעבר טלפון מעובדי משרד הבריאות: בבוקר שאחרי לוויה שהייתה במקום מסוים, באחת הערים בארץ, ההורים החליטו שזה לא הבן שלהם, כנראה מתוך תקווה שזה אולי חלום רע

הפנים משה ארבל:  הנחיתי מיד באותו בוקר לשלוח רופאים מבית חולים סמוך כדי לפתוח את הקבר ולהוציא DNA כדי שהוודאות תהיה מוחלטת, כי הזיהוי היה בטביעת אצבע

הפנים משה ארבל:  הוצאנו DNA והאימות היה מלא

הפנים משה ארבל:      לכן, אני אומר: גם אם ישנו עיכוב בתהליך, העיכוב הזה נועד מתוך מטרה אחת, למנוע לחלוטין טעויות, לזהות זיהוי מוחלט

הפנים משה ארבל:  אני באמת רוצה לציין לשבח את כל העוסקים במלאכת הקודש הזו, שעושים עבודה מאומצת, ברגישות רבה, כדי שאנחנו נימנע מטעויות

הפנים משה ארבל:  אפס טעויות, אין אופציה לטעות

הפנים משה ארבל:  גם אם זה לוקח זמן, והצלבות, ואנשי מז"פ במשטרת ישראל, אנחנו נעשה את זה ונעשה את זה בצורה הטובה ביותר

הפנים משה ארבל:       כמובן שאני לא משווה, אבל בפיגוע הרכבות בלונדון – כמדומני, ביולי 2005 – הליך הזיהוי נמשך למעלה מחמישה חודשים

הפנים משה ארבל:  אלה לא היעדים שלנו, אנחנו באמת עובדים סביב השעון כדי לעשות את זה מהר ומכובד, ולעשות את זה בצורה המדויקת ביותר

הפנים משה ארבל:  ועל כך באמת תודתי לכל העוסקים המלאכה

הפנים משה ארבל:      אני מבקש להתייחס גם לסוגיות נוספות שאנחנו במשרד הפנים עוסקים בהן

הפנים משה ארבל:  כמובן שאני רואה חשיבות רבה בחיזוק וביצור השלטון המקומי

הפנים משה ארבל:  אני פותח את דברי כשאני עובר לסוגיה של השלטון המקומי, כמובן שבדמע על הרצח של אופיר ליבשטיין, השם יקום דמו, ראש מועצה שבחירוף נפש יצא להגן על תושביו ונרצח

הפנים משה ארבל:  האירוע הזה הוא אירוע קשה, אירוע טראומטי, והרשות המקומית מתמודדת שם גם עם אתגרים

הפנים משה ארבל:  אני שמח על רוח ההתנדבות

הפנים משה ארבל:  המנכ"לית הקודמת של משרד הרווחה, סיגל מורן, נכנסה בהתנדבות ללוות את הרשות, תהליך משמעותי וחשוב

הפנים משה ארבל:  כמובן שאנחנו במשרד, גם עם הממונה על המחוז לילי פיינטוך, מלווים את הרשויות הללו

הפנים משה ארבל:  זימנתי את המנכ"ל הקודם של משרד הפנים, מרדכי כהן, לרשות נוספת, כדי ללוות את המועצה האזורית אשכול

הפנים משה ארבל:       אנחנו רוצים לתת את כל הכלים לשלטון המקומי

הפנים משה ארבל:  השלטון המקומי הוכיח את עצמו כבעל יכולות ביצוע מופלאות, כגורם ביצועי וכגורם שיודע את צרכי התושבים בצורה הטובה ביותר

הפנים משה ארבל:  בתקופת הקורונה למדנו עד כמה השלטון המקומי הוא חשוב ומשמעותי ותפקידנו הוא לחזק ולבצר את מעמדו

הפנים משה ארבל:  בהנחייתי יצאה איגרת לכלל ראשי הרשויות עם מספר הנייד שלי ועם טלפון של החמ"ל 24/7 של משרד הפנים

הפנים משה ארבל:  הקשר עם ממוני המחוזות הוא קשר רציף, בכל יום אני בחיתוך מצב, כשאנחנו נוסעים אני מבקש לקבל מהממונים על המחוזות פידבקים

הפנים משה ארבל:       ישנם שני מדרגים

הפנים משה ארבל:  יש מדרג של רשויות מקומיות

הפנים משה ארבל:  ישנן רשויות מקומיות שמפונות בהתאם להנחיית רח"ל (רשות חירום לאומית), שזה בעצם משרד ראש הממשלה, בהתאם להחלטת הממשלה

הפנים משה ארבל:  בהנחיית רח"ל התחלנו הבוקר לפעול ולכן, מנכ"ל משרד הפנים לא הגיע בגלל שהוא נאלץ לנסוע לצפון, גם לפינוי של אפס עד שתיים, בצפון, ברשויות מקומיות נוספות

הפנים משה ארבל:  מבחינתנו, ברגע שקיבלנו את ההנחיה מרח"ל – קרי, ממשרד ראש הממשלה – בהתאם לאותה החלטת הממשלה, אנחנו ממוקדי מאמץ כדי לבצע אותה בצורה הטובה ביותר, לאפשר לשלטון המקומי את הכלים המקסימליים כדי שזה יתבצע

יוראי להב-הרצנו:   מה זה אומר?       

הפנים משה ארבל: אני אענה ואתייחס גם למספרים

הפנים משה ארבל:       בנוסף, אנחנו צריכים לתת את הדעת גם על רשויות מקומיות קולטות

הפנים משה ארבל:  הרשויות המקומיות שקולטות אוכלוסייה יוצרות לעצמן ברגע אחד מחויבויות תקציביות גדולות לטובת טיפול באוכלוסייה שמגיעה אליהן, והפעולות הללו דורשות מיקוד מאמץ

הפנים משה ארבל:  אני שמח שגם מנכ"ל משרד האוצר פה

הפנים משה ארבל:  בהנחייתי, עוד היום, מנכ"ל משרד הפנים ביחד עם משרד האוצר, אמורים כבר לפרסם תחשיב פר נפש עבור רשות מקומית קולטת, כמה סיוע ממשלתי ניתן לדבר הזה

הפנים משה ארבל:  זה חשוב, זה משמעותי, אסור שהשירותים המוניציפליים ייפגעו

הפנים משה ארבל:       בנוסף ובאותה נשימה, אני שמח ומברך את מר נאיף הינו, סמנכ"ל רשות האוכלוסין וההגירה, שביוזמה של המנכ"ל אייל סיסו הקימו מיוזמתם לשכות של רשות האוכלוסין וההגירה בתוך המלונות של המפונים

הפנים משה ארבל:  זה התחיל בשפיים, שביקרתי שם, היום פתחו במלון דיוויד בים המלח והיום אחר הצוהריים ייפתחו גם באילת

הפנים משה ארבל:  לשכות שנותנות שירותים של הנפקת תעודות זהות ודרכונים לאותם מפונים ללא אגרה

הפנים משה ארבל:  זו פעולה חשובה ומשמעותית, אנשים צריכים לחזור לחיים, לחזור לשגרה עד כמה שאפשר

הפנים משה ארבל:       תפקידנו כשלטון מרכזי הוא לחתור למגע עם התושב, לא להביא למצב שבו אנשים או ראשי רשויות צריכים לחפש אותנו

הפנים משה ארבל:  התפקיד שלנו, וזה גם מה שהנחיתי את הדרגים המקצועיים במשרד, הוא לחתור למגע עם התושבים, להגיע אליהם, להיות שם בשבילם ולא לחכות שיפנו אלינו

הפנים משה ארבל:       כמובן שאתייחס בהמשך הדיון לסוגיות נוספות ומספרים, אבל נפתח את זה לשאלות ומיד לאחר מכן אני אשיב על הכול

הפנים משה ארבל:  תודה רבה

יעקב אשר: עוד לפני השאלות, קודם כול, נשמע את ראשי הרשויות ונמצא ראש רשות שנמצא כאן

יעקב אשר:  יש הרבה ראשי רשויות שכמובן שנמצאים כרגע במקום ונמצאים בזום, אנחנו ננסה לשמוע אותם

יעקב אשר:  עטא אבו מדיעם, ראש עיריית רהט, בבקשה

עטא אבו מדיעם: תודה רבה לכולם

עטא אבו מדיעם:  אני ראש העיר של רהט

עטא אבו מדיעם:  ברהט יש 80,000 תושבים ויש לנו שלושה תושבים שאיבדו את חייהם ביום שבת

עטא אבו מדיעם:  בסך הכול כ-18 בדואים איבדו את חייהם בשל האירועים שהיו בשבת, ולזכרם אני גם אקרא מהקוראן (אומר דברים בשפה הערבית, להלן תרגומם): בשם אלוהים הרחמן והרחום

עטא אבו מדיעם:  התהילה לאלוהים ריבון העולמים, הרחמן והרחום, המולך ביום הדין

עטא אבו מדיעם:  אותך נעבוד ולישועתך נקווה

עטא אבו מדיעם:  נחנו באורח מישרים, אורחם של אלה אשר נטית להם חסד, לא של אלה אשר ניתכה החמה עליהם, ולא של התועים

עטא אבו מדיעם:  אמן

עטא אבו מדיעם:  אלוהים ירחם עליהם

עטא אבו מדיעם:      יש לנו כמה פצועים

עטא אבו מדיעם:  יש לי בעיר חמישה נעדרים, מתוכם ארבעה הם משפחה שלמה, כולל נערה

עטא אבו מדיעם:  הכאב הגיע לכולם

עטא אבו מדיעם:  הפצמ"רים (פצצות מרגמה) הגיעו גם לעיר שלי רהט, הגיעו גם לבדואים שגרים בפריפריה של רהט, שם יש שטח שיפוט שסופח לעיר

עטא אבו מדיעם:  בזמנו, הרב דרעי חתם על צו הסיפוח בתוכנית תיקון הגבולות ומשם לא נבנו עדיין שכונות, זה אלהוזייל וא-זיאדנה

עטא אבו מדיעם:        הבעיה היא שאין לי מקלטים ציבוריים ואין לי מקלטים ניידים, זה הופך את העיר שלי שהיא עיר למופת ועיר שאפשר להתגאות בה מאוד, לתפארת – אבל לידי יש שכונות שהן תחת הטווח של הפצמ"רים ואין לי פתרונות

עטא אבו מדיעם:  זו אותה סוגיה שנמצאת גם בכפרים הלא מוכרים, ואתן לחברים כמו חבר הכנסת עטאונה לדבר, אני מדבר על רהט

עטא אבו מדיעם:       מלבד ההרוגים והנעדרים יש לנו 51 פצועים, חלקם גם ילדים שהלכו עם ההורים שעבדו בשבת בגוש קטיף – זו חוויה לקחת את הילד בשבת לחממה לעבוד – חלק מהילדים פשוט חטפו יריות

עטא אבו מדיעם:  החוויות והסיפורים שאני שמעתי מזעזעים

עטא אבו מדיעם:       במעגל הפגיעה יש לי כמה בתי ספר שהפגיעה בהם כמעט ישירה

עטא אבו מדיעם:  במערך הרווחה והפסיכולוגים, כמעט כל בתי הספר הם בטראומה

עטא אבו מדיעם:  כמו בכל עיר יש לנו חדר מצב, יש לנו חדר מל"ח (משק לשעת חירום) והכל עובד, הכול בסדר

עטא אבו מדיעם:  הבעיה שלי עכשיו היא שאני פתחתי את בתי הספר כי אין לי מקלטים, בבינוי הישן אין ממ"דים ולכן, נעזרנו בבתי הספר

יעקב אשר: אני מנסה למקד אותך כי אני רוצה להמשיך הלאה עם ראשי רשויות נוספים וגם חיים ביבס שיעלה

יעקב אשר:  אם אני מבין נכון, מעבר לבעיות שקיימות, החלק הארי של העניין הוא הנושא הזה של המיגון: אין מיגוניות, אין מקלטים ואין את הדברים האלה

יעקב אשר:  אם אני ממקד את הדברים האלה נכון

עטא אבו מדיעם: יש לי עוד כמה נקודות, אבל הנושא העיקרי - -      

יעקב אשר: אפשר יהיה להעלות אותן אחר כך

עטא אבו מדיעם: - - הוא שאין לי את זה, אדוני יושב-ראש הישיבה

יעקב אשר: הבנתי

עטא אבו מדיעם: יש לנו חוסר בתקציבים לקניית ציוד חירום ויש לנו גם חוסר בתקציבים לחוסן קהילתי

עטא אבו מדיעם:  אני זקוק ל-70 עו"סים וכ-40 פסיכולוגים, זה הנייר שהכינו לי אנשי המקצוע שלי

עטא אבו מדיעם:       הפתרון שאנחנו מציעים – אנחנו גם אומרים מה הפתרון – הוא תקציבים מהחלטה 2397 שעד עכשיו לא נוצלו

עטא אבו מדיעם:  המדינה, משרד האוצר ומשרד הפנים, יכולים לעשות הסטה תקציבית לחירום, לשנות גם בהחלטה 1279

עטא אבו מדיעם:  היום אפשר, בתוכנית המיוחדת החדשה לבדואים, לתמוך ברשויות הבדואיות

יעקב אשר: להפנות את זה יותר לתמיכה רגשית

עטא אבו מדיעם: כן, לאשר מייד, גם לקצר את התהליך הבירוקרטי

יעקב אשר: תודה

יעקב אשר:  מכובדי, אני חייב לעצור אותך, תמשיך להיות איתנו כאן ולדבר הלאה

יעקב אשר:       יושב-ראש המרכז לשלטון מקומי, חיים ביבס, נמצא איתנו בזום

יעקב אשר:  בבקשה

יעקב אשר:  אני מבקש להתמקד, כמו שאמרתי בתחילת הדיון, בדברים המעשיים קדימה

חיים גבתי: אדוני היושב-ראש, השר, כולם, אתמקד בסיוע הנדרש לרשויות המקומיות לצורך התמודדות במצב לחימה

חיים גבתי:  הדבר הראשון והמיידי – שהוא בידיים של משרדי הממשלה, של האוצר, של כולם – הוא הקדמת כל תשלומי מענקי האיזון, הפיתוח, כל הדברים

חיים גבתי:  בסוף, רשויות מוציאות הרבה מאוד מיליונים מהכיס מיידית כדי לטפל בדברים המיידיים הדחופים, ולכן, תשחררו

חיים גבתי:  מספיק עם הבירוקרטיה, מספיק עם כל הדברים: היום, מחר, מוחרתיים

אפרת רייטן: אין זמן

חיים גבתי: לא

חיים גבתי:  אתמול

חיים גבתי:  לשחרר את כל הדברים האלה, כולל הנחיה גורפת להעברת כספים מעוכבים של הרשויות המקומיות במשרדי הממשלה השונים, להנחות את החשבים: אנחנו במצב חירום, תעבירו

חיים גבתי:  בלי כל המשחקים המטופשים של כל מיני חשבים שיושבים ומתחילים להתעסק בכל מיני דברים שאני באמת מתבייש בהם, תשחררו ולהתראות

חיים גבתי:  כל התחשבנות אנחנו נעשה אחר כך, לא עכשיו, את כל ההתחשבנות

חיים גבתי:       בנושא של הדרוזים: העברת הכספים שצריך לתת להם כדי לסייע להם בצפון, כי גם אנחנו מעבירים

חיים גבתי:  ועל זה נושא החלטה מספר 550, נגמרו המשחקים

הפנים משה ארבל: אדוני, אני רק מבקש לעדכן שנושא הדרוזים עבר בוקר

חיים גבתי: חברים - - -     

יעקב אשר: רגע, תיתן לשר

יעקב אשר:  חיים, דקה

הפנים משה ארבל: אני רק מעדכן שהתקציב שציינת לגבי הרשויות דרוזיות עבר הבוקר

חיים גבתי: מצוין

חיים גבתי:  550, עם כל הכבוד, יש לכם כמה רשויות בודדות שיש בעיה איתן מסיבות כאלה ואחרות – תשחררו

חיים גבתי:  עם כל הכבוד, חבריי ראשי הרשויות בחברה הערבית לא רק נוהגים באחריות, אני אומר לכם, הם מובילים מנהיגות בצורה אחראית, כולל עלי סלאם ואחרים

חיים גבתי:  עם כל הכבוד, תשחררו אותם, הראש כמעט עוד רגע מתחת למים, תשחררו את הדברים האלה

חיים גבתי:       על זה הגשנו תוכנית מפורטת: סיוע תקציבי מיידית לנושא כוח אדם – 51 מיליון שקל

חיים גבתי:  עוד 190 מיליון שקלים עם תוכנית מפורטת, אעבור על זה בקצרה אדוני יושב-ראש, כדי למקד אותנו

יעקב אשר: תכף נשמע סקירה על כל הנושא מתומר ביטון

חיים גבתי: דקה - - -     

יעקב אשר: רגע

יעקב אשר:  חיים, אני לא מפריע לך, אני אומר שתכף נקבל סקירה על כל הנושאים התקציביים שהופשרו, על הצורה שזה יופשר, אנחנו נקיים על זה דיון

יעקב אשר:  חיים, בבקשה

חיים גבתי: בסדר גמור

חיים גבתי:  עם כל הכבוד לתומר, אנחנו מביאים את הדרישות מהשטח

יעקב אשר: זה בסדר גמור, בשביל זה אתה פה

חיים גבתי: למשרד הפנים יש את הדרישות שלו, אני מכבד אותן

חיים גבתי:  יחד עם זאת, יש דרישות מהשטח

חיים גבתי:  הגשנו בכל נושא: מזון לצוותי חירום; הפעלת מוקדי החירום – בעיקר במקומות שצריך; סיוע לאוכלוסיות קשישים ונכים; נושא של שעות נוספות לעו"סים שעושים עבודה מדהימה; שירותים פסיכולוגיים

חיים גבתי:  כל הדברים האלה, מיידית, כדי להזרים להם למקומות האלה כי הם נמצאים רגע לפני קריסה

חיים גבתי:  נושא של החזקת מקלטים - - -     

יעקב אשר: משרד הרווחה פה?     

חיים גבתי: אני יכול להגיד לך: העברנו דבר אחד מסודר עם כל הסעיפים, יש בו 20 סעיפים שמדברים על כל נושא ונושא והם מיידיים

חיים גבתי:  זאת אומרת, הם תוספתיים, 190 מיליון ו-51 מיליון, מעבר לכל המענקים שדיברנו עליהם

חיים גבתי:  כמובן שאחר כך נתחשבן על כל מה שהם רוצים, אבל קחו את הדברים, תשחררו כדי שנמשיך לעבוד

חיים גבתי:  אנחנו מהרגע הראשון, מיום שבת אחר הצוהריים, הקמנו חמ"ל 24/7

חיים גבתי:  אנחנו מוציאים הרבה מאוד כסף, יש רשויות שיכולות ויש הרבה מאוד רשויות שלא יכולות

חיים גבתי:  זה הזמן של משרדי הממשלה, תשחררו אותנו מהבירוקרטיה, תתחילו לעבוד

יעקב אשר: חיים, אני מבקש - - -     

חיים גבתי: אני אומר: בנוסף, קחו דוגמה

חיים גבתי:  אתן לך רק דוגמה אחת: אשקלון בכלל לא בקריטריונים בכל הדברים האלה והיא נמצאת מעל 1,000 נפילות

חיים גבתי:  חבר'ה, את כל הבירוקרטיה שימו בצד, זה הזמן לטפל, אחר כך נעשה את החשבונות

חיים גבתי:  אנחנו מקצים עכשיו מהשלטון המקומי עוד 30 מיליון שקלים לסייע לרשויות לטובת פינוי הדרום ופינוי שני הקילומטרים בצפון, אבל תתחילו להזרים, אי-אפשר שאנחנו כל הזמן נהיה בפרונט והחשבים וכולם יתעסקו בבירוקרטיה שלהם

חיים גבתי:  זה הזמן, שייכנסו מתחת לאלונקה, שייכנסו מתחתיה באופן מיידי

אפרת רייטן: ולא לכבות את האור בלילה, לא בשישי-שבת

אפרת רייטן:  כל הכבוד לכבוד השר שבאמת קם ונסע ביום שבת

אפרת רייטן:  אנחנו צריכים פה 24 שעות, 24/7

יעקב אשר: זה לא כל כבוד, זה הציווי של התורה

יעקב אשר:  זה בדיוק הציווי שלה

אפרת רייטן: לא, היו שרים שהתקשרנו אליהם ואמרו לנו שהטלפון שלהם סגור

יעקב אשר: אפרת, האחרונה שהייתי מצפה - - - זו את, האחרונה

אפרת רייטן: לכן, אני אומרת לך שאני מציינת אותו כי הוא באמת עושה את זה

יעקב אשר: אני מבקש לגלות - - -     

אפרת רייטן: אבל הדבר הוא חשוב מאוד, חשוב שזה יהיה פתוח 24/7 ועכשיו, לעשות את זה עכשיו

אפרת רייטן:  וביבס כל כך צודק, זה פשוט בלתי אפשרי

יעקב אשר: אפרת, אני מבקש, ביקשתי משהו בתחילת הדיון ואני אומר: כל מה שאנחנו מדברים הוא כאן ועכשיו

יעקב אשר:  חיים, אני מבקש מכם, אני רוצה שתמנה מישהו מאצלך שיהיה איש קשר – יש לך אנשים שנמצאים אצלנו בישיבות פה תמיד – איש קשר מול הוועדה, כגורם מפקח כדי לראות מה הדברים

יעקב אשר:  כי אני מתכוון לעשות ישיבות מעקב ברמה - - -      

חיים גבתי: - - - בתוך החמ"ל יש את מירה שיושבת אצלכם - - - איש הקשר בוועדת הפנים

יעקב אשר: יפה, תכף גם נשמע את שי חג'ג' שנמצא פה, נכון?      

אפרת רייטן: הם מאורגנים

נאור שירי: לא, הוא בוועדת הכספים

יעקב אשר: הוא יצא, הוא היה פה קודם, אתן לו גם

יעקב אשר:  ואני מבקש שתרימו לנו להנחתה

יעקב אשר:  זה לא כביקורת, אנחנו יודעים לעבוד עם משרד הפנים גם אם אנחנו מתווכחים על דברים וגם אם אנחנו מעירים על דברים, אבל זה בדיוק התפקיד שלנו וזה בדיוק מה שאנחנו רוצים לעשות

יעקב אשר:  תודה

חיים גבתי: איש הקשר בין החמ"ל שלנו לבין ועדת הפנים הוא מירה

חיים גבתי:  כל דבר ועניין אנחנו - - -     

אפרת רייטן: נכון, הרשויות המקומיות יודעות לעבוד בצורה מעולה

יעקב אשר: מאה אחוז ונעבוד הלאה כולם ביחד, ביחד עם חברי הכנסת מכל סיעות הבית

יעקב אשר:       מנכ"ל משרד האוצר אמור בעוד רבע שעה ללכת לקבינט החברתי-כלכלי

יעקב אשר:  אני רוצה לומר עוד פעם, הדברים שאמר חיים - - -     

הפנים משה ארבל: אני מתנצל, גם אני חבר בקבינט הזה וגם אני אאלץ ללכת בעוד רבע שעה

נאור שירי: כל הממשלה שם

יעקב אשר: לא, אבל הנציגים של המשרדים פה

הפנים משה ארבל: אבל נציגי משרד הפנים יהיו פה, בוודאי

מיכאל ביטון: אבל אנחנו רוצים אותך איתנו

יעקב אשר: אנחנו רוצים הכול, קחו בחשבון שבימים אלה הכול עובד בדואליות: יש דיונים גם בוועדת הכספים, יש דיון חשוב בוועדת החינוך, יש דיון חשוב כאן

מיכאל ביטון: ברור, מבינים

יעקב אשר: אנחנו לא פותחים כאן ישיבות ועדה, אנחנו פותחים חמ"ל שלנו, של הוועדה, שילווה את הדברים האלה, אנחנו נעשה את הכול ונדבר על הכול

יעקב אשר:  כשהשרים לא יהיו – הם לא יהיו, אבל יהיו האנשים שלהם ואם נצטרך נזמן אותם גם לאחר מכן

יעקב אשר:        מנכ"ל משרד האוצר, אני חושב שאחד הדברים החשובים בהיבט שלנו – יש לכם הרבה דברים חשובים – זה שחרור של בירוקרטיה, דאגה למה שנקרא: תזרים המזומנים של הרשויות שצריכות לעמוד בדברים האלה

יעקב אשר:  דבר אחד ששכחת, חיים ביבס, זה סיוע של רשויות, בין רשויות

יעקב אשר:  אני לא יודע אם הדבר הזה מתקיים, אני לא יודע האם כבר ביקשו אישורים על דבר כזה או לא

הפנים משה ארבל: יצא נוהל, סעיף 233 לפקודת העיריות

הפנים משה ארבל:  יצא נוהל מסודר שמאפשר את הסיוע בין הרשויות

הפנים משה ארבל:  בהנחייתי, גם אתמול בישיבה, ביקשנו להיצמד - - -     

יעקב אשר: צריך התייעצות עם יושב-ראש הוועדה, נעשה את ההתייעצות הזו עכשיו כי זה על פי החוק

יהודה זמרת: לא, אנחנו צריכים התייעצות לגבי בקשות שמוגשות, זו לא התייעצות - - -     

יעקב אשר: לא, אני לא רוצה כותרות, אני רוצה לדעת האם יש כבר בקשות והאם יש חסם

הפנים משה ארבל: הייתה בקשה של עיריית הרצליה, אנחנו אישרנו את הבקשה של עיריית הרצליה

יעקב אשר: אוקיי, אתם תעברו לייעוץ המשפטי

הפנים משה ארבל: הוצאנו לכלל ראשי הרשויות נוהל שאומר איך זה אמור לפעול, הבאנו את זה לידיעתם

קריאה: - - -      

יעקב אשר: עדיין לא הגיע – יגיע

הפנים משה ארבל: יגיע, אבל נסכם שאנחנו קודם כול, רוצים - - -     

יעקב אשר: אני לא רוצה חסמים

הפנים משה ארבל: אנחנו רוצים שקודם כול, הם יסייעו

יעקב אשר: אני לא רוצה חסמים

יעקב אשר:       אדוני מנכ"ל משרד האוצר, שוב, במבט של הרשויות המקומיות שהן החזית האזרחית, הן נמצאות בשטח

יעקב אשר:  בבקשה

שלומי הייזלר: קודם כול, תודה רבה אדוני היושב-ראש, השר

שלומי הייזלר:  אומר מילה לפני שאדבר, צריך לומר שהרשויות המקומיות שוב, כתמיד, מוכיחות שהן מנהלות בצורה יוצאת דופן את האירועים כשזה מגיע אליהן ובאמת צריך להעריץ את הפעולה של הרשויות המקומיות והעומדים בראשן

שלומי הייזלר:  הן, ביחד עם משרד הפנים, עושות עבודה יוצאת דופן ואני חושב שצריך לומר את זה

שלומי הייזלר:       אנחנו פועלים כרגע בכמה חזיתות

שלומי הייזלר:  החזית הראשונה היא כמובן, לדאוג ליישובי העוטף

שלומי הייזלר:  לשם כבר הזרמנו כספים

שלומי הייזלר:  אומנם זו עזרה ראשונה אבל ביחד עם משרד הפנים הזרמנו כמה עשרות מיליונים לרשויות שבעוטף, זה כבר בחשבון הבנק שלהן

שלומי הייזלר:  אנחנו דואגים למפונים

שלומי הייזלר:  בכל מה שקשור למפונים יש את נושא הפינוי ויש את נושא ההתרעננות, גם פה אין חסם תקציבי ונעשה כל מה שצריך

שלומי הייזלר:  אני אומר שיש שאלה של סדרי עדיפויות ופה, אדוני השר ואדוני היושב-ראש, אנחנו צריכים להביא את זה לקבינט כמה שיותר מהר

שלומי הייזלר:  זאת אומרת, בסופו של דבר, מספר המקומות במלונות מוגבל

שלומי הייזלר:  היום בבוקר התחלנו, מהרגע להרגע, פינוי של 0 עד 2 למלונות, עם תקציב שכמובן לא היה חסם

קריאה: באזור הצפון?     

שלומי הייזלר: באזור הצפון, כן

שלומי הייזלר:  ולכן, בנושא הזה אנחנו צריכים – אדוני היושב-ראש, אני רוצה מאוד שאנחנו נגבש מדיניות כמה שיותר מהר, והתקציב לא יהיה פה בעיה

שלומי הייזלר:       אנחנו כן מזהים כרגע בעיה, ודיברו על זה קודם, ברשויות קולטות שנדרשות להתמודד עם כאלה שבאים, פשוט נוחתים אצלן במתנ"ס או במרכזים, והם צריכים לטפל בהם עכשיו

שלומי הייזלר:  קבענו ביחד עם מנכ"ל משרד הפנים – כמו שאמר השר – שנשב על איזשהו תעריף וננסה, כמה שיותר מהר, להביא גם את זה לקבינט ולאשר את הדברים האלה

שלומי הייזלר:  בסופו של דבר המטרה שלנו היא לשחרר את כל החסמים, נמצא פה גם סגן החשב הכללי, שימשיך אותי

שלומי הייזלר:  כל החסמים, כל הבירוקרטיה, כל מה שצריך – אנחנו נשחרר

יעקב אשר: תשלומי חובה של רשויות מקומיות - - -     

אפרת רייטן: ארנונה

יעקב אשר: לא, תכף אני מגיע לתושבים

יעקב אשר:  אני מדבר קודם כול על התשלומים של הרשויות המקומיות עצמן, אם זו דחייה של תשלומי הביטוח הלאומי או דברים מהסוג הזה

יעקב אשר:  שוב, כדי שתזרים המזומנים יהיה יותר - - - והנושא הזה של הארנונה של העסקים ודברים מהסוג הזה

יעקב אשר:  שוב, מניעת פעילות אכיפה בתקופה הזאת - -      

קטי קטרין שטרית: גם הארנונה של המפונים, צריך לעשות להם זיכוי

יעקב אשר: - - לעשות את זה בשכל

נאור שירי: צריך עוד להפשיר כספים בשבילם

נאור שירי:  הוא דיבר על הרשויות הערביות – הפשירו את הכספים?      

יעקב אשר: דיברו על זה

עטא אבו מדיעם: לא כולם

עטא אבו מדיעם:  תדייק ביבס, 1279 זה הדפקט ב-550

יעקב אשר: אבל דיברו על זה קודם, על הנושאים הללו, והשר אמר שחלק כבר שוחרר ועל חלק מדברים על שחרור

יעקב אשר:  כמובן שצריך לנתב את זה

יעקב אשר:  אני חושב שראש עיריית רהט צודק במה שהוא אומר, יכול להיות שחלק מהדברים צריך כרגע לנתב יותר לנושא של רווחה או דברים מהסוג הזה, אפשר גם להיות כאן גמישים בעניין הזה

יעקב אשר:  בבקשה

שלומי הייזלר: אני אומר שוב: השר, לדעתי, אנחנו גם נעלה את הנושא שדיברתם עליו, לגבי אותם כספים שכרגע לא שוחררו

שלומי הייזלר:  אני גם יודע שיש כבר בקשה של שר הפנים להעלות את זה לקבינט החברתי-כלכלי

הפנים משה ארבל: אני רק רוצה לציין, גם בפני חברי הוועדה וגם בפניך, את הסיוע לעיריית אשקלון

הפנים משה ארבל:  כפי שצוין כאן קודם: 15 מיליון שקלים – בוצע

הפנים משה ארבל:  מענק סיוע מיידי לרשויות מחוז דרום: 40 מיליון שקלים – בוצע

שלומי הייזלר: את זה אמרתי, כן

הפנים משה ארבל:  33

הפנים משה ארבל: 5 מיליון שקלים תגבור תקציבי לפיתוח עוטף עזה – בוצע

הפנים משה ארבל:  מענק שוטף לרשויות הדרוזיות גליל-גולן: 75

הפנים משה ארבל: 8 מיליון שקלים – בוצע

הפנים משה ארבל:  פרסום קול קורא חירום בגובה 22 מיליון שקלים לכלל הרשויות –  בוצע

הפנים משה ארבל:       ההנחיה שלי להקדים את מענק האיזון לכלל הרשויות המקומיות כדי שיהיה להם סיוע תזרימי, בסך 280 מיליון שקלים – עוד לא בוצעה

הפנים משה ארבל:  זה מבחינתי חונה כרגע ברמת החשכ"ל (החשב הכללי), אני מצפה שזה יבוצע ב-24 השעות הקרובות

הפנים משה ארבל:  אנחנו צריכים לעשות הכול כדי שראשי הרשויות במדינת ישראל יוכלו לעבוד

הפנים משה ארבל:  כפי שאמרתי, הם הוכיחו את עצמם בעבר כזרוע ביצוע יעילה וטובה ואפקטיבית שרואה את האנשים ובאה איתם במגע, ואנחנו נעשה הכול כדי לתת להם את כל הכלים כדי שהם יוכלו לעבוד

שלומי הייזלר: חשוב לומר, לא מדובר על סכומים קטנים

שלומי הייזלר:  אנחנו מדברים כבר על מאות מיליונים רבים שממוצאי שבת ועד היום, בצדק, הופנו לרשויות ולאותם מתפנים, מתקציבים שרובם תוספתיים

יעקב אשר: כן, אבל יש נקודה אחת שאני רוצה – שוב, גם בתור אחד שהיה ראש רשות – אני חושב שפה החשכ"ל מְשַׂחֵק מִשְׂחָק

יעקב אשר:  זה שהפשרתם את הכספים או נתתם את האישורים והכול, זה דבר אחד

יעקב אשר:  אחר כך, כשאתה מתחיל את התהליך של להוציא אותם לפועל, פה אני אומר דבר אחד: יש הרבה מאוד אפשרויות איך לעשות, אפשר ללכת בדרך בה לא כל הבירוקרטיה צריכה להיות בהתחלה

יעקב אשר:  אתה יכול לתת מקדמה - - - אני רוצה נהלים בעניין הזה

נאור שירי: הבעיה היא שאתה צריך – למה צריך שיפנו? למה לא פונים אליהם? למה לא פונים לרשות?     

יעקב אשר: עזוב, עזוב - -     

נאור שירי: לא, אבל זה משמעותי

שלומי הייזלר: לא, לא

יעקב אשר: -  - הגעת כבר לימות המשיח

נאור שירי: כשאתה אומר: נותנים למפונים – אחלה

נאור שירי:  למה הם צריכים עכשיו לדעת לאן לפנות, איזה טופס להגיש - - -      

מיכאל ביטון: היושב-ראש, ב'צוק איתן" קיבלנו מענק מיידי שנדווח על ההוצאות שלו אחר כך

יעקב אשר: זה מה שאני אומר

מיכאל ביטון: מיליון, שניים-שלושה מיליון – לענייני מלחמה

מיכאל ביטון:  אפשר לתת אותו

יעקב אשר: זה מה שאני מדבר עליו, מיכאל, על זה

יעקב אשר:  אני כראש עיר – מכיר, אתה כראש עיר – מכיר, ניתן לו לענות

מיכאל ביטון: אמרתי את זה לשר האוצר היום: תן שניים-שלושה מיליון לרשות, היא תטפל בכיתות כוננות, במה שיש למפונים – ותדווח הוצאות

מיכאל ביטון:  זה מה שעשינו

מיכאל ביטון:  או שתתן שליש ראשון עם הסכום

יעקב אשר: מיכאל, תן לו לענות, אני רוצה לדעת שהוא הולך לעשות את זה

שלומי הייזלר: הכספים שעברו עד עכשיו עברו בלי בקשה

שלומי הייזלר:  הם עברו אוטומטיות, בלי לשאול, בלי לבקש

מיכאל ביטון: לא, למטרה הזאת, שלומי, הגמישה

מיכאל ביטון:  שלומי, הוועדה לא אוהבת רשימות, היא אוהבת תשובות

שלומי הייזלר: לא, לא, זה נכלל

מיכאל ביטון: רגע, תן לי לדבר

מיכאל ביטון:  ב"צוק איתן", בממשלה ההיא, כולנו תפקדנו

מיכאל ביטון:  הייתי ראש עיר ולוקר אמר לי: אני שולח לך שני מיליון שקלים

מיכאל ביטון:  קיבלתי ועשיתי מיגון

מיכאל ביטון:  עשיתי דברים קטנים: מיגונית, אבטחה, מה שאני יכול, אוכל, פינויים

יעקב אשר: על זה מדובר כאן

מיכאל ביטון: בסדר

מיכאל ביטון:  גמיש, לראש הרשות, שיפעל, שיוכל לשחק

מיכאל ביטון:  כי אם אין לו גמישות הוא לא יכול

שלומי הייזלר: זה הכסף שעבר

יעקב אשר: יפה, כל הכבוד

יעקב אשר:  אם הכסף עבר – כל הכבוד

יעקב אשר: אני אומר שההנחיה צריכה להיות, שיהיה דין וחשבון על הכסף אבל לא עכשיו

מיכאל ביטון: דיווח בדיעבד על ההוצאות

שלומי הייזלר: אני אומר: זה הכסף שעבר, אבל אני אומר לצד זה: לא מספיק עבר ולא לכולם עבר

נאור שירי: - - - בקבוקי שמן, אורז – תגידו, אתם - - -     

שלומי הייזלר: אני לא מסיר אחריות, לא מספיק עבר

אפרת רייטן: אנחנו שומעים עכשיו את ראש עיריית אשקלון שיושב פה

יעקב אשר: תכף הוא יגיע לפה, הוא ייצג את עצמו

יעקב אשר:  אני לא יודע מה שמעת

אפרת רייטן: אנחנו שומעים את ראש עיריית אשקלון – אני יכולה לסיים? בבקשה

יעקב אשר: כן ולא, כי אין לך רשות דיבור

אפרת רייטן: חצי משפט אדוני היושב-ראש

אפרת רייטן:  אנחנו שומעים אותו עכשיו, ברגעים אלה, צועק על שר האוצר

יעקב אשר: אפרת

אפרת רייטן: רגע, אני לא באה בביקורת, אני מבקשת לקדם עניינים

אפרת רייטן:  אני לא באה בביקורת - - -     

יעקב אשר: הוא גם אמר לחברי הכנסת: אל תעשו - - -     

אפרת רייטן: מה שאני מבקשת לומר - - -     

יעקב אשר: הינה, הוא הגיע, הוא יודע לייצג את עצמו

אפרת רייטן: מצוין

אפרת רייטן:  ולכן, אני - - -     

יעקב אשר: תנו לי לנהל את הדיון, בבקשה

יעקב אשר:  אפרת

אפרת רייטן: מילה, אני מסיימת

יעקב אשר: לא, אפרת, אני לא מסכים

אפרת רייטן: תן לי לומר מילה

יעקב אשר: לא, יש פה עוד חברי כנסת שיודעים לדבר ורוצים לדבר וביקשו לדבר

אפרת רייטן: אין בעיה

יעקב אשר: תחכי בסבלנות, נגיע לכולם

יעקב אשר:  אדוני המנכ"ל, בבקשה, תסיים את הדברים שלך

יעקב אשר:  לאחר מכן נתחיל: ראשי רשויות וחברי כנסת, ראש רשות וחבר כנסת

שלומי הייזלר: אני אומר שמעבר להזרמת הכספים - - -     

יעקב אשר: אגב, מעיר לי היועץ המשפטי – אני לא זוכר אם אמרת או לא – גם רשויות קולטות

שלומי הייזלר: זה בדיוק מה שאמרתי כשהיה פה רעש

שלומי הייזלר:  אמרתי שאנחנו בהחלט מבינים את הצורך הזה, נעשה אותו כמה שיותר מהר

שלומי הייזלר:  מנכ"ל משרד הפנים ואני אמורים להיפגש, למצוא איזשהו תעריף, לחשוב עליו, וכמובן שנקדם את זה בהתאם לצורך

שלומי הייזלר:  נעשה את הבדיקות, נעשה חישובים של זה ומה שצריך יועבר בהקדם

שלומי הייזלר:  דיברנו

יעקב אשר: מינימום בירוקרטיה

שלומי הייזלר: זה מה שאנחנו עושים

יעקב אשר: תנו אמון ברשויות, תבדקו אותן אחר כך, תבדקו אחר כך מה שאתם רוצים

מיכאל ביטון: וזה בוצע כבר, שלומי, זה בוצע בעבר

עטא אבו מדיעם: לגבי 200 מיליון השקלים, זו החלטה 550, אבל הוא לא התייחס ל-1279

שלומי הייזלר: בסדר, אני אבדוק את זה

יעקב אשר: הייתה התייחסות

עטא אבו מדיעם: אבל אי-אפשר לשים אותנו במדבר לבד - - -     

יעקב אשר: סליחה, אדוני

עטא אבו מדיעם: אני ביקשתי, 1279

יעקב אשר: הוא אמר לך שהוא בודק את זה, אנחנו נעקוב אחרי זה

שלומי הייזלר: אני בודק ואעדכן את הוועדה

יעקב אשר: נתחיל בראשי הרשויות

יעקב אשר:  תומר גלאם, ראש עיריית אשקלון

יעקב אשר:  קודם כול, כולנו איתך ומותר לך גם לצעוק וגם – אבל עם כל הצעקות שאמרו שצעקת, דיברת ענייני וברור מאוד ומדם ליבך

יעקב אשר:  אנחנו ממוקדים פה כרגע בנושא של העורף שלנו, שהוא בידי הרשויות המקומיות, הנקודות שאתה חושב שצריכות להיעשות כרגע ועם מבט לימים הקרובים – אנחנו נעשה פה ונקיים פה ישיבות לאורך כל הדרך כדי לראות שהדברים זזים במינימום בירוקרטיה ובמהירות האפשרית, כולל הדברים התקציביים

יעקב אשר:  חסרים לך פה דברים שנאמרו גם על ידי השר וגם על ידי המנכ"ל, אבל תגיד את התורה שלך בעניין הזה

תומר גלאם: טוב

תומר גלאם:  לגבי הנושא של הצעקות, אני צועק פה כבר שבע שנים

יעקב אשר: אני יודע, אל תפסיק לצעוק

תומר גלאם: - - - לצערי, מי שצריכים לספק את הסחורה – לא סיפקו את הסחורה, ואני מדבר על כולם כולל כולם

תומר גלאם:  אחרי זה נבוא חשבון עם מי שצריך לבוא איתו חשבון, כי יש לנו גם אבדות

תומר גלאם:  לצערי, אני כל יום הולך, או להודיע למשפחות על הנרצחים שלהן או לטפל במשפחות שהבתים שלהן נהרסו לחלוטין

תומר גלאם:  תבינו, מתוך הרקטות שנורו למדינת ישראל, העיר אשקלון היא המטווחת ביותר גם בסבב הזה

תומר גלאם:  1,100 רקטות נורו לעבר העיר, 362 זירות, 182 נפילות בפגיעות ישירות, הרוגים, פצועים, אלפי נפגעי חרדה – שזה סיפור בפני עצמו, כשהמדינה לא יודעת לטפל בזה בהיקפים יותר קטנים וכל שכן, מה שיקרה בימים שאחרי

תומר גלאם:       אתה מדבר איתי על הנושא של הבירוקרטיה

תומר גלאם:  המדינה רק עכשיו מתחילה להבין מעט את האירוע, בכל המובנים

תומר גלאם:  אם אני מגיע לשר האוצר והוא אומר: אתה מקבל ביום שני חמישה מיליון שקלים – כשאני אומר לכם שזו טיפה בים, הרשות כבר הוציאה מעל ל-20 מיליון שקלים כי אני לא יכול לחכות ל: מה יקרה, מה יהיה, מי יביא ומי לא יביא

ארז מלול: על מה הוצאתם 20 מיליון שקלים?   

תומר גלאם: רגע

ארז מלול: לא, חשוב לדעת על מה הוצאתם 20 מיליון שקלים

תומר גלאם: אני אגיד לך, אני אגיד לך בכיף

תומר גלאם:  אם היית מגיע אליי ומבקר – היית מקבל את הפירוט

תומר גלאם:  אתה יודע על מה הוצאתי? אני אגיד לך על מה הוצאתי: על אפודים לחיילים, שלא נתתם להם כששלחתם אותם אלי לקרב

תומר גלאם: ; על כלים למשטרה ומצלמות, חמישה מיליון שקלים רק למצלמות, כשמשרד הביטחון ואתם לא עשיתם

תומר גלאם:  ואני אקריא לך עוד אלפי דברים, וגנרטורים

תומר גלאם:  אתה אל תגיד לי: רגע, לא, רגע

תומר גלאם:  בוא, תהיה גיבור, תצא לשטח ותראה מה קורה

תומר גלאם:  אני מספק ציוד למשטרת ישראל, לצבא הגנה לישראל, ומטפל

תומר גלאם:  שלחתם 400 חיילים לתוך מתקן בלי מזרנים, חטיבה של חיילות שצריכות לשטוף את עצמן בלי שום מתקנים

תומר גלאם:  אני מוריד להם מיגוניות, אני מביא להם ציוד

תומר גלאם:  זה לא התפקיד שלי אבל אני במלחמה

יעקב אשר: תמשיך לעשות כך

אפרת רייטן: אבל אין לו כסף

יעקב אשר: רגע, נרגיע

יעקב אשר:  קודם כול, דיברתי על  - - -      

אפרת רייטן: זה הסיפור

תומר גלאם: נכון לעכשיו, מה שצריך לעשות – אנחנו במלחמה, מגבים את צבא הגנה לישראל, מגבים את - - -     

יעקב אשר: השר דיווח קודם - - -     

תומר גלאם: תקשיב לי, אדוני היושב-ראש

יעקב אשר: לא, אני רוצה לדעת אם זה – כי השר דיווח קודם: 15 מיליון שקלים

יעקב אשר:  חמישה מיליון לשוטף - - -     

הפנים משה ארבל: עשרה מיליון שקלים - - -     

תומר גלאם: לא, נהיה מדויקים

תומר גלאם:  אתם העברתם – זו החלטת ממשלה

יעקב אשר: לא, לאשקלון

תומר גלאם: חבר'ה, כבוד השר דיבר איתי גם אתמול ואמרתי לו שמה שהם נותנים זה כביכול החלטות ממשלה בעבר, עכשיו נותנים לי את הכסף

הפנים משה ארבל: אני אומר את זה כאן: זה מעט מדי

הפנים משה ארבל:  אמרתי שזה מעט מדי

תומר גלאם: השר, אני איתך

תומר גלאם:  חשוב שיקשיבו ויבינו מה באמת קורה

נאור שירי: הוא אומר שהכסף שנותנים זה כסף שהובטח בעבר

תומר גלאם: הכסף שנותנים זה מה שהובטח לי בעבר

תומר גלאם:  אם אני אקבל עכשיו עשרה מיליון שקלים לטיפול בשיפוץ במקלטים, מי ישפץ לי אותם? יש מי שישפץ לי אותם? מי יכול לשפץ את המקלטים? צריך כסף ייעודי - - -         

הפנים משה ארבל: ראש העיר, ביקשת להסיט תקציב לשוטף ואפשרנו הסטת תקציב

תומר גלאם: כבוד השר, אתה חייב להבין, היום אני לא בא עם תלונות, היום אני בא עם דרישות

תומר גלאם:  בעבר באתי עם תלונות, היום אני דורש

תומר גלאם:  התפקיד שלכם הוא למלא את הדרישות

תומר גלאם:  תאמין לי שאין פה חבר כנסת או שר שלא מכיר אותי, עד כמה אני אחראי וכמה אני שומר על התקציב, במיוחד כשהוא לא שלי

תומר גלאם:  אחד הדברים שאמא שלי לימדה אותי: כסף שלא שלך – תשמור עליו יותר

תומר גלאם:  בעיקר בחירום

תומר גלאם:       יושבים פה נציגים בכירים מהמשרד שלך שעושים עבודה, ומנכ"ל משרד רה"מ

תומר גלאם:  ביום שני השר מודיע לי על חמישה מיליון שקלים, רק אתמול מפקידים את הכסף

תומר גלאם:  מה זו הבירוקרטיה המטומטמת הזאת? על מה? עזוב שזו טיפה בים

יעקב אשר: זה דבר שאם נעבור אותו פעם אחת, גם אם הסכומים יגיעו ליותר – אבל הם יגיעו

יעקב אשר:  בירוקרטיה

יעקב אשר:  - - - לכל מה שאתה רוצה

תומר גלאם: אדוני היושב-ראש, לצערי, אשקלון היא חלק מהעוטף

תומר גלאם:  אנחנו רואים את כמות הנפילות, אנחנו רואים את כמות הנפצעים, אנחנו רואים את ההיקף, אנחנו במלחמה

תומר גלאם:  גם עכשיו, המתווה של שר האוצר לעניין הקורונה לא שייך אליי

תומר גלאם:  אני לא במתווה של הקורונה כמו ערים אחרות, אצלי יש מלחמה

תומר גלאם:  המתווה שלי צריך להיות כמו בעוטף כי זה שונה לגמרי

תומר גלאם:  תשלח את אותם – העיר שלי שוממה, אין שם כלום

יעקב אשר: רגע, תן לי להיות יועץ שלך לדקה, עוזר שלך

תומר גלאם: נתתי לכם מספיק זמן

יעקב אשר: תומר, אתה יודע בדיוק, אנחנו בכוחותינו שלנו עשינו כל דבר שאפשר לעשות

תומר גלאם: אני בכיתי במשרד של שלומי

יעקב אשר: אני יודע

תומר גלאם: בכיתי לפני שמונה חודשים וארבעה חודשים, כדי לתת להם את הכלים

יעקב אשר: אבל תומר, אני רוצה להתקדם

יעקב אשר:  אני שואל שאלה: האם יש – כבר בלבלת אותי לגמרי

אפרת רייטן: תומר, מה צריך? תן רשימה עכשיו, יש לך פה את השרים, מנכ"ל משרד האוצר יושב פה, מה הם הדברים שאתה צריך? דבר איתנו

יעקב אשר: בדיוק

יעקב אשר:  אני אגיד לך מה רציתי, דקה, אל תפריע לי עכשיו

יעקב אשר:  אני בא ואומר דבר אחד: אני חושב שאתם חייבים להגיע להגדרות, היום, של מקומות שבהם – אפילו הגדרות שהן פיזיות, מעל כך וכך טילים שנופלים או פצועים

יעקב אשר:  קחו כל פרמטר שאתם רוצים

יעקב אשר:  לא יכול להיות שמקום שנקרא עיר גדולה, עיר ואם בישראל, אבל הוא נמצא בטווח של העוטף – לא יעזור כלום

יעקב אשר:  אני אומר לכם שההגדרות האלה תקלנה עליכם, גם בבירוקרטיה

יעקב אשר:  כי הרי מה שקורה הוא שאתה רוצה להעביר לו אבל אומרים לך: לא, את זה אתה יכול רק עד 40 קילומטרים

תומר גלאם: אדוני היושב-ראש, היות ואתה למדת אותי כמה דברים ואני משתמש בהם: יש הוראת שעה

תומר גלאם:  אני עכשיו במלחמה

יעקב אשר: - - - הוראת שעה

תומר גלאם: אותה הוראת שעה, שמה שחל על העוטף יחול על אשקלון, זה פשוט

תומר גלאם:  ואתה לא תצטרך להתחנן, לא לשרים ולא לאף אחד

הפנים משה ארבל: ראש העיר, אני מתחייב כרגע, ביציאה המוקדמת שלי מדיון הוועדה לקבינט האזרחי, להעלות את סוגיית אשקלון בקבינט

הפנים משה ארבל:  אנחנו לא ניתן לאשקלון לרדת מסדר-היום, היא עיר ואם בישראל, יש לנו מחויבות

יעקב אשר: היא דוגמה די ייחודית, אין הרבה כאלה

קריאה: אדוני השר, זו לא רק אשקלון, גם הנגב המערבי מהצד השני

הפנים משה ארבל: בוודאי

הפנים משה ארבל:   אני אומנם מתכוון עכשיו לצאת מעט מוקדם מהדיון, ביחד עם מנכ"ל האוצר, אבל אני משאיר כאן בדיון את נציגי משרד הפנים, לרבות מנהל המינהל לשלטון מקומי רו"ח תומר ביטון, היועץ המשפטי וסמנכ"ל רשות האוכלוסין וההגירה

הפנים משה ארבל:  אנחנו כמשרד מחויבים באופן מוחלט ומלא לשלטון המקומי ולמועצות האזוריות, ואנחנו לא נישן יום ולילה עד שניתן מענים לטובת אזרחי מדינת ישראל באמצעות השלטון המקומי

הפנים משה ארבל:  תודה רבה

אפרת רייטן: השר, לך בכל כוחך

קריאות: - - -     

יעקב אשר: סליחה, חברים

יעקב אשר:  תודה רבה

יעקב אשר:  לפני שנעבור לראשי רשויות נוספים שבזום - - -     

תומר גלאם: אדוני היושב-ראש, אני חוזר לתושבים שלי, אני צריך להישאר שם, לנהל שם

יעקב אשר: תחזור, אני מבקש ממך רק דבר אחד: תעלה לנו להנחתה דברים שקורים, גם בהמשך

תומר גלאם: הינה, אני נותן לך עכשיו להנחתה: אנחנו רצינו הסטה – להעביר את הכסף לשוטף כדי לתפקד בו – והיועצים המשפטים לא מאשרים לעשות את זה

תומר גלאם:  אתם במלחמה, אני אומר לך, תקשיב לי - - -     

אפרת רייטן: תומר, היועצים המשפטיים של מי?     

נאור שירי: נעלה לך עוד דבר להנחתה: נעשה מחר ישיבה של ועדת הכנסת באשקלון ונבין מה הם צריכים

נאור שירי:  נלך לשם במקום לשבת פה והוא לא יצטרך להסביר

יעקב אשר: לא במקום, גם

נאור שירי: במקום, היינו צריכים להיות שם עכשיו

נאור שירי:  אתה רוצה לדעת מה צריך ברשויות? בוא לרשויות, זה העניין

יעקב אשר: יש עוד רשויות

אפרת רייטן: איזה יועצים משפטיים? של מי? של האוצר? היועץ המשפטי של האוצר?         

נאור שירי: בדיוק, אתם מדברים על קולטת? הוא לא יקבל את זה לשוטף

תומר גלאם: שני מיליון שקלים – ואני לא מאשים את השר, הוא עושה את ההשתדלות – שזה זוטות לעומת מה שאנחנו מוציאים

יעקב אשר: חמישה, חמישה מיליון שקלים לשוטף

תומר גלאם: לא, אני מדבר איתך על שני מיליון השקלים שאישרו להסיט אותם

תומר גלאם:  רק הבקשות שלהם, איך להשתמש בהם, איך לעבוד איתם בחירום – אולי במלחמה הבאה אני אצליח לממש אותם

יעקב אשר: אדוני ראש העיר המוצלח והטוב של אשקלון, ואני אומר את זה לא רק היום

תומר גלאם: אני מקווה

תומר גלאם:  יש לי רק בקשה אחת, אני מסיים

יעקב אשר: אבל רק תקשיב, אני רוצה להגיד לך משהו

תומר גלאם:  בבקשה

יעקב אשר: אני אומר: אני מבקש מישהו מלשכתך, מכירים אותי ואת הצוות שלנו ואת חברי הכנסת

יעקב אשר:  אני מבקש

יעקב אשר:  אני יודע מה הכוח שלנו, אני יודע כמה הכוח שלנו מוגבל בהרבה דברים, אני יודע כמה הכוח שלנו טוב בשביל לשבת על הראש

יעקב אשר:  אני אמרתי מיוזמתי, וחבריי אמרו איתי ביחד, הנושא הזה של הבירוקרטיה – תקרא לזה ייעוץ משפטי, תקרא לדברים האלה – אני חשוב שאם במלחמה אתה לא יודע לתת גמישות תקציבית, אם אתה לא יודע לתת גמישות בהסטה תקציבית תוך כדי תנועה, אז אתה מפסיד, נקודה

יעקב אשר:  אנחנו על הדבר הזה, לך בכוחך זה והושעת את אשקלון

יעקב אשר:  תודה רבה

יעקב אשר:      מנכ"ל משרד הרווחה גם אמור לצאת לדיון הזה, אני מבקש - - -     

יוסף עטאונה: אבל לא יכול להיות שכל אחד רק יציג וילך, אנחנו רוצים להעלות את המצוקות ולקבל תשובות

יעקב אשר: כך אני מנהל את הדיון

נאור שירי: מה זה כך אתה מנהל את הדיון?     

יוסף עטאונה: מה זה כך אתה מנהל את הדיון? אנחנו באים מהשטח, יש מצוקות שרוצים להעלות אותן ולקבל תשובות

יעקב אשר: בגלל שחשוב לי הנושא של נפגעי החרדה

יעקב אשר:  סליחה

נאור שירי: ככה לא מנהלים דיון

יעקב אשר: סליחה, לא מנהלים, תחליף אותי

נאור שירי: נעשה את זה, בעזרת השם

יעקב אשר: בבקשה, מנכ"ל משרד הרווחה ולאחר מכן חבר כנסת, ראש רשות – כשהראשון יהיה ראש מועצה אזורית, מר חג'ג'

יעקב אשר:  כשקראתי לך קודם היית בוועדת הכספים

יעקב אשר:  אדוני המנכ"ל, תשתדל לתת לנו באמת את הנקודות העיקריות שמטרידות את כולם בנושא הזה של הטיפול הנפשי על כל המשתמע מכך, והטיפול הסוציאלי על כל המשתמע מכך

ינון אהרוני: אני רוצה להתנצל, אני הולך לוועדה אחרת, ועדת הרווחה הזמינה אותי, אני צריך להיות שם

ינון אהרוני:  הגעתי הנה בזמן

יעקב אשר: אין ברירה, יש פה חברי כנסת שלא דיברו מההתחלה ורוצים לדבר ונלך לפי הסדר הזה, נקודה

יעקב אשר:  תחזרו לפה

יעקב אשר:  אני פה, מבחינתי עוד שעתיים

יעקב אשר:  בבקשה, אדוני המנכ"ל

ינון אהרוני: (מציג מצגת)     אני רוצה לנסות בקצרה, בשתיים-שלוש דקות, להציג לכם מה משרד הרווחה עושה

ינון אהרוני:  אתחיל דווקא בתשתית

ינון אהרוני:  משרד הרווחה שינה את התפיסה שלו תשתיתית

ינון אהרוני:  המשרד עובד על השוטף כמו ביום-יום, אבל מונו מספר סמנכ"לים שתפקידם לתכלל את כל האירוע הזה

ינון אהרוני:  אני מבטיח לכם שתראו עוד רגע מה האירוע ואיפה משרד הרווחה עושה

ינון אהרוני:       אציג את הפעולות המרכזיות שמשרד הרווחה מבצע בימים אלו

ינון אהרוני:  החל מהיום הראשון, משרד הרווחה נמצא בכל המקומות האלה

ינון אהרוני:  זה שני שקפים, אחד זה מוקד 108 – תגברנו אותו, זה המוקד של משרד הרווחה

ינון אהרוני:  תגברנו אותו בעובדים סוציאליים

נאור שירי: מי רואה משהו בכלל?       

יעקב אשר: נעזוב את המצגת, נעשה את זה ביחד, בנחת

אפרת רייטן: פשוט אי-אפשר לראות את זה

נאור שירי: פיזית, אי-אפשר לראות

יעקב אשר: אפרת, רגע

יעקב אשר:  אני שואל שאלה: לגבי הנושא של המוקדים, אני לא יודע, החברים אומרים שהמוקדים קורסים או לא עובדים

ינון אהרוני: ממש לא

יעקב אשר: תהיה פה ישיבת מעקב

יעקב אשר:  אני מבקש לדעת, לקבל פרטים בהמשך הדרך: כמה מוקדים נוספו

יעקב אשר:  אבל אני רוצה להעלות דבר אחד שאני בטוח שהוא שורש של הרבה מאוד דברים כאן: כמה עובדים סוציאליים מתפקדים היום באזורים שצריך אותם הכי הרבה? האם יש הסטה של עובדים מאזורי המרכז? כי אנחנו יודעים שיש רשויות שגם היום נמצאות בסד"כ (סדר כוחות) נמוך, בתת ניצול

יוראי להב-הרצנו: או לדוגמה: כמה עו"סים יש באילת ומתי הם הגיעו לשם? כי אני הייתי שם ביום חמישי ולא היה שם עו"ס אחד או נציג אחד של משרד הרווחה

יעקב אשר: כמה עוס"ים? כמה מהשירות הפסיכולוגי? תשובה

יעקב אשר:  אני רוצה תשובות, אני לא נהנה מהשאלות

ינון אהרוני: אני אציג

ינון אהרוני:  עו"סים של משרד הרווחה נמצאים מהיום הראשון, ביחד עם המפונה הראשון

ינון אהרוני:  אני רוצה להסביר משהו כדי שכולם יבינו

יעקב אשר: אבל איך אתה מתגבר את ה - - -     

ינון אהרוני: אני אסביר

ינון אהרוני:  אדוני, ברשותך

קריאות: - - -     

יעקב אשר: לא להפריע

קריאה: אצלי הם תגברו מערים אחרות, קיבלנו הרבה כוח אדם

יעקב אשר: מצוין

יעקב אשר:  הינה, את זה אני רוצה לשמוע

ינון אהרוני: אני אסביר

ינון אהרוני:  מערכת הרווחה של מדינת ישראל לא בנויה רק על משרד הרווחה, היא בנויה על הרשויות המקומיות, זאת הוועדה הרלוונטית שאמורה להבין את זה

ינון אהרוני:  יש לי 17,000 עובדים סוציאליים ברשויות המקומיות, לפחות בתקן, ועוד עובדים סוציאליים במשרד – בסך הכול יש בערך 1,000 עובדים סוציאליים במשרד הרווחה

ינון אהרוני:  המערכת כולה מעמידה עובדים סוציאליים, לא רק משרד הרווחה

יעקב אשר: ברור, התכוונתי לאלה שעובדים ברשויות, שמתוקצבים על ידכם

ינון אהרוני: אני עונה לחבר הכנסת

ינון אהרוני:  נכון, אני בוודאי מתקצב, אני מממן

ינון אהרוני:  כבר התחלתי אפילו להפעיל עבורם טיפולי חוסן נפשי, לעו"סים שכבר עשרה ימים מתמודדים עם הזוועות האלה

יעקב אשר: עובדים סוציאליים שאתה מעביר ממקום למקום מתוגמלים על זה?     

ינון אהרוני: בוודאי

ינון אהרוני:  ברשותכם, אגיד כמה מילים

ינון אהרוני:  מהיום הראשון נמצאים עובדים סוציאליים של המחלקה לשירותים חברתיים של משרד הרווחה באילת, מהיום הראשון

ינון אהרוני:  הם נמצאים ב-111 מקומות, 111 מלונות פרוסים כרגע ברחבי הארץ – אם תרצו, אני מיד מעלה את זה

יעקב אשר: בכל אתר יש עובדת סוציאלית אחת לפחות? או שתיים? או שלוש?     

ינון אהרוני: בכל אתר, אסביר מה יש

אפרת רייטן: תלוי כמה אנשים וכמה פגועים יש שם

ינון אהרוני: אני אסביר

ינון אהרוני:  בכל אתר יש עובדים סוציאליים, מפקחים שלנו או עובדים של המחלקות לשירותים חברתיים, הם נמצאים שם ומנהלים את האירוע הזה

ינון אהרוני:  אני רוצה להסביר: הטיפול באנשים האלה נדרש לא רק מעובדים סוציאליים אלא גם מפסיכולוגים, וזה החוסר המרכזי

ינון אהרוני:  זה מסובך מאוד ואנחנו עושים כל מאמץ גם לאתר פסיכולוגים וגם לנהל את האירוע בתוך המלונות

ינון אהרוני:  אני אשמח מאוד אם תפנו לכל ראש עיר במדינת ישראל, כולל תומר שהתנפל עכשיו על הממשלה – אם שמעתם אותו אומר את זה

אפרת רייטן: בצדק

אפרת רייטן:  הוא לא התנפל, הוא דיבר מדם ליבו

אפרת רייטן:  הוא דיבר מדם ליבו, הוא דואג לאזרחים שלו

יעקב אשר: אפרת, אנחנו איתו, אבל את לא נותנת לחברים שלך לדבר

אפרת רייטן: לא להגיד: להתנפל, הוא אומר את הדברים בצדק

ינון אהרוני: חס וחלילה

ינון אהרוני:  אני חוזר בי מהאמירה, אני מתנצל, זה נכון

ינון אהרוני:  רציתי רק להגיד שעל אף שהוא כועס מאוד על משרד הרווחה – סליחה שזה נשמע קצת שחצני – משרד הרווחה נמצא מהיום הראשון בכל המלונות

ינון אהרוני:  זה נכון, אין לי מספיק כוח אדם לטפל, מהיום הראשון, אבל מהיום הראשון אנחנו מנהלים את האירוע ומטפלים ונותנים עזרה

יעקב אשר: יש ריכוז רשימות

נאור שירי: משרד הרווחה עוד לא נכנס, העבודה הכי גדולה שלך תהיה ביום שאחרי

ינון אהרוני: נכון, אני עובד על זה

נאור שירי: זה מה שצריך לדבר עליו במשרד הרווחה, לא ביום שמפנים יישוב, כי כולם נשארים שם

קריאה: תנו לו לעבוד

נאור שירי: צא, תעבוד, בבקשה

ינון אהרוני: חבר הכנסת נאור?      

נאור שירי: ביום שאחרי, עוד חודשיים-שלושה, הוא יצטרך להיכנס לאירוע ותבינו כמה חוסרים יהיו

ינון אהרוני: חבר הכנסת נאור

עטא אבו מדיעם: אני, כראש רשות, באמת רוצה לשמוע אותו, תנו לו הזדמנות לדבר

יעקב אשר: גם אני, כראש רשות לשעבר, רוצה לשמוע אותו

קריאה: ואני, כאזרח, רוצה לשמוע אותו

ינון אהרוני: תנו לי להציג לכם קצת ממה שאנחנו עושים

ינון אהרוני:  אשמח לחזור לשקף הראשון שמסביר שאחרי מספר ימים - - -     

נאור שירי: אבל לא רואים

יעקב אשר: אין דבר, תגיד בעל פה

ינון אהרוני: משרד הרווחה, חוץ מלהיות בכל המלונות – אנחנו נמצאים בכל המלונות, אתם מוזמנים לבדוק אותי, בשמחה רבה, אנחנו נמצאים בכל המלונות – אנחנו נמצאים בכל מוקד אפשרי: בצבא, החל מבסיס שורה, כשמגיעות משפחות לזהות חללים וצריך עובדים סוציאליים שילוו את המשפחות האלה

ינון אהרוני:  אנחנו נמצאים במוקד שורה, בתר"ח של משרד הפנים ופיקוד העורף

ארז מלול: משפחות בלי סטטוס, שלא יודעות אם הוא נעדר או חטוף, אליהן אתם פונים?     

ינון אהרוני: אסביר

ינון אהרוני:  במוקד 105 של המשטרה, המוקד שאליו מתקשרת כל משפחה שיש לה נעדר, חטוף, לא מזוהה או כל דבר אחר

ינון אהרוני:  המשפחה פותחת תיק

ינון אהרוני:  במוקד הזה יושבות עובדות סוציאליות כי השוטר, המוקדן שמקבל את השיחה, לא תמיד יכול להתמודד עם השיחות הקשות האלה

ינון אהרוני:  יושבות שם עובדות סוציאליות של משרד הרווחה ומסייעות

ינון אהרוני:  השוטר קורא לעובדת הסוציאלית, היא נכנסת לשיחה, מתערבת בשיחה ומנהלת אותה ביחד עם השוטר על מנת שאפשר יהיה לקבל את כל מה שצריך

ינון אהרוני:       באותו בניין יש גם מרכז משפחות

ינון אהרוני:  משפחות נדרשות להגיע כדי לתת עדות, לתת dna וכך הלאה

ינון אהרוני:  על כל שוטר במרכז הזה יש עובדים סוציאליים

ינון אהרוני:  כל משפחה ואדם שנכנס למוקד הזה מלווה מהשנייה הראשונה – אני מזמין את כולכם לבוא לראות את זה – על ידי עובדת סוציאלית ושוטר, שעוברים איתו את כל התחנות

יעקב אשר: אדוני, שאלה

ינון אהרוני: סליחה אדוני, אני מתנצל, רק כדי לסגור את המעגל הזה

ינון אהרוני:  הקמנו מוקד שבשיאו יש בו כמעט 100 עובדים סוציאליים שחוזרים לכל האנשים האלה

ינון אהרוני:  כל מי שפתח תיק במוקד 105 או במוקד המשפחות, חוזרים אליו טלפונית עובדים סוציאליים כדי לשמוע מה שלומו, האם הוא צריך משהו, כדי לחבר אותו למחלקה לשירותים חברתיים או לכל שירות אחר שנדרש

ינון אהרוני:  מכיוון שמשרד הרווחה הבין שהאנשים האלה לא מקבלים תשובה תוך עשר דקות

יעקב אשר: הבנו, קיבלנו תשובה

יעקב אשר:  תבורך

יעקב אשר:       אני שואל שאלה: רשויות קולטות, כשנמצאים שם אנשים מעיר אחרת בעיר אחרת, האם לרווחה של העיר הקולטת מותר או שהיא חייבת, אנשי הרווחה, לטפל גם באלה שלא גרים בעיר שלה?     

ינון אהרוני: בוודאי, זה מה שקורה

ינון אהרוני:  זה הצוות שלי

יעקב אשר: מצוין, אני רוצה את התשובות האלה

ינון אהרוני: אדוני היושב-ראש, זה הצוות שלי

ינון אהרוני:  מערכת הרווחה בישראל בנויה משלושה רבדים

יעקב אשר: לא בודקים בתעודת הזהות איפה אתה גר

ינון אהרוני: אני מסביר: מערכת הרווחה במדינת ישראל בנויה משלושה רבדים, ככה היא בנויה היסטורית, 70 שנה

ינון אהרוני:  הרובד הראשון זה עמותות, גופים אזרחיים, היום אפילו גופים פרטיים שעושים, ממש חברות פרטיות

ינון אהרוני:  זה הרובד הבסיסי; הרובד השני זה הרובד של השלטון המקומי

ינון אהרוני:  יש לנו 257 מחלקות לשירותים חברתיים עם קרוב ל-17,000 עובדים; והרובד השלישי, העליון, זה משרד הרווחה, עם בסך הכול כ-1,000 עובדים

ינון אהרוני:  כל המנגנון הזה עובד כרגע

יעקב אשר: תודה רבה

יעקב אשר:  אני מבין שאתה צריך ללכת אבל יישארו אנשים שלך

ינון אהרוני: אני מתנצל, אני צריך ללכת לוועדת הרווחה

יעקב אשר:  יישארו אנשים שלך, תודה רבה

ינון אהרוני: תודה רבה

יעקב אשר: חבר הכנסת יוראי להב הרצנו, בבקשה

יעקב אשר:  ולאחר מכן שי חג'ג', יושב-ראש השלטון האזורי

יעקב אשר:  ואחר כך נעשה חבר כנסת – חבר כנסת, מי שהיה ראשון מהקבוצה פה יהיה מהראשונים

יוראי להב-הרצנו: תודה רבה אדוני היושב-ראש

יוראי להב-הרצנו:  אני שם בצד, בהתאם לבקשתך וגם כי אני מרגיש שזה לא מתאים, את כל הביקורת הפוליטית שיש לי ויש, יהיה לזה זמן

יעקב אשר: גם לי

יוראי להב-הרצנו: אני כאן כי אני חושב שכל חברי הכנסת שהסתובבו ברחבי המלונות, ברחבי אתרי הפינוי, שמעו מהתושבים דבר אחד - - - 

קריאות: - - -     

יעקב אשר: אני מבקש: משרדי הממשלה – מי שצריך – להאזין, כי אני רוצה תשובות אחר כך

יעקב אשר:  אנשים לא יושבים פה עכשיו בשביל הטקס

יוראי להב-הרצנו: התשובה שכולנו שמענו כשביקרנו באתרי הפינוי הייתה שאין מדינה

יוראי להב-הרצנו:  אין ממשלה, אף אחד לא דיבר איתם

יוראי להב-הרצנו:  זאת אומרת, בימים שלישי, רביעי וחמישי בשבוע שעבר, כשהגעתי, הייתי נציג המדינה הראשון שהם פגשו

יוראי להב-הרצנו:       אני מבין את התשובות של מנכ"ל משרד האוצר ומנכ"לי המשרדים לגבי הסיוע המיידי של אותם אנשים, לפנות פיזית למלונות ולקיים אותם בימים הראשונים

יוראי להב-הרצנו:  אבל בעיניי, במקביל לציר הלחימה חייב להיות ציר של שיקום אזרחי וחברתי

יוראי להב-הרצנו:  אני לא מצליח להבין, לא מהדברים של השר ארבל ולא מהדברים של מנכ"ל משרד האוצר, מיהו הגוף במדינה, אחד, שדואג לשבת עם כל משפחה, עם כל קהילה, ולבנות ביחד איתה תכנית שיקום אישית-קהילתית

יוראי להב-הרצנו:  מי אמור לעשות את זה?      הבנתי בתחילת הלחימה שהייתה אמורה לקום - - -     

יעקב אשר: שיקום קהילתי, בסופו של דבר מי שצריך לתכלל את זה זו הרשות או המועצה המקומית

יעקב אשר:  כמובן שבגיבוי ממשלתי, תקציבי והכול

יעקב אשר:  ואני אומר שהלכת כבר ללוקסוס, אני מדבר איתך כרגע - - -     

קריאות: - - -     

יוראי להב-הרצנו: יעקב, תרשה לי להשלים

יעקב אשר: אתה מדבר על שלושת הימים הראשונים

יעקב אשר:  קודם כול, שתהיה לנו מדינה על מלא ונתחיל - - -     

יוראי להב-הרצנו: בעיניי, על זה צריך לדבר, כי בימים הראשונים הייתה - - -     

יעקב אשר: על זה אדבר מחר, בישיבה הבאה, מוחרתיים

יוראי להב-הרצנו: רק תאפשר לי להשלים את הדברים, כי בעיניי זה חשוב מאוד, כי צריך לדבר על זה עכשיו ולא  ביום שאחרי

יוראי להב-הרצנו:  כי ביום שאחרי יקרה לנו מה שקרה עם מפוני גוש קטיף, שעל זה יש ועדת חקירה

יוראי להב-הרצנו:  אנחנו צריכים להתחיל להתעסק בזה עכשיו

יוראי להב-הרצנו:  ולכן, אני אומר: בתחילת האירוע הייתה החלטה שהייתה אמורה להגיע, להקמת מינהלת לשיקום עוטף עזה

יוראי להב-הרצנו:  מינהלת מקצועית, לא פוליטית, שבראשותה היה אמור לעמוד אדם מוכשר בשם אדרי – אני לא מכיר אותו, אבל כך אומרים עליו – שהיה אמור לקחת את החלטת הממשלה שהתקבלה במאי 2022, של שיקום ארוך טווח

יוראי להב-הרצנו:  אז דיברו על אסון טבעי של רעידות אדמה, אבל יש בה את כל הרכיבים שאמורים לאפשר חזרה מהירה לשגרה: בינוי מחדש - - -     

ארז מלול: אתה יודע מתי נחזור לשגרה? סד זמנים? אתה יודע כמה זמן עד שהמלחמה הזאת תסתיים?      

יעקב אשר: ארז, לא להפריע

יעקב אשר:  הוא לא אמר שצריך לעשות את זה כרגע, אבל שצריך לדבר על זה עכשיו

יוראי להב-הרצנו: צריך להתחיל לדבר עם המשפחות, הם משוועים לזה, הם שרויים בחוסר ודאות בכל כך הרבה אירועים ותחומי חיים שלהם

יוראי להב-הרצנו:  המדינה צריכה לשבת איתם, גם ברמה המשפחתית וגם ברמה הקהילתית, על איך חוזרים בצורה מהירה ככל שניתן לשגרה

יוראי להב-הרצנו:  צריך לבנות מחדש את המבנים ואת התשתיות, לשקם גם את האזרחים וגם את הכלכלה

יעקב אשר: ברור

יוראי להב-הרצנו: אדוני, אני לא מזהה גוף אחד במדינה שאליו יכולים תושבי עוטף עזה והקהילות שלהם לפנות

יעקב אשר: יוראי, אני מבטיח לך דבר אחד – דבר אחד אני כן יכול להבטיח, יש דברים שאני לא אבטיח כי זה לא בידיים שלי – אנחנו נקיים דיון מיוחד בנושא השיקום, בנושא העצמה חזרה, כל זה, ונעשה את זה ב - - - זו לא תשובה לרגע זה, אני רק אומר לך

יעקב אשר:  אתה חבר כנסת, אחד החרוצים בוועדה פה – עם עוד כמה – אני אומר לך, זה מה שאנחנו הולכים לעשות

יוראי להב-הרצנו: אשיב לך, כי השורות האלה שנקראו פה על ידי מנכ"ל משרד האוצר: 17 מיליון, 13 מיליון, 60 מיליון – זה חשוב מאוד, אבל: במסגרת מה זה?     

יעקב אשר: למדת פעם קורס עזרה ראשונה?      

יוראי להב-הרצנו: כן

יעקב אשר: בקורס עזרה ראשונה יש דברים שהם מה שנקרא, נחוץ כרגע

יעקב אשר:  אתה מוותר על סטריליות, העיקר להציל חיים

יעקב אשר:  אתה עולה עוד מדרגה ועוד מדרגה ואתה מגיע בסוף לשיקום

יעקב אשר:  לא נברח מזה, אסור לנו לברוח מזה, נהיה שם

יוראי להב-הרצנו: יעקב, אותם אנשים נמצאים כבר שבוע בבית מלון

יוראי להב-הרצנו:  הם לא יודעים מה יהיה מחר, הם לא יודעים מה יהיה בעוד חודש, הם לא יודעים מה יהיה בעוד שנה

יעקב אשר: אבל הוויכוח הוא לא בינינו

יעקב אשר:  אני רק אומר: אני, קודם כול, רוצה לדעת שהאנשים האלה לא יושבים שם לבד ויש עובדים סוציאליים, מה שלא היה בימים הראשונים

יוראי להב-הרצנו: אתה שומע פה אחרת

אפרת רייטן: אין מספיק

יוראי להב-הרצנו: אתה שומע פה אחרת

יוראי להב-הרצנו:  אני רוצה לוודא שמשימת השיקום האזרחי לא תבוצע על ידי גוף פוליטי

יוראי להב-הרצנו:  להרחיק את הפוליטיקאים, להרחיק את השיקולים הפוליטיים ולהקים גוף - - -     

יעקב אשר: להרחיק אותה גם מהוועדה הזאת?     

יוראי להב-הרצנו: לא, זו ועדה פוליטית

יעקב אשר: למה?     

יוראי להב-הרצנו: אבל גוף השיקום צריך להיות ענייני, מקצועי

יעקב אשר: למה היא צריכה להיות פוליטית?     

יוראי להב-הרצנו: אל תגרור אותי לביקורת פוליטית

יוראי להב-הרצנו:  צריך שיהיה פה גוף שיקום מקצועי, היה אמור להיות כאן גוף כזה אבל הוא לא הוקם

אפרת רייטן: אדוני היושב-ראש, אני צריכה ללכת לוועדת הרווחה

יעקב אשר: תחזרי לפה

יעקב אשר: יוראי, תודה

יעקב אשר:  שי חג'ג', יושב-ראש מרכז השלטון האזורי וראש מועצה אזורית מרחבים, בבקשה

שי חג'ג': קודם כול, תודה על הדיון אדוני היושב-ראש

שי חג'ג':  כדאי שתכירו, אנחנו באירוע קשה, קשה מאוד, אלה לא אירועים שחווינו קודם

אפרת רייטן: נכון

שי חג'ג': אנחנו באירוע, מהודעה מרה להודעה מרה, מלוויה ללוויה

שי חג'ג':  לצערי, ביום שלישי קברנו את האחיינית שלי שנרצחה בנחל עוז, תצפיתנית

שי חג'ג':  אבל למרות הכול, אנחנו צריכים להמשיך לתפקד

שי חג'ג':  הרבה מאוד נרצחים, הרבה מאוד לוויות, הרבה מאוד נעדרים, ולצערי, אין צבא

שי חג'ג':  אל תתבלבלו, העסק לא עובד

שי חג'ג':  אפילו נרצחים שהם חיילים, אם הצבא היה נותן פעם אוהל וכל מה שצריך, מערכת הגברה וכו' – הצבא לא יודע לתת, אנחנו, כרשויות, נותנים

שי חג'ג':  אנחנו צריכים להמשיך ולתפקד

שי חג'ג':       קודם דיבר ראש עיריית אשקלון

שי חג'ג':  הוא דיבר על הצד השני, הצפוני, אותו דבר קורה בצד הדרומי, שזה נתיבות, מרחבים ואופקים

שי חג'ג':  מחבלים על הצירים הרגו לנו תושבים שלנו שהלכו בבוקר, הליכת בוקר, רצחו אותם

שי חג'ג':  הסתובבנו בין גופות

שי חג'ג':  אנחנו פינינו את כל הצעירים מהמסיבה, כולם רצו אלינו למושב פטיש

שי חג'ג':  אוטובוסים צהובים כי אין מדינה

שי חג'ג':  למדנו בקורונה שכנראה מי שמתפקד הכי טוב מול התושבים זה אנחנו הרשויות

שי חג'ג':       אבל כדי שזה יקרה, כמו שראש עיריית אשקלון אמר שצריך להכניס את אשקלון לעוטף, צריך להכניס גם את הנגב המערבי, שזה אומר: נתיבות, אופקים, מרחבים

שי חג'ג':  אנחנו חווים אותו דבר בדיוק, מעבר לטילים שלכאורה כבר התרגלנו אליהם - -      

יעקב אשר: ראשי הרשויות נמצאים עכשיו בזום

שי חג'ג': - - שזה באמת משהו לא נורמלי

שי חג'ג':  אבל תזכרו, מי שמתפקד היום זה רק הרשויות

שי חג'ג':  כדי שנתפקד אנחנו צריכים כסף

שי חג'ג':  תומר יושב פה

שי חג'ג':  תומר, באמת אליך אני פונה

יעקב אשר: בלי בירוקרטיה

שי חג'ג': אתה גם יודע מה מצבי, מה המצב הרשות שלי

שי חג'ג':  תגמרו עם הקרן לצמצום פערים, תעבירו כסף

שי חג'ג':  תקדמו את מענקי האיזון, לא צריך לחכות לדצמבר, אנחנו צריכים כסף עכשיו

אפרת רייטן: נכון

שי חג'ג': אנחנו משלמים תשלומים היום, זה לא שאנחנו יכולים לדחות את התשלום

שי חג'ג':  אנחנו מקימים את כיתות הכוננות לבד – אני קונה נשקים, אני לא יכול לחכות לצבא, עשר שעות ראינו שהצבא לא מגיע, אנשים נשארו בממ"דים

שי חג'ג':  אני לא יכול לחכות, זה אומר שאתם צריכים להעביר כסף עכשיו

שי חג'ג':  אחר כך תבדקו אותנו, לא השתמשנו – נחזיר

יעקב אשר: לא היית פה

שי חג'ג': אני לא יכול לחכות

שי חג'ג':  ושני מיליון השקלים האלה, דרך הקרן לצמצום פערים, זה בטל בשישים

אפרת רייטן: זה כלום

שי חג'ג': אתם צריכים לדעת איפה אנחנו נמצאים באמת, זה לא אירוע רגיל, זה אירוע קשה

שי חג'ג':  אני לא רוצה לספר לך על מנהלת מחלקת רווחה שמגיעה אחרי שלוש הודעות, מגיעה לחמ"ל ובוכה

שי חג'ג':  שלחתי אותה הביתה לנוח, היא לא יכולה, הם מתפרקים כי זה המצב שאנחנו נמצאים בו

שי חג'ג':  חבל שיהודה זמרת יצא מפה, אנחנו במצב חירום, אני לא מתייחס לשום עניין של מכרזים

יעקב אשר: הינה יהודה זמרת

שי חג'ג':  אני אומר לך, אנחנו במלחמה

שי חג'ג':  אם אני צריך לרכוש משהו – אני קונה, אני לא בודק הצעות מחיר, אני לא מתעסק עם זה

אפרת רייטן: גם המדינה צריכה - - -     

שי חג'ג': אם אני צריך אוהלים – אני קונה אוהלים, אם אני צריך כסאות כתר כי יש לי שִׁבְעָה של חיילים –   אני קונה

שי חג'ג':  אחר כך תעשו מה שאתם רוצים, תקחו אותי למשפט

שי חג'ג':  אני עכשיו במלחמה, אני עושה מה שצריך בשביל התושבים שלי

שי חג'ג':  אני מבקש שבאמת תשימו את הבירוקרטיה בצד, תעבירו כסף חי

יעקב אשר: שאלה: אין זכיינים מראש, שאפשר - - -     

שי חג'ג': יש, אין, נגמרו

נאור שירי: לנשקים – לא, לאפודים – לא

יעקב אשר: רגע, חבר'ה, תנו לי דקה אחת להסביר לכם

עטא אבו מדיעם: יש מאגר של זכיינים

קריאה: לא הייתי בדיון

יעקב אשר: הוא מדבר, שוב, על דברים שהם צריכים היום ברמה של מהרגע לרגע

יהודה זמרת: לרשות מקומית יש סעיף שמאפשר לה, להצלת נפש ורכוש, לעשות התקשרות דחופה בפטור ממכרז

יהודה זמרת:  הרשויות עושות בזה שימוש בשלב הנוכחי

יהודה זמרת:  המערכת עובדת

עטא אבו מדיעם: אדוני היושב-ראש, הוא חייב אישור מליאה

יהודה זמרת: מה?     

עטא אבו מדיעם: בלי אישור מליאה?     

יהודה זמרת: אני חושב שבסעיף הזה לא

עטא אבו מדיעם: לא, בלי אישור מליאה? אתה חייב - - -     

יהודה זמרת: אני אבדוק לך את זה, אני לא בדקתי את זה כרגע

שי חג'ג': אל תעשה אישור מליאה, תקנה את מה שאתה צריך, אני אומר לך

נאור שירי: לדעתי, גם פה אחד, לא רק אישור מליאה

יהודה זמרת: לעניות דעתי, לא צריך, זה לא הסיפור שלנו

יהודה זמרת:  לדעתי, אני אבדוק כי לא בדקתי את זה כרגע

קריאה: תבדוק

יהודה זמרת: הרשויות עובדות, ברשויות שאני נתקל היועצים מצליחים להסתדר בתוך המערכת

יעקב אשר: זה לא חוק

יהודה זמרת: אלה תקנות

יעקב אשר: אלה תקנות, אתם יכולים גם לשנות את זה

יהודה זמרת: לא, אבל התקנות מאפשרות, הרשויות עובדות

יהודה זמרת:  אני לא חושב שזו הבעיה

יעקב אשר: תומר אומר שלא צריך אישור מועצה, הלאה

יהודה זמרת: לא צריך אישור מועצה, המערכת עובדת

יעקב אשר: הלאה, אתם רוצים לטפל בדברים או רק - - -     

יהודה זמרת: עוד פעם, אנחנו, מה שנקרא במקביל, נבצע הליך לתיקון התקנות כדי לאפשר הארכת מכרזים קיימים

יהודה זמרת:  זה לא כדי לתת מענה לתקופה הנוכחית, לשבוע הקרוב, לזה יש לי את הסעיף ההוא שייתן מענה

יהודה זמרת:  אנחנו מסתכלים מעט יותר קדימה, גם לטווחים הרחוקים יותר

יהודה זמרת:  אנחנו נעשה מה שעשינו בקורונה, עשינו מנגנון מסוים

יעקב אשר: בדיוק, היו כמה מנגנונים, שחלקם הצליחו

יהודה זמרת: נכון

יהודה זמרת:  עוד פעם, אני אומר: אבל כרגע, הסעיף הזה נותן מענה דחוף לכל ההתקשרויות הדחופות, כולם רצים קדימה והמערכת עובדת

יהודה זמרת:  זה המצב

יעקב אשר: הכיסאות לניחום אבלים זה לאו דווקא הצלת חיים באותו הרגע, אבל זה שיקול דעת שעליו אני מקווה ששום ראש עיר לא יקבל דוח ביקורת

יהודה זמרת: השכל הישר כנראה עדיין עובד בעולמנו

שי חג'ג': אנחנו נרכוש את מה שאנחנו צריכים לרכוש, אנחנו רק מבקשים ממשרד הפנים – תומר, זה אליך –  מענק האיזון לא צריך לחכות לדצמבר, תעבירו לרשויות את מה שנותר

שי חג'ג':  הקרן לצמצום פערים – דיברנו על זה כבר כמה חודשים, תסיימו עם הסיפור הזה, אנחנו צריכים את הכסף הזה ומעבר לזה, כסף נוסף

יעקב אשר: תשובה מהירה, דקה, מהירה ומדויקת

דבורה ביטון: הקרן לצמצום פערים – אני מקווה שהתקנות יפורסמו ממש בזמן הקרוב ביותר ונוכל להעביר את הכסף

דבורה ביטון:  לגבי מענקי איזון, השר כבר אמר: אנחנו ממתינים למימון מהחשב הכללי כדי להעביר מנה נוספת

דבורה ביטון:  מבחינתנו, העברנו את הדרישה הזאת ואנחנו ערוכים לעשות - - -     

אפרת רייטן: מתי?      

יעקב אשר: מי מהחשב הכללי נמצא פה? רגע, אני מבקש לא להפריע לי

דבורה ביטון: העברנו את הדרישות כבר לפני שבוע, בתחילת האירוע

יעקב אשר: רגע, החשב הכללי, בבקשה

ישי בן אלי: שלום וברכה, ישי בן אלי, סגן החשב הכללי, מקרקעין, פנים וסביבה

יעקב אשר: יש לך מושג לגבי העניין של כספי מענק האיזון? ההקדמה שלהם?     

ישי בן אלי: הנושא הזה נמצא בבחינה ותתקבל תשובה מהירה

יעקב אשר: אני רוצה תשובה היום, עד היום בערב

יעקב אשר:  אם לא, אני עושה ישיבה רק על זה ולא ישלחו אותך, יצטרכו לשלוח את כולם

ישי בן אלי: אני צריך לבחון

יעקב אשר: זה דבר שהוא רוחב, הוא רוחב

יעקב אשר:  נתת את מענק האיזון קצת יותר מוקדם, מה קרה? מישהו ילך לקנות עם זה במבה?      

קריאה: תן לו לענות

יעקב אשר: אני לא כועס עליו, אנחנו יודעים, אנחנו מעריכים פה את כל הפקידים שנמצאים ועושים עבודת קודש ונחשפים לבעיות

יעקב אשר:  אני רק אומר כדי שזה יהדהד למעלה: אני מבקש לקבל תשובה לעניין הזה מהחשב הכללי או באמצעותך, היום

יעקב אשר:  טלפונית, בלילה, עד איזו שעה שאתה רוצה

ישי בן אלי: דיברתי על זה עם השר, הוא ידבר גם עם החשב הכללי ואני מקווה שתהיה תשובה היום

יעקב אשר: תודה רבה

שי חג'ג': אדוני, עוד עניין אחד קטן ואני מסיים

יעקב אשר: אחרון

אפרת רייטן: שבוע זה תקוע? שבוע זה תקוע אצלכם מאז שהוא הגיש את הבקשה?     

יעקב אשר: אפרת

אפרת רייטן: לא, אתה רוצה, תוציא אותי החוצה

אפרת רייטן:  אני לא יכולה לא להגיד

יעקב אשר: לא, אני לא אוציא אותך החוצה

אפרת רייטן: מותר לי להגיד דברים בעיניים, כשאני שומעת שיש דבר שתקוע כבר מעל שבוע זה מוציא אותי מדעתי

אפרת רייטן:  מה אתה רוצה שאני אעשה, שאני אשתוק?     

יעקב אשר: אפרת, מעניין שרק אותך זה מוציא מדעתך, אותי לא

אפרת רייטן: לא, מותר לי גם להגיב

אפרת רייטן:  אני לא יכולה לשתוק, לשתוק, לשתוק

יעקב אשר: אבל ביקשתי בקשה, יש פה אנשים שצריכים כלים לסיוע, לא: מה היה

אפרת רייטן: מאה אחוז, בסדר גמור

אפרת רייטן:  ואנחנו רוצים עכשיו, כמו שאתה אמרת, לפתור את החסם הזה היום

יעקב אשר: אל תפריעי לו

אפרת רייטן: אני לא מפריעה לך

יעקב אשר: לא להפריע, את אישה פרקטית

עטא אבו מדיעם: היושב-ראש אמר שהוא רוצה תשובה היום

אפרת רייטן: אם אתה רואה שאני מגיבה בצורה כזאת, אתה מבין שכלו כל הקיצים, אתה מכיר אותי היטב

יעקב אשר: אני מבקש ממך: תתאפקי

יעקב אשר:  תתאפקי, גם אני מתאפק

יעקב אשר:  שי, בבקשה

ישי בן אלי: אדוני היושב-ראש, מעבר לזה, אנחנו מארחים גדודים – ואני אומר גדודים, אני לא רוצה להגיד את המספר – אלפי חיילים, המשמעות היא גם תברואה וגם פינוי אשפה

ישי בן אלי:  היטלי ההטמנה שאנחנו משלמים בימים האלה הם פי עשרות ממה שילמנו קודם, גם שם צריך להנחות את המשרד

יעקב אשר: אני רוצה לומר לך שלפני שעה – בגלל שלא יכולתי לצאת – שלחתי את ארז מלול, חבר הוועדה, לייצג אותנו בוועדת הכנסת כדי לאשר להעלות למליאה בפטור מחובת הנחה, הצעת חוק שכבר אושרה כאן בוועדה בתקופה האחרונה ומאפשרת להשתמש בכספי קרן הניקיון לדברים האלה

יעקב אשר:  שכרגע הדחיפות שלה, במפורש - - -     

נאור שירי: אולי גם קרן הארנונה

יעקב אשר: הם דיברו קודם על קרן הארנונה

נאור שירי: הם לא

יעקב אשר: כן, זו הקרן שאמרו - - -     

נאור שירי: וגם הכספים הקואליציוניים?     

יעקב אשר: רגע, אתה לא רוצה לעזור

יעקב אשר:  כרגע, אתה רוצה לדבר

נאור שירי: לא, אני ממש רוצה

יעקב אשר: אין בעיה, תכף תדבר, תוכל לדבר על מה שאתה רוצה

יעקב אשר:       אני רק אומר דבר אחד: זה יעלה היום, בעזרת השם, למליאה, לשנייה ושלישית, ויאושר

יעקב אשר:  כשהמשרד כרגע מכוון בסדרי עדיפויות להעביר את זה לטובת פינוי האשפה במקומות הללו, כסיוע לרשויות

שי חג'ג': תודה רבה

יעקב אשר: תודה רבה

יעקב אשר:  חבר הכנסת נאור שירי, בבקשה

נאור שירי: תודה רבה

נאור שירי:  אני מנסה לאורך כל הדיון לנוע על הציר שבין ביקורת – אבל אני לא רוצה להתרכז בזה, אני רוצה להיות יעיל כי עשרה ימים אחרי תחילת האירוע - - - יעקב, חשוב לי שלפחות אתה, מי שנשאר פה – כי השרים ואחרים כבר לא נשארו, בסדר, יש להם עבודה

נאור שירי:  עשרה ימים מתחילת האירוע, זה הכינוס הראשון שלנו, עשרה ימים

נאור שירי:  ביומיים-שלושה הראשונים נפתח חמ"ל של חברי הכנסת

נאור שירי:  אני שם בצד את העובדה שכולנו הפכנו להיות קציני לוגיסטיקה של שינוע ציוד והלכנו וראינו ופגשנו אנשים

יעקב אשר: זו יוזמה נהדרת שנעשתה

נאור שירי:  אני שם את זה בצד

קטי קטרין שטרית: אבל זה התחיל מהיום הראשון

נאור שירי: אני שם את זה בצד כי זה הגיוני, ואני אומר: בשלושת-ארבעת הימים הראשונים – אף אחד לא תפקד

נאור שירי:  בסדר, זה היה תפקוד פרוביזורי

יעקב אשר: הלאה

נאור שירי: חמישה-שישה ימים אחרי, אנחנו מתחילים

נאור שירי:  קטי, את רוצה?     

קטי קטרין שטרית: לא, לא פרוביזורי, עשינו דברים טובים

נאור שירי: מאולתר, זה היה מאולתר

נאור שירי:  מה זה קשור? זה מאולתר, זה היה מאולתר

אפרת רייטן: זה היה אלתור

נאור שירי: מה הבעיה? 

יעקב אשר: טוב, תהיו פרפקציוניסטים

יעקב אשר:  הלאה

נאור שירי: תודה, זה לא קשור

נאור שירי:  אני אומר חמישה-שישה ימים, עשרה ימים אחרי האירוע הזה עדיין לא - - - אין דברים כאלה

נאור שירי:  אסביר את הפער הכי גדול, שגם עלה פה בדיון, כי מצד אחד עומד שר ואומר: 200 מיליון שקלים, 300 מיליון שקלים, 15 מיליון שקלים, 14 מיליון שקלים – הבעיה העיקרית היא שזה מנותק מהשטח, כי זה סעיפים, סעיפים שאי-אפשר לתקצב

נאור שירי:       הפער עם משרד הרווחה

נאור שירי:  אני בטוח שיש להם הרבה מאוד עובדים, ואתם יודעים את זה

נאור שירי:  הבעיה היא שאנחנו היינו במקומות שאין בהם, כי אתם לא יודעים, כי לא דיברו עם משפחות

יעקב אשר: אני אומר לך שלא - - -      

נאור שירי: רגע, אל תגידו לי לא

יעקב אשר: הפרוטוקול לא יודע לקרוא את הראש שלך

נאור שירי: אבל תאמין לי, כי אני לא מדבר – כי הייתי, כי היינו במקומות, כולנו

קריאה: כולנו היינו, כולנו

יעקב אשר: נדבר עכשיו על נכון להיום

נאור שירי: עזוב, נכון לעכשיו

יעקב אשר: - - - נכון לעכשיו? לא נדבר אחורה

יוראי להב-הרצנו: אתמול, אתמול

נאור שירי: יעקב, עכשיו אני פה

נאור שירי:  להגיד לך עכשיו - - -     

יעקב אשר: עומד כאן נציג, אני רוצה לדעת

יעקב אשר:  אם זה לא נכון, אני רוצה לצעוק איתך ביחד

יעקב אשר:  אני רוצה לדעת האם הם שולטים במצב, האם יש בכל מקום

יעקב אשר:  נמצא אם לא, זה התפקיד שלנו, נצעק ביחד

יעקב אשר:  אין לך פריבילגיה

נאור שירי: אין לי פריבילגיה

נאור שירי:  אני אומר לך מה הפערים כי זה מנותק, זה כמו שזרקו פה סכומים

נאור שירי:  זרקו סכומים – אי-אפשר לנצל אותם

נאור שירי:  אני אומר לך, אתם מדברים על אשקלון? היום הייתה לי פנייה על חבר'ה שאין להם אורז ושמן, מהעירייה

נאור שירי:  לא מתושב, מהעירייה

נאור שירי:  זה לא מושלם, אנחנו לא באירוע מושלם, אף אחד לא מחפש את זה

נאור שירי:  אבל אתה לא יכול להגיד לי שיהיה משהו יעיל כשיש 18 אנשים שאמורים להיות קבינט יעיל שיטפל בזה, איך אפשר? אין יעילות בזה

יעקב אשר: זו החלטה של הוועדה, זה קבינט מצומצם

נאור שירי: למה אין בוועדה אחרי עשרה ימים – למה אנחנו לא יכולים לבוא עם סט חקיקה שמקל על זה? עזוב, סט חקיקה בפטור מחובת הנחה

נאור שירי:  למשל, כל נושא ההיתרים של מינהלת הבינוי, שאנשים לא יצטרכו להוציא היתרי בנייה לבית שהתפוצץ

נאור שירי:  למה? למה אין היום, עשרה ימים אחרי, את הדבר הכי פשוט? הם יצטרכו להוציא היתרי בנייה, למה? נעשה את זה היום, עכשיו, עכשיו

יעקב אשר: זו סוגיה מצוינת

נאור שירי: זו הסוגיה הכי ברורה, היתר בנייה

נאור שירי:  הם עוד ירדפו אחרי המדינה

יעקב אשר: אבל אני איתך, תן לי להשלים אותך, להתקדם איתך ביחד

נאור שירי: בסדר, זה דבר אחד

נאור שירי:  נתקדם, נעשה את זה היום

נאור שירי:  היום אנחנו עושים את הפטור

נאור שירי:  היתר קיים, נעשה את זה

יעקב אשר: רק תביא את הנוסח אם אתה יכול

נאור שירי: אין לי שום בעיה

יעקב אשר: רגע, נהיה פרקטיים

נאור שירי: אני נותן לך לדבר

נאור שירי:  אין יותר פרקטי מזה, דבר

יעקב אשר: אתה יודע מה, תמשיך

יעקב אשר:  לא, לא, עזוב

יעקב אשר:  אני לא פרקטיקה, אני לא בא מתחום הפרקטיקה

נאור שירי: דבר, אתה רוצה להגיש - - -     

יעקב אשר: לא, אני מבקש ממשרד הפנים, אני לא בטוח שיש לו - - -      

יהודה זמרת: לא

יהודה זמרת:  עוד פעם, יש חשיבה אבל אנחנו מתעסקים כרגע - - -     

יעקב אשר: בדיוק

יהודה זמרת: צריכים להבין את האירוע, יש לנו כרגע פינוי - - -       

יעקב אשר: אני יודע

יעקב אשר:  רגע, תן לי, אתה לא שמעת אותי

יהודה זמרת: יש חשיבה

יעקב אשר: אבל אני כן מבקש שתהיה חשיבה, והחשיבה הזאת תהפוך לתוכנית מעולה שמלווה בחקיקה

יעקב אשר:  כל חקיקה שיצטרכו באופן זמני לתקופה כהוראת שעה – כי הנושא שהוא העלה הוא נושא נכון

יעקב אשר:  אני מסכים איתך שהוא לא לעכשיו, לרגע זה, כי אף אחד לא הולך עכשיו לבנות ולהוסיף

יעקב אשר:  לשיפוץ גם יש הגדרה אחרת

נאור שירי: - - - לא להוסיף

ניר ינושבסקי: אנחנו נערכים עכשיו לבנייה מסיבית, שיפוצים, זה יקרה

יעקב אשר: רגע, אבל זה לא עכשיו

יעקב אשר:  חברים, אני רוצה שתבינו

שירי בכר מסאמי: זה לא לאחר כך

יעקב אשר: סליחה

נאור שירי: יעקב, זה לעכשיו

יעקב אשר: סליחה

יעקב אשר:  אני מבקש להזכיר לכם, אנחנו נמצאים פה היום בישיבה הראשונה בוועדת הפנים

יעקב אשר:  אם אתם חושבים שבישיבה הראשונה זה הנושא שצריך להיות –  כרגע, מוחלט – או שיש בו ניירות, אני אומר: חבר'ה, תנו קצת אמון בדבר הזה שגם נקרא ניהול של הדברים

יעקב אשר:  גם בתור מבקרים, אם אנחנו נירה ביקורת סתם - - -      

ניר ינושבסקי: אדוני, אנחנו צריכים לבנות בצפון היום, עכשיו, מיגון הצפון ועכשיו

יעקב אשר: לא דיברתי על מיגון

ניר ינושבסקי: אבל גם שם צריך היתרים

יעקב אשר: רגע

יעקב אשר:  אני לא יודע מי אדוני, אשמח לשמוע

יעקב אשר:  אבל אני אומר עוד פעם: אם אתה יודע כך על בנייה בצפון, אתה יודע כמה הוועדה שלנו לוחצת על התחדשות עירונית וכל הדברים הללו, שהם באים ביחד בדיוק לנושא הזה

יעקב אשר:       אבל אני אומר דבר אחד חבר'ה, האמינו לי, אני יודע מה שאני אומר, גם אני רוצה להוציא הרבה דברים ולומר ככה או ככה או אחרת

יעקב אשר:  אני אומר: כרגע נסנן את הדברים

יעקב אשר:  אני רק רציתי לדעת, מהדברים שאמר נאור, שמשרד הפנים באמת יושב וחושב על מכלול של הוראות שעה לגבי תכנון ובנייה עם סדרי עדיפויות, עדיפויות ביטחוניות

יעקב אשר:       עכשיו, משפט סיום שלך

נאור שירי: משפט

נאור שירי:  אנחנו לא צריכים את משרד הפנים בשביל זה, יש למשרד הפנים ולכל משרדי הממשלה 1,001 דברים

נאור שירי:  אנחנו יכולים להגיש - - -     

יעקב אשר: מינהל התכנון

נאור שירי: אנחנו יכולים להגיש הצעות חוק

יעקב אשר: בסדר, תגיש הצעה

נאור שירי: זה הכי פשוט בעולם

יעקב אשר: בסדר גמור

יעקב אשר:  אני רוצה תהליך, אבל תהליך מהיר

נאור שירי: בסדר, זה הכי מהיר שיש

יוראי להב-הרצנו: יעקב, אבל זה בדיוק מה  - - - נאור, במחילה, הוסיף - - -     

יעקב אשר: טוב, זה ויכוח סרק

יעקב אשר:  נדבר על זה בישיבות - - -     

יוראי להב-הרצנו: יעקב, אין לנו ויכוח

יעקב אשר: יש ראשי רשויות בדרום שנמצאים כרגע בזום

יוראי להב-הרצנו: אוקיי

יוראי להב-הרצנו:  מה שאנחנו רוצים להגיד זה שאלה לא רק היבטי תכנון ובנייה, יש את כל היבטי החיים שצריכים להשתקם

יוראי להב-הרצנו:  יכול להיות שיש עוד דברים שצריכים לטפל בהם חוץ מהדבר הזה שנאור דיבר עליו

יוראי להב-הרצנו:  לכן, צריך להקים מנהלת מקצועית של אנשי מקצוע, ולא פוליטיקאים, שיתחילו לעבוד בזה עכשיו

יעקב אשר: הבנתי, עוד פעם חזרנו לזה

יעקב אשר:      כן, בבקשה

איתן ברושי: אני רוצה לומר שלושה דברים קטנים

איתן ברושי:  אילן ברוש, ראש אגף החירום של משרד הרווחה

איתן ברושי:  אגיד ברמה האישית: כל המשפחה שלי נמצאת, פיזית, בעוטף וב-0 עד 7, אנחנו מכירים את הדברים ברמה האישית

איתן ברושי:  משרד הרווחה, מיום שבת בשעה 10:00 אני מנהל את חדר מצב מנכ"ל

יעקב אשר: עזוב, אני לא רוצה להתחיל ביום שבת

איתן ברושי: רגע, רק לומר מילה לגבי המלונות

יעקב אשר: לא, לא, לא רוצה

יעקב אשר:  אני רוצה לדעת היום

איתן ברושי: עכשיו

יעקב אשר: עכשיו

יעקב אשר:  אתה תגיד לי מה קורה בשטח עכשיו, נקודה

יעקב אשר:  ואם תהיה ביקורת שזה לא נכון – תטפלו בזה

איתן ברושי: הטלפון שלי פה לרשותכם

איתן ברושי:  חברת הכנסת קארין אלהרר מתקשרת בכל דקה ואומרת לי – ואנחנו פותרים

איתן ברושי:  אין מצב בו אין עובד סוציאלי במלון, לא יהיה מצב שיש אדם עם מוגבלות שנמצא ב-0 עד 7 ולא פינו אותו למלון, אין דבר כזה

איתן ברושי:  ואם יש, אני מבקש להתקשר אלי – ברגע זה, זה מטופל

נאור שירי: יעקב, אני רוצה לסיים, כי אתה זוכר ש - - -     

יעקב אשר: משפט סיום, משפט

יעקב אשר:  חבר'ה אחרים גם רוצים

קטי קטרין שטרית: שיודיע לנו מה הטלפון שלו

יעקב אשר: הוא לא צריך להודיע פה, הוא יודיע לוועדה – חברי הוועדה יקבלו את זה

יעקב אשר:  חבר'ה, תפסיקו עם ה - - -     

נאור שירי: בשיא הרצינות, אני חושב שהוועדה צריכה להתכנס כל יום ברשות אחרת

נאור שירי:  לא רק בדרום, המצב ברשויות המקומיות – ועל זה בעיקר רציתי לדבר –אין כוח אדם

יעקב אשר: אנחנו נעשה את זה, אמרתי לך שנעשה את זה

נאור שירי: אתם מדברים על בינוי? אין כוח אדם לבינוי

נאור שירי:  ראית את ההודעות שמשרד השיכון הוציא לגבי איך הולך לעבוד עכשיו אתר בנייה? זו רמת ניתוק שאני לא מצליח להבין

ניר ינושבסקי: אין עבודה, הענף מושבת

ניר ינושבסקי:   אני מחזק אותך, אין עבודת בנייה בארץ

נאור שירי: כל הענף

נאור שירי:  אין בינוי,  לא בדרום  - - -     

יעקב אשר: תודה רבה

נאור שירי: יעקב, לא תודה רבה, תקשיבו שנייה

נאור שירי:  אי-אפשר כל הזמן להתייחס אלינו כאילו אנחנו רעשי רקע ואנחנו פה לעודד או סתם לדבר

נאור שירי:  אנחנו לא רק רשות דיבור פה בארבע דקות, לא, הדברים צריכים להשתנות

נאור שירי:  תאמין לי שאנחנו אומרים דברים נכונים, אנחנו גם עושים דברים נכונים

נאור שירי:  כל ענף הבינוי במדינת ישראל לא קיים, אתה מדבר על לבנות עכשיו יישובים? הם עכשיו צריכים את זה, הם לא צריכים את זה עוד שלושה חודשים

נאור שירי:  הם לא צריכים את זה עוד שלושה חודשים – הם צריכים את זה עכשיו והיום

נאור שירי:       אנחנו נייצר סט חקיקה, עכשיו

נאור שירי:  נצא מפה, 4

נאור שירי: 5 דקות – מחר זה עובר במליאה

נאור שירי:  לא: שהוא יבחן, שהוא יחשוב, שהוא יראה האם הוא יוכל להעביר את זה עם תקציבי האיזון

נאור שירי:  אתה תעביר עכשיו את תקציבי האיזון, עכשיו, בחוק

נאור שירי:  אתה גם יכול לתת להם תקציב לשוטף

יעקב אשר: מאה אחוז, תודה

נאור שירי: רגע

יעקב אשר: לא, לא רגע

נאור שירי: למה אי-אפשר לתת להם מתקציבי התב"ר (תקציב בלתי רגיל)? להעביר לשוטף

נאור שירי:  זה הכי פשוט בעולם

יעקב אשר: על זה דיברנו

נאור שירי: נעשה את זה בחוק

יעקב אשר: אבל על זה דיברנו

יעקב אשר:  אתה רוצה לעשות את זה? תיגש למשרד האוצר ותעשה את זה פיזית

נאור שירי: אי-אפשר להגיש הצעות חוק, אתה יודע את זה

יעקב אשר: אבל דיברנו על זה כרגע והם אמרו שהם מוצאים פתרון להסבה

יעקב אשר:  אם יצטרכו – זו לא הצעת חוק, לא צריך שינוי חקיקה בשביל זה

יעקב אשר:  אלה נהלים של החשכ"ל, זה נהלים של יועצים משפטיים זו לא הצעת חוק

יעקב אשר:  אתה רוצה שאני אגיד לך את זה במפורש?      

נאור שירי: טוב, בסדר

יעקב אשר: אני רוצה קודם כול, את מנכ"ל עיריית שדרות, גלעד אברהמי

קטי קטרין שטרית: יש לי הודעה

קטי קטרין שטרית:  היינו עכשיו בוועדת הכספים ויש הודעה מצוינת שכדאי שראשי הערים ידעו עליה, כי צריך גם את ראשי הערים

קטי קטרין שטרית:  כל מי שביתו נפגע – מס הכנסה משלם שכר דירה מלא באמצעות הרשויות, כי הם לא יודעים מי האנשים שנפגעו

קטי קטרין שטרית:  יש מקומות שאי-אפשר כרגע להיכנס אליהם בגלל שהצבא לא מאשר

יעקב אשר: תודה רבה

יעקב אשר:  חבר הכנסת יוסף עטאונה

יוסף עטאונה: תודה רבה כבוד היושב-ראש

יעקב אשר: אני מבקש ממשרדי הממשלה להישאר כאן

יוסף עטאונה: דבריך בתחילת הדיון, וגם דברי השר ויושב-ראש מרכז השלטון האזורי, הדגישו את חשיבות השלטון המקומי, הרשויות, במתן מענה בשעת חירום

יוסף עטאונה:  כבוד היושב-ראש, כמעט ולא היה דיון בוועדת הפנים בחצי השנה האחרונה, שלא עלתה בו הסוגיה של הכפרים הלא מוכרים בנגב

יוסף עטאונה:  כשמדברים על רשויות שיכולות לתת מענה בתקופה קשה, בשעת חירום, 35 יישובים לא מוכרים בנגב, כ-120,000 תושבים, הם לא רק: לא מוכרים במשך השנה, היום הם מופקרים ללא שום מענה

יוסף עטאונה:       הבעיה הכי רצינית, הכי קשה והכי מטרידה, שצריכה פתרון מיידי דרך הוועדה, היא מתן מענה למיגון בכפרים הלא מוכרים

יוסף עטאונה:  כי כשפנינו לפיקוד העורף, גם התקשורת שפנתה לפיקוד העורף, התשובה של פיקוד העורף היא חד-משמעית: האחריות על מיגון והקצאת היתרים היא של השלטון המקומי, הרשויות המקומיות

יוסף עטאונה:  משום מה, אין רשויות מקומיות, אין שום מעמד מוניציפלי ליישובים הלא מוכרים

יוסף עטאונה:  המדינה, בשגרה, מצאה פתרון לסוגיית החינוך והבריאות דרך מועצות אזוריות בנגב, נווה מדבר - - -      

יעקב אשר: גם המיגוניות - - -     

יוסף עטאונה: לכן, אני חושב שבעת קשה זו, צריך לתת מענה מיידי למיגון האנשים האלה

יוסף עטאונה:  לא יכול להיות שהמדינה תפקיר 120,000 אזרחים שלה בעת מלחמה, ללא שום מיגון

יוסף עטאונה:  המצב הוא כל כך קשה, אנשים מפוחדים, אנשים משלמים מחיר, ילדים בטראומה קשה מאוד, כי היו נפילות, היו פגיעות ואנשים נהרגו

יוסף עטאונה:      כבוד היושב-ראש, לכן, אני חושב שצריכה לצאת קריאה והחלטה מהוועדה

יוסף עטאונה:  כבוד היושב-ראש, אני צריך לצאת מהדיון הזה עם משהו לגבי מיגון

יעקב אשר: כשנכנס העוזר שלי, אמרתי לו: תרשום לסיכום

יוסף עטאונה: צריך לתת מענה מיידי למיגון בכפרים הלא מוכרים

יוסף עטאונה:  דבר נוסף, כבוד היושב-ראש, מחר יש דיון בוועדה הארצית לתכנון ובנייה על מתן הקלות והוצאת היתרים לבניית והצבת מקלטים

יוסף עטאונה:  אני דורש בצורה חד-משמעית – גם דיברתי עם שר הפנים ואני רוצה שגם הוועדה תצטרף – שההקלות שהולכים לקבל מחר, ההחלטה, תוחלנה על כל הכפרים הערבים בנגב, מוכרים ולא מוכרים

יוסף עטאונה:  אני מדבר על מיגוניות, אפילו זמניות

יעקב אשר: אתה מדבר על מיגוניות, לא על הקלות בבנייה

יעקב אשר: לא, לא

יעקב אשר: רק על המיגוניות

יוסף עטאונה: הדיון הוא על לתת הקלות במיגון

יעקב אשר: אני רוצה להזכיר לכם שבחוק ההסדרים דחפתי, בהתנגדות של הייעוץ המשפטי ושל משרד האוצר, את המיגוניות

עטא אבו מדיעם: אני אעזור לשניכם, הייתי יושב-ראש ועדת המשנה לתכנון ובנייה

עטא אבו מדיעם:  הוא מדבר על מתן הקלה בייעוד קרקע, לתת בייעוד קרקע חקלאי גם אפשרות לעשות מיגון

יעקב אשר: הבנתי, הבעיה שם היא לא קווי בניין

עטא אבו מדיעם: לא, ייעודי קרקע

יעקב אשר: לכן, אמרתי: אני אבדוק

יעקב אשר:  הסוגיה הזאת נופלת - - -     

קריאות: - - -     

יעקב אשר: לא לעזור לי

עטא אבו מדיעם: אבל זה פתרון קלסי מאוד, כמו שיושב-ראש מועצת ירוחם הביא תעלות

עטא אבו מדיעם:  הוא מבקש שההקלות בתיקון שהולך להיות בוועדת התכנון הארצית, תכלולנה את זה שהבדואים יכולים לבנות

יעקב אשר: הבנתי את מה שאתה אומר

יעקב אשר:  ראש העיר, אני מודה לך

יעקב אשר:   הבנתי, אני רק אומר לך דבר אחד: אתה רוצה סתם תשובה שלי כדי ש - - -     

עטא אבו מדיעם: לא

עטא אבו מדיעם:  אני אומר לך רק דבר אחד: אני אבדוק

עטא אבו מדיעם:  לדעתי, זה נופל על כמה סמכויות

עטא אבו מדיעם:  אני אבדוק לגבי הישיבה הזאת במינהל התכנון, עוד היום, איך אפשר יהיה, בהוראה כזו או אחרת, לעשות

עטא אבו מדיעם:  הבנתי, אין לי מה לענות

עטא אבו מדיעם: אפשר להציל חיים

עטא אבו מדיעם:  תודה רבה

יעקב אשר: תודה רבה

יעקב אשר:  ראש עיריית אופקים, איציק דנינו

יעקב אשר:  שלום מכובדי ותחזקנה ידיך

יעקב אשר:  נשמח מאוד לשמוע – אנחנו מסתכלים קדימה ולא אחורה – מה החוסרים, מה לדעתך צריך לעשות בכל הקשור לתפקוד שלכם בחזית האזרחית

יעקב אשר:  בבקשה אדוני

איציק דנינו: תודה רבה

איציק דנינו:  אדוני יושב-ראש הוועדה, חברי הוועדה, אורחים נכבדים

איציק דנינו:  עברו על מדינת ישראל ימים קשים וכנראה יהיו גם בעתיד

איציק דנינו:  אנחנו מקווים מאוד שהימים הבאים יהיו הרבה יותר טובים

יעקב אשר: אמן

איציק דנינו: אנחנו כאן בעורף חזקים, עם כל הקושי ועם כל מה שאנחנו מתמודדים איתו

איציק דנינו:  הביטחון האישי של התושבים שלנו במצב מאוד מאוד קשה

איציק דנינו:  רק כדי להמחיש לכם, כל ערב – עד לפני ערב או שניים – קיבלנו כ-1,000 קריאות: חשש שיש מחבל בחצר הבית

איציק דנינו:  כמובן שכל הקריאות האלה היו קריאות שווא, אבל זה רק ממחיש כמה התושבים שלנו מצויים במצב של ביטחון אישי ירוד ביותר

איציק דנינו:       הדבר הראשון שאנחנו רוצים לעשות הוא להחזיר את הביטחון האישי לתושבים, להעביר אותם מהשלב הזה שיש מחבלים בבית, מהשלב הזה שיש חשש שיש מחבלים באופקים ולצערי הרב, להחזיר אותם לירי טילים מעזה

איציק דנינו:  שם אנחנו במצב הרבה יותר טוב – בביטחון האישי –  כלפי התושבים שלנו

איציק דנינו:  לשם זה אנחנו צריכים הרבה מאוד ימי הפוגה, בתי מלון באילת, בים המלח

איציק דנינו:  חסרים חדרים, חסרים משאבים ואם נוכל בפנייה הזאת למצוא גם חדרים וגם משאבים, אודה לכם

איציק דנינו:       השלב הבא, והדבר החשוב, זה פערי המיגון

איציק דנינו:  אנחנו צריכים מיגוניות למרחב הציבורי, כמה שיותר וכמה שיותר מהר

איציק דנינו:  אני לא יודע אם חברי הוועדה – אמרתם שנסתכל קדימה, אני רוצה לצעוד צעד אחד אחורה

איציק דנינו:  העיר אופקים ספגה 50 נרצחים בשבת האחרונה, כשמחבלים נכנסו לבתים

איציק דנינו:  סיפורים הירואיים של תושבים שהצילו את המשפחות שלהם ותושבים נוספים, שיצאו לקרב כנגד המחבלים, זו התחושה בעיר אופקים, זו העוצמה לצד חוסר הביטחון

איציק דנינו:  יש לנו כאן קהילה חזקה ואנחנו צריכים להמשיך ולחזק אותה

יעקב אשר: כמה מיגוניות יש לך בעיר עד היום?     

איציק דנינו: יש לנו סדר גודל של 100 מיגוניות ואנחנו צריכים לפחות עוד 30-25 מיגוניות כדי - - -      

יעקב אשר: מי מהאנשים כאן - - -     

איציק דנינו: ועוד יותר, מתוך הבנה שככל הנראה, אני חושש, שגם כיפת ברזל תמצא את עצמה במקום אחר

איציק דנינו:  ולכן, הנושא הבא שיעלה על סדר-היום שלנו זה הביטחון האישי של התושבים שגרים בבתי עץ שנבנו בשנות ה-90

איציק דנינו:  מספיק שטיל רק עובר בשכונה והוא מעיף את הבית הזה לגמרי

איציק דנינו:      דבר נוסף שחשוב מאוד שהוועדה תדע, אנחנו מבקשים לאור הסיטואציה של האירוע האחרון: אופקים, נתיבות ומרחבים חייבים להיות חלק מהעוטף

איציק דנינו:  אנחנו העוטף, אנחנו חלק מהעוטף ואין שום סיבה להפלות אותנו על הרקע הזה שאנחנו לכאורה מרוחקים מהעוטף

איציק דנינו:  חדרו אלינו מחבלים, רצחו כאן תושבים, עכשיו זה לא קשור אם אני 7 קילומטרים או 17 קילומטרים מעזה

איציק דנינו:  הפרמטרים האלה של משרד האוצר, שמנסה לייצר איזשהן טבעות חנק כנגד הישובים שעוטפים את עזה, לא הגיוניים

יעקב אשר: אדוני ראש העיר, התקיים במקביל – או אפילו עוד מתקיים – דיון בוועדת הכספים

יעקב אשר:  עלה שם הנושא הזה, לעשות מיפוי אחר עם הגדרות שונות, לא ללכת על המספרים שאנחנו מכירים היום

יעקב אשר:  אני חושב שעדיין צריך סדרי עדיפויות אבל שהם צריכים להיות נכונים ומתאימים למציאות

יעקב אשר:  אין ספק שעיר ואם בישראל, כמו אופקים שעברה כזו חוויה ובמיקום שלה, אין ספק שהיא נמצאת בתוך ההגדרות האלה, האחרות

יעקב אשר:  אני יודע שכרגע זה מטופל, זה נמצא על שולחן מקבלי ההחלטות

יעקב אשר:  קודם כול, הייתי רוצה לחזק את ידך, יחד עם שאר חבריך ראשי הרשויות – "ְיוֹם וָלַיְלָה לֹא יִשְׁבֹּתוּ" – אתם עומדים מול האוכלוסייה ונותנים להם את הביטחון

יעקב אשר:       פיקוד העורף או משרד הביטחון, מי נמצא בזום? אני רוצה תשובה לגבי המיגוניות

יעקב אשר:  אנחנו מדברים כרגע על אופקים, אני מדבר גם על מקומות אחרים שהוזכרו – האם קיימות מיגוניות בארץ? מה הדרך להסיט אותן היום למקומות הללו? בבקשה, משרד הביטחון

מעיין רוזנשטוק: בוקר טוב יושב-הראש, קוראים לי מעיין ואני יועצת משפטית במשרד הביטחון

מעיין רוזנשטוק:  אנחנו צריכים לקבל את העמדה של גורמי המקצוע מפיקוד העורף כדי לענות על השאלה, נברר את זה

קטי קטרין שטרית: למה היא פה?     

יעקב אשר: אני שואל: יש נציגים מפיקוד העורף, רח"ל? הם היו צריכים להיות בדיון

יעקב אשר:  נכון שהדיון מתמשך, אין מה לעשות, אני מבקש שיעלו על הקו

יעקב אשר:  אני רוצה לדעת כמה דברים אבל הדבר הפרקטי – אין לי שאיפות גדולות – אני רוצה לדעת לפחות לגבי המיגוניות: מה התהליך? איך עושים את זה? ואיך - -  כי היה דיון על זה גם בחמ"ל שאתם הפעלתם, קטי

יעקב אשר:       שלום ידידי חבר הכנסת רביבו – הוא עשה עבודת קודש במקומות הכי קשים של הזיהוי – באמת שמעתי מחברים שלי שנמצאים שם שנסכת בהם הרבה מאוד ביטחון

יעקב אשר:  אני מתאר לעצמי שהתרוקנת נפשית לגמרי, אבל אנחנו מחזקים אותך

יעקב אשר:       עכשיו עוד חבר כנסת

אפרת רייטן: אני חייבת ללכת

יעקב אשר: כן, בבקשה

אפרת רייטן: סליחה, פשוט יש לנו ישיבה של יושבי-ראש סיעות האופוזיציה

יעקב אשר: לא, לא, את גם היית פה מההתחלה, את בתור

יעקב אשר:  אפרת, בבקשה

אפרת רייטן: ברשותך, אדוני היושב-ראש, לפני שאגע בעיקר, בגלל שיושב לידי חבר הכנסת רביבו

אפרת רייטן:  אני חושבת שבאמת מגיע לו לא רק כל הכבוד – אני מסירה בפניך את הכובע – הדברים שהוא עשה וראה במו עיניו, סייע בקידום זיהוי החללים, זו עבודה מטורפת שהוא בטוח ישלם עליה מחיר נפשי ומשפחתי

אפרת רייטן:  אנחנו איתך ידידי היקר, באמת

אפרת רייטן:  כולנו, בתוך החמ"ל של הכנסת, עקבנו אחריך, אחרי כל מה שעשית שם במשך כל הימים והלילות

אפרת רייטן:  אנחנו באמת מודים לך על כוחות הנפש העצומים

אליהו (אלי) רביבו: תודה

אפרת רייטן: כן, הייתה כאן באמת איזושהי החלטה של חברי הכנסת – מעל 100 חברי כנסת – לנסות ולסייע, כי היה פה ואקום

אפרת רייטן:  צריך להודות בזה בצורה ברורה: היה פה ואקום, והוואקום הזה עדיין קיים

אפרת רייטן:  גם דברי ההרגעה שלכם שאני שומעת עכשיו, של מי שמייצג את הממשלה, הם בעיני חצי סרק

אפרת רייטן:  כשיושבים פה חברי הכנסת – כולם, אתם רואים קואליציה ואופוזיציה, אין ביננו הבדלים עכשיו – אנחנו זועקים לא מתוך הפוזיציה

אפרת רייטן:  כולנו נמצאים בשטח

אפרת רייטן:  הצעקות שלי, שבאמת לא מאפיינות אותי ואמר את זה היושב-ראש, הן הזעקה של האזרחים

יעקב אשר: לא, הדציבילים בסדר, אין לי בעיה

יעקב אשר:  אבל את פרקטית, פרקטית, כולך בפרקטיקה

אפרת רייטן: הזעקה שאני מביאה לכאן היא הזעקה של מאות ואלפי אנשים שפגשנו בשבוע האחרון

אפרת רייטן:  של העורף, לא של החיילים – חיילים אני שמה במקום אחר

אפרת רייטן:  של העורף ושל הרשויות המקומיות שפשוט מסתכלים עלינו ומבקשים עזרה

אפרת רייטן:  צועקת לי אמא ביום אחד, כשאני מגיעה להלוויה לילדה שלא הכרתי: אפרת, אפרת, תעזרי לנו

אפרת רייטן:  זה דבר שהוא בלתי נסבל

אפרת רייטן:  כולנו שרוטים פה עכשיו מהשבוע הזה, שלא תבינו דברים אחרת, הולכים מהלוויה להלוויה, עוזרים איפה שרק יכולים, הולכים לניחומים, תורמים דם, פותרים בעיות לוגיסטיות

אפרת רייטן:  כל חבר כנסת בנפרד ובחמ"לים שהקמנו

אפרת רייטן:       עדיין יש ואקום אדוני היושב-ראש, ואני שואלת אותך: מי דובר צה"ל, אתה יודע? אתה מכיר את דובר צה"ל? הוא עולה פעמיים ביום ומדבר עם כל האזרחים, מסביר, נותן תשובות ועונה לשאלות

אפרת רייטן:  הוא עלה די מהר והוא אמין, והציבור מסתכל עליו

אפרת רייטן:  האם גם בקבינט העורף יש לך כזה דבר? לא, אין כתובת, אין אדם שעולה פעמיים ביום ומסביר לאזרחים, אין את הדבר הזה

אפרת רייטן:  זה מה שצריך, האזרחים רוצים להרגיש בחזרה ביטחון, רוצים להרגיש בחזרה שיש להם כתובת, האזרחים רוצים לשאול שאלות, האזרחים רוצים להבין איפה הכול מרוכז

אפרת רייטן:  האזרחים רוצים להבין, הם לא יודעים

אפרת רייטן:  בגלל זה יש חוסר ביטחון, בגלל זה אנשים מפוחדים

אפרת רייטן:  צריך להחזיר להם את הביטחון ועם כל הכבוד לזה שיושבים כאן חברי כנסת מהקואליציה ויש להם אינטרס פוליטי, כמו שפתחתי ואמרתי: היום אסור להגן - - -     

יעקב אשר: למי יש אינטרס פוליטי? מה זה הדבר הזה?     

קטי קטרין שטרית: באמת, מה קורה פה? למי יש אינטרס פוליטי? מי הקים את ה - - - מי הקים את החמ"ל?     

יעקב אשר: אני חושב שאת שוגה, את קופצת למקום אחר במקום לתקן היום את הדברים שצריך לתקן

יעקב אשר:  זה לא מתאים, זה באמת לא מתאים

יעקב אשר:  אולי זה - - -      

אפרת רייטן: אם לא הבנתי נכון - - - אני ממש מבקשת שתתנו לי לסיים, כי אם אתם חוששים - - -     

יעקב אשר: אף אחד לא חושש מכלום

אפרת רייטן: אני שואלת את השאלה

אפרת רייטן:  סבבה, אתם לא חוששים? מצוין

יעקב אשר: אבל אתם עושים דבר שלא צריך להיעשות, בטח לא על ידי אנשים שכשהם היו ב - - - את ידעת לפתור בעיות

יעקב אשר:  את יודעת איך משרדי הממשלה תפקדו גם כשאתם הייתם בשלטון, יש בעיות, ראש עיר בוודאי יודע את זה

קטי קטרין שטרית: מספיק עם השנאה

אפרת רייטן: אדוני היושב-ראש, אני מבקשת דברים מאוד מאוד ברורים

יעקב אשר: בבקשה

אפרת רייטן: להיפך, אני אומרת שלא צריך לשים פוליטיקה ומי שמפחד היום לשמוע - - -      

יעקב אשר: לא הבנתי את זה

אפרת רייטן: תודה רבה

אפרת רייטן:  לכן, אני מבהירה את דברי

יעקב אשר: אני מתנצל

אפרת רייטן: תודה רבה

אפרת רייטן:  אני אומרת שלא צריך לשים היום פוליטיקה על השולחן, להפך, צריך לשים על השולחן –  כמו ששמעת על החיבור הזה שיש היום – אך ורק את כל הדברים המקצועיים

יעקב אשר: זה מה שאני מנסה לעשות ואנחנו נואמים על זה

אפרת רייטן: ואני אומרת דבר כזה: הקמה ברורה של מסגרת ברורה, הקמה של מינהלת חירום לאומית לאזרחים, הם צריכים אותנו עכשיו

אפרת רייטן:  תתכלל את כל הטיפול של הצרכים של האוכלוסיות, של המפונים והאוכלוסיות שנפגעות באופן ישיר ובאופן עקיף ממצב המלחמה, זה הדבר

יעקב אשר: תודה

אפרת רייטן: אני מסיימת

אפרת רייטן:  זה הדבר שיתחיל לעשות פה סדר מלמעלה

אפרת רייטן:  כרגע אנחנו עושים את הסדר מלמטה ומה שדרוש היום מהמדינה זה לארגן - - -     

קטי קטרין שטרית: אדוני היושב-ראש, גם אנחנו צריכים להיכנס לוועדות אחרות

אפרת רייטן: ברשותך קטי, אני מבקשת לסיים

יעקב אשר: חבל שאין ערבות הדדית לפחות בקטע הזה, שתתנו לכל אחד לומר את הדברים הממוקדים שלו

אפרת רייטן: תודה

יעקב אשר: אני מנסה להפיק מהדיון הזה, לא כותרות ולא שום דבר, פרקטיקה: עוד 20 מיגוניות, עוד כמה הקלות במשרד הפנים, שהם ירוצו לראות איך להוריד בירוקרטיה

יעקב אשר:  את מכירה אותי, את יודעת מאיפה אני מגיע

קטי קטרין שטרית: מצוין, טוב מאוד

אפרת רייטן:  אני מברכת

אפרת רייטן:  אדוני היושב-ראש, זה לא בא בסתירה אחד לשני, זה שני דברים שונים

יעקב אשר: כרגע זה בסתירה, עוד שבוע זה כבר לא יהיה בסתירה

אפרת רייטן: אתה מוזמן לא לקבל את המלצתי ואת הצעותיי

יעקב אשר: טוב, תודה רבה

אפרת רייטן: אתם יכולים להמשיך בדרך שלכם, אני אמרתי את הדברים מהלב ומהניסיון שלי, כמי שגם טיפלה באסונות לאומים-אזרחיים, ואתה יודע היטב שזו לא הפעם הראשונה

קטי קטרין שטרית: אפשר להמשיך אדוני היושב-ראש?     

יעקב אשר: כן, כן

אליהו (אלי) רביבו: אדוני היושב-ראש, אדרבה ואדרבה

אליהו (אלי) רביבו:  לגישתי – רק מילה אחת קטנה – אדרבה, הקמת מנגנון כמו שאפרת מציעה יכול לתת מענה לאותה שאיפה שאתה מבקש לבטא

אליהו (אלי) רביבו:  רק את זה אני מבקש

יעקב אשר: ברור, אבל אנחנו כבר מדברים על זה עשר פעמים, זה מכוון, לא היית קודם

יעקב אשר:  האם המנגנון יהיה כמו שקראו לו בהתחלה וחשבו לשים מישהו מסוים או קראו למישהו אחר? אנחנו לא נחליט על זה, אנחנו נמצאים בתוך מערכות ונוכל להשפיע

יעקב אשר:  תאמין לי שאני יודע למה היא מתכוונת ומבחינתי הייתי הולך על המנגנון הכי טכני בעולם

אפרת רייטן: תציע, כמה כוח יש לך

יעקב אשר: אני מציע, אבל לא צריך לעשות מסיבת עיתונאים בשביל זה

אפרת רייטן: מי מדבר על מסיבת עיתונאים?     

יעקב אשר: אני פה – אני אציע, מי אמר לך מה אני מציע?     

אפרת רייטן: יש פה מישהו שרודף פרסום? אני לא, אני הייתי מפורסמת כבר בגיל 20

אפרת רייטן:  אתה מוזמן, אתה היושב-ראש, תעשה, בבקשה

אפרת רייטן:  זה הכול, אתה מוזמן לא לקבל את דבריי

יעקב אשר: אל תזמיני אותי, אני יודע לבוא לבד

יעקב אשר:  תודה רבה

קטי קטרין שטרית: רגע, אבל אמרת לי - - -     

יעקב אשר: לא, אחד – חבר כנסת, ואחד - - - ראש עיריית אילת, שהיא עיר קולטת במלוא מובן המילה, בבקשה אדוני

אליהו לנקין: אדוני היושב-ראש, חברי הכנסת, ראשית אני מברך על הדיון החשוב הזה, דיון מאוד מאוד חשוב, אני מקווה שתוצאותיו תהיינה בהתאם

אליהו לנקין:  יושבת לידי השרה אורית סטרוק, שהיא השרה הראשונה שמבקרת באילת

אליהו לנקין:  אני מבין שגם השר יצחק וסרלאוף בדרך, וחברי כנסת שביקרו כאן באילת

אליהו לנקין:       ראשית, כמובן שאני מבקש לחזק את תושבי העוטף ותושבי הערים הסמוכות לעוטף, את ראשי הערים שם שעושים עבודה מרגשת ומדהימה

אליהו לנקין:  כמובן, לחזק ולחבק את כולם, ליבנו איתם בראש ובראשונה

אליהו לנקין:  אני כאן כעיר קולטת, אולי העיר הקולטת הגדולה ביותר

יעקב אשר: הכי גדולה

אליהו לנקין:  כמובן, הכי גדולה

אליהו לנקין:  אתמול שיגרתי מכתב לשרים, כמובן, וסיפרתי להם, שיקפתי בפניהם את מה שקורה כאן

אליהו לנקין:  כשכתבתי להם אתמול, היו כאן 35,000 מפונים ומתפנים בעיר אילת

אליהו לנקין:  היום יש כבר קרוב ל-60,000, והמספרים הולכים וגדלים

יעקב אשר: אלי מכובדי, לך איתי ישר: מה הדברים החשובים שצריכים? האם יש שם עובדים סוציאליים? האם תוגברת בעובדים סוציאליים? קח את הנקודה הזאת, איזה דברים אתה צריך כעירייה

אליהו לנקין: תן לי להגיד לך אדוני היושב-ראש

יעקב אשר: בבקשה

אליהו לנקין: אני רק רוצה שתדע שאנחנו, מהדקה הראשונה לפרוץ המלחמה, הבנו שייקח זמן לממשלה, ייקח זמן למדינה להצטרף

יעקב אשר: זה ברור

אליהו לנקין:  לא חיכינו רגע אחד

אליהו לנקין:  כבר ב-8 וחצי בבוקר ביום שפרצה המלחמה כינסתי כאן הערכת מצב, ידעתי שאילת תהיה עיר קולטת והכי גדולה שאפשר והתארגנו בהתאם: פתחתי מטה גדול, מוקד סיוע מיוחד עם 12 מוקדנים ומוקדניות שעונים לאלפי פניות, שלושה מרכזים לוגיסטיים

אליהו לנקין:  לגבי השאלה על העובדים הסוציאליים, יש כאן 12 מוקדים לסיוע נפשי שהקמתי בעיר, עם עשרות ומאות היום, שגם הביאו מחוץ לעיר

אליהו לנקין:  אבל כן, קודם כול, התגייסות של כל העיר, כל תושבי העיר

ארז מלול: יש כאן עיר שלמה שהתגייסה לחבק, לחזק, לעודד, לתמוך, לסייע בכל דבר אפשרי

ארז מלול:  ברוח 60,000 האנשים שנמצאים פה, מתאכסנים ב-12,000 חדרי מלון, מתאכסנים באכסניות, מתאכסנים במקומות אירוח מיוחדים שאנחנו פתחנו, מתאכסנים אצל מאות ואולי אלפי תושבי אילת שמארחים אותם ועוד ועוד

ארז מלול:       הצרכים הם ענקיים, אני לא שאלתי שאלות לגבי, מאיפה יגיע הכסף

ארז מלול:  אני לא חיכיתי רגע אחד והוצאתי הרבה מאוד כסף, גם מתקציב העירייה וגם מכספי תרומות שלא מפסיקות להגיע – צריך להגיד את זה

ארז מלול:  יחד עם זאת, המדינה עוד לא שם

ארז מלול:  נכון, המשרד לפיתוח הנגב והגליל כבר העביר התחייבות וזה יפה מאוד, משרד הפנים העביר מיליון שקלים מתוך הרבה מאוד כספים שצריך כאן

ארז מלול:  עכשיו זה הזמן של הממשלה, עכשיו זה הזמן של המדינה, לא לחכות עוד, לא להיתפס לעניינים בירוקרטיים, פשוט להיכנס מתחת לאלונקה ולעשות את מה שנדרש

ארז מלול:  כאן צריכים לשמוע את האנשים, צריכים לשמוע את הזוועות שהם עברו

ארז מלול:  מצד שני, צריכים גם לשמוע את סיפורי הגבורה שלהם וצריכים לשמוע אותם משבחים ומעריכים את מה שעושים כאן עבורם

ארז מלול:  אבל עכשיו זה הזמן של כולנו להתגייס ביחד ולתת להם את כל הצרכים שלהם, אחר כך לעשות את החשבונות, בהמשך לעשות את החשבונות

ארז מלול: אני חוזר על שאלת היושב-ראש, תתמקד בצרכים

ארז מלול:  יש פה אנשי מקצוע מכל המשרדים, זה דבר מבורך, אפשר לפתור בעיות בירוקרטיות, תגיד מהם הצרכים

ארז מלול:  פנית באיזה עניין ולא קיבלת מענה?     

אליהו לנקין: אדוני, פירטתי לכל השרים בדיוק מה אנחנו צריכים, לכל משרד שפנה – פירטתי הכול, רשימות-רשימות

אליהו לנקין:  בכל יום אני מחלק 5,000 ארוחות וסלי למזון באמצעות המוקד

ארז מלול: למפונים, לנקלטים

אליהו לנקין: בוודאי, לאלה שהתפנו

אליהו לנקין:  אלה שהמדינה פינתה – יש להם הכול, הם קיבלו את מה שצריך

אליהו לנקין:  אני מדבר על מי שהתפנה באופן עצמאי – שהגיע מאופקים ומאשקלון ומנתיבות ומהעוטף, מכל מקום – הם צריכים לקבל עזרה

אליהו לנקין:  תבינו שבימים הראשונים הם באו לאילת, הם פשוט ברחו בלי כלום, פשוט הגיעו לכאן, לא היה להם שום דבר, הם אפילו לא הספיקו לארוז מזוודה

אליהו לנקין:  הם פשוט הגיעו לכאן ואנחנו דאגנו לכל הצרכים שלהם

אליהו לנקין:  עכשיו הצרכים הולכים וגדלים וככל שיחלוף הזמן – אנחנו יודעים שהמלחמה הזאת לא הולכת להסתיים מחר והאנשים האלה יישארו כאן לאורך זמן, והתקציבים הנדרשים הם תקציבים מאוד מאוד גדולים

אליהו לנקין:  לכן, משרד הפנים והמשרדים האחרים, כמובן שמשרד האוצר, נדרשים להתגייס כאן לטובת המשימה הלאומית הזאת

ארז מלול: תודה רבה לך

אליהו לנקין: אולי תאפשרו לשרה סטרוק לדבר, אם אפשר

ארז מלול: שתי דקות

אורית סטרוק: שלום חברים, אני לא צריכה שתי דקות, אגיד בקצרה שני דברים

אורית סטרוק:  ראשית, אני רוצה להצדיע, גם לראש העיר וגם לעיר כולה, באמת ציונות למופת, התגייסות מלאה שאין כדוגמתה אבל צריכים להיות הרבה הרבה כדוגמתה ומן הסתם יהיו, לא תהיה לנו ברירה

אורית סטרוק:  כל עיר קולטת תצטרך להתגייס במאה אחוז לטובת הנקלטים ואנחנו כממשלה נצטרך לבוא ולתת את התמיכה הראויה

אורית סטרוק:  אני משבחת מאוד את ראש העיר הזה שלא הסתכל לא ימינה ולא שמאלה, הוא אמר: עכשיו באים אליי, אני מכניס יד לכיס ואני עושה ואני פועל, ואחר כך הממשלה תבוא ותעזור

אורית סטרוק:  ועכשיו תורנו לבוא ובאמת לעזור ולתת את כל מה שנדרש

ארז מלול: יישר כוח

ארז מלול:  יישר כוח ראש העיר ותהיו חזקים, כמו כל עם ישראל

אליהו לנקין: אני רק רוצה להגיד שאני גאה בתושבי העיר אילת שכולם מגויסים ללא יוצא מן הכלל לטובת המטרה הזאת, כולם

אליהו לנקין:  תודה לכולם

ארז מלול: יישר כוח, תודה רבה לך

ארז מלול:  חבר הכנסת מטי

נאור שירי: חברת הכנסת

ארז מלול: חברת הכנסת, סליחה

ארז מלול:  אנחנו בתקופה ש - - - לא צריך להתנצל

מטי צרפתי הרכבי: תודה

מטי צרפתי הרכבי:  נאמרו כאן הרבה דברים מאוד מאוד חשובים, אני חושבת שכולנו - - -     

ארז מלול: כשאתה תהיה בארבע הלוויות, 20 מקומות - - -     

נאור שירי: הייתי

נאור שירי:  אל תעשה איתי תחרות בזה, אל תעז להתחיל לעשות איתי תחרות בזה

נאור שירי:  אל תעשה איתי שום תחרות

ארז מלול: טעיתי, אנחנו בתקופה שאפשר - - -     

נאור שירי: אל תעשה איתי תחרות בזה

מטי צרפתי הרכבי: אדוני, מעבר לעובדה שנראה לי שכולנו הזדקנו בשבוע האחרון, כל אחד, אנסה להוסיף על כל מה שנאמר

מטי צרפתי הרכבי:  לא הבנתי מה המענה המיידי לעניין של עובדים חיוניים, פתרונות לילדים, מסגרות

מטי צרפתי הרכבי:  הרבה מאוד מהעובדים ברשויות המקומיות או מגויסים או - - - מה באמת המענים כרגע לעובדים חיוניים שמרותקים או - - - אני פשוט מכירה מקרים בהם ההורים עובדים בכוחות הביטחון ואין להם סידור לילדים

מטי צרפתי הרכבי:  זו שאלה פרקטית לעכשיו

מטי צרפתי הרכבי:       אני רוצה להפנות עוד שאלה, אל מר תומר ביטון

מטי צרפתי הרכבי:  אני עושה איזושהי הבחנה בין מפונים שיהיה להם לאן לחזור בשוך הקרבות לבין מפונים שאין להם לאן לחזור

מטי צרפתי הרכבי:  אני חושבת שצריך להיות צוות מיידי וטיפול באותם מפונים שאין להם לאן לחזור, כשזה לא רק בגלל שהם ברחו מהאש

קריאה: אגב, המענה בצד הזה של השולחן

מטי צרפתי הרכבי: בסדר, אני לא מכירה

מטי צרפתי הרכבי:  הייתי רוצה לדעת איך ההיערכות, כי לקהילות שפונו וכרגע – בשנים הקרובות – אין להן לאן לחזור, צריך מענים יותר הוליסטיים

יעקב אשר: תחזרי בך מהמילה ברחו

מטי צרפתי הרכבי: אדוני היושב ראש, אני מבקשת לעשות הבחנה בין מפונים שישובו לבתיהם יחסית במהרה לבין מפונים שאין להם מספר שנים לאן לחזור

מטי צרפתי הרכבי:  אותם מפונים שמפונים לטווח ארוך, צריך - - -     

יעקב אשר: אני מקווה שלא נגיע למספר שנים

קריאה: אנחנו נבנה מהר

יעקב אשר: בדיוק

מטי צרפתי הרכבי: אוקיי, אבל זו תקופה ארוכה שילדים יצטרכו - - -     

יעקב אשר: ופה אנחנו נשבור כל דבר, נגיע אליכם

מטי צרפתי הרכבי: רק לומר שלפרקי הזמן הארוכים יותר צריך מענים שיהיו מענים הוליסטיים-קהילתיים, לא לקרוע אותם מתוך קהילתם

מטי צרפתי הרכבי:  וכבר צריך להיערך, איזה רשויות יכולות לקלוט

מטי צרפתי הרכבי:  אני חושבת שאם זה מפונים מיישובים כפריים אז אולי לחשוב על מועצות אזוריות קולטות בצורה יותר מערכתית

מטי צרפתי הרכבי:  אבל זה צריך להיות צוות משימה, ואולי להקדיש את אחת הישיבות הקרובות לאותם מפונים לטווח הארוך

מטי צרפתי הרכבי:      השאלה הקודמת ששאלתי היא באמת מה המענים לילדים של עובדים חיוניים, כי אני מכירה סיפורים, כששני ההורים עובדים בכוחות הביטחון או במילואים ואין פתרון

מטי צרפתי הרכבי:  או עובדים סוציאליים

יעקב אשר: קחי עובדת סוציאלית שבעלה במילואים והיא צריכה ללכת לעבודה ואין לה גן ואין לה - - -     

מטי צרפתי הרכבי: עדיין הפתרונות - - - נכון

מטי צרפתי הרכבי:  לדעת גם בעניין הזה, כדי לאפשר לכוחות הביטחון ולעובדים החיוניים לתפקד, בטח עובדים חיוניים ברשויות המקומיות

יעקב אשר: התאחדות הקבלנים, שידבר אחד, לא שניים

ניר ינושבסקי: כן, אני אדבר

ניר ינושבסקי:  אני ניר ינושבסקי, סגן נשיא

ניר ינושבסקי:  תודה רבה

ניר ינושבסקי:  קודם כול, אעדכן שיש לנו שיתוף פעולה טוב עם המדינה

ניר ינושבסקי:  התחלנו לשבת איתם גם לגבי מיגון יישובים בגבולות השונים, איפה שצריך, וגם על להתחיל תוכנית לשיקום העוטף והנזקים שנגרמו בערים ובסביבה

ניר ינושבסקי:  זה מאמץ שלא עמדנו בו

יעקב אשר: אגב, לגבי העוטף – סליחה שאני מפריע לך, גם אני צריך את שלוש-ארבע המילים שלי

ניר ינושבסקי: ברור

יעקב אשר: אני חושב שהמילה היא לא שיקום, זה צריך להיות משהו - - -     

ניר ינושבסקי: גן עדן, הנשיא אמר שזה צריך להיות גן עדן

יעקב אשר: יש דבר כזה שנקרא: תשובת המשקל

יעקב אשר:  תשובת המשקל צריכה להיות בנייה עם פיתוח, ברמה הכי יפה, הכי טובה, הכי מהירה והכי חזקה

ניר ינושבסקי: נכון, בדיוק

יעקב אשר: זו תהיה התשובה שלנו לאירועים שעברנו

ניר ינושבסקי: אבל המשימה הראשונה שלנו היא מה שאמרה חברת הכנסת, לספק מגורים לאנשים שאין להם קורת גג, שהבית שלהם נהרס

יעקב אשר: לתקופת הביניים

ניר ינושבסקי: לתקופת הביניים

ניר ינושבסקי:  יש לנו היום 2,000 דירות ריקות שמחכות בבירוקרטיה לטופס 4

ניר ינושבסקי:  לי יש דירה ברמת גן, בניין ברמת גן שממתין לאישור טופס 4

ניר ינושבסקי:  לעיריות יש דברים חשובים יותר לעשות, לפקחים שלהם יש דברים חשובים יותר לעשות

מטי צרפתי הרכבי: אדוני, זה לא רק מגורים, זה להיערך למוסדות החינוך, למחלקות הרווחה

מטי צרפתי הרכבי:  זה לא רק בינוי

יעקב אשר: רגע, בואו לא נתלהב

ניר ינושבסקי: חבר'ה, יש פתרון חוקי בסמכות מהנדס לאשר את הדירות האלה

יעקב אשר: הדירות האלה מכורות, זה לא משהו שאתה יכול להעמיד - - -     

ניר ינושבסקי: אבל אם אפנה 2,000 דירות מכורות – התפנו לך 2,000 דירות לשכירות

ניר ינושבסקי:  אנחנו נאסוף את הדירות האלה והן יתפנו לדיירים שצריכים אותן, זה קיים

יעקב אשר: אני הייתי מציע, אם אתם רוצים מעבר לעניינים האלה, בענייני מינהל התכנון – תכף אדבר על זה, בסיום הישיבה, כי אנחנו נקדיש לזה זמן

יעקב אשר:  אני כבר אומר למשרד הפנים, אני אומר את זה דרך היועץ המשפטי של המשרד למרות שמינהל התכנון הוא גוף עצמאי בתוך משרד הפנים

יהודה זמרת: כבר העברתי את זה תוך כדי הדיון

יעקב אשר: אני רוצה שתבואו עם סט רעיונות, איך אנחנו באמת משחררים בירוקרטיה

יעקב אשר:       אני מבקש מכם משהו, דווקא מכם, בסוף אתם מרכזים קבוצה גדולה של אנשים שהם בעלי נכסים כאלה או אחרים

ניר ינושבסקי: נכון

יעקב אשר: אני הייתי מבקש, אם תוכלו לעשות עבודה פנימית אצלכם, אני בטוח שהיא גם נעשית באופן וולונטרי

ניר ינושבסקי: היא כבר נעשית, יש לנו מאות דירות מוכנות

יעקב אשר: מקומות שבאמת מתאימים לדברים האלה

ניר ינושבסקי: יש התארגנות כזאת

יעקב אשר: ולפלח, מתוכם יש איקס דברים שצריך לטפל בהם בנושא של טופס 4

יעקב אשר:  צריך לראות איך, בזהירות

יעקב אשר:  אנחנו לא נפתח היום כללים וכו', יש בטיחות

יעקב אשר:  אני אומר: אני מצפה מכם, מעבר לעבודה שנעשה ביחד, כמו שעשינו בכל ההיתרים - - -     

ניר ינושבסקי: אדוני ישקול איפה נמצאים החבר'ה האלה כרגע

ניר ינושבסקי:  אני מוכן שתבוא לדירה שאני מציע ותגיד לי מה יותר בטוח, הדירה החדשה שלי או איפה שהם נמצאים היום

ניר ינושבסקי:  אני מבטיח לך, כל הדירות החדשות יותר בטוחות

יעקב אשר: אני אומר עוד פעם: אבל צריך לעשות את זה נקודתית לא סתם משהו גורף

ניר ינושבסקי: אנחנו נעשה

מטי צרפתי הרכבי: 	אדוני, הצוות - - -     

ניר ינושבסקי: לא סיימתי אדוני, אני אוסיף

יעקב אשר: ניתן להם לסיים

ניר ינושבסקי: תנו לי עוד דקה

יעקב אשר: בבקשה

ניר ינושבסקי: יש לנו משימות נוספות

ניר ינושבסקי:  אנחנו צריכים לפעול קודם כול, למגן את הישובים, המתקנים והתשתיות במהלך הלחימה

ניר ינושבסקי:  אנחנו צריכים להעניק תשתיות חירום: בתי חולים, מוסדות ציבור שנפגעו, דרכים, כבישים

ניר ינושבסקי:  אין לנו היום את היכולת הזאת

ניר ינושבסקי:  צריך להבין מה מצב הענף, אמר את זה קודם חבר הכנסת: שליש מהענף הם עובדים פלסטינאים – הם הלכו, אני לא יודע מתי הם יחזרו, אם בכלל; עשרות אלפי עובדים זרים – אתמול הייתי בנתב"ג, במטוס, אלפים כבר עזבו מתוך ה-30,000-20,000 שיש; עובדים נפצעו, עובדים נהרגו, עובדים נחטפו, המשפחות שלהם במצב קשה

יעקב אשר: חבר הכנסת נאור שירי אמר לי שהיום גם דורשים מיגון - -     

נאור שירי: כדי להפעיל אתר

יעקב אשר: - - כדי להפעיל אתר

יעקב אשר:  עם כל הכבוד, נראה לי שזה הזוי

ניר ינושבסקי: בדיוק, כל האתרים מושבתים

ניר ינושבסקי:  לי יש אתרים שהם ממוגנים, יש בהם ממ"דים

ניר ינושבסקי:  תנו לנו להמשיך לעבוד, כי אם לא תתנו לנו להמשיך לעבוד – אני פונה לראשי רשויות - - -     

יעקב אשר: אבל איך תעבוד בלי פועלים?     

ניר ינושבסקי: אני אעבוד עם גבס, עם רגל שבורה וחצי נכה, אעבוד כל עוד אני יכול

ניר ינושבסקי:  זה מה שהמדינה צריכה עכשיו וזה מה שנעשה, רק תנו לנו לעבוד

ניר ינושבסקי:  ראשי רשויות - - -     

יעקב אשר: באחריות של מי זה?     

ניר ינושבסקי: זה באחריות של ראשי הרשויות

ניר ינושבסקי:  לא יכול להיות שאני אעבוד בנתניה, ברחובות ובבאר יעקב – ובתל אביב לא

ניר ינושבסקי:  כל האתרים סוגרים עכשיו

נאור שירי: יעקב, פיקוד העורף

יעקב אשר: לא, פיקוד העורף לגבי המיקוד

ניר ינושבסקי: פיקוד העורף מאשר

נאור שירי: לא, לא, רגע, נעשה סדר

יעקב אשר: המיגון זה פיקוד העורף, הבנתי

נאור שירי: הם לא יכולים להפעיל - - -     

יעקב אשר: הבנתי, אבל ראשי הרשויות – גם אם הוא רוצה להפעיל הוא לא יכול

ניר ינושבסקי: נכון, קשרו לנו את הידיים

יעקב אשר: מה עם פיקוד העורף, כבר איתרנו אותם? אני רוצה לומר דבר אחד: לא מקובל עליי, גם ברגעי מלחמה, שלא יכול להיות מישהו בכיר בפיקוד העורף שידע על הישיבה הזאת בזמן, וויתרנו להם לבוא לפה - - - אני אומר את זה: לא יכול להיות שוועדה כזו מתכנסת ומדברת על דברים פרטניים ודברים שצריך אותם, והם לא נמצאים

יעקב אשר:  אני מבקש להרים אליהם טלפון ולומר להם שאני אפנה – אני לא יודע מה הכלים שיש לי כיושב-ראש ועדה בעניין הזה אבל אני אוציא מכתב חריף מאוד, גם ברגעי מלחמה

יעקב אשר:  עם כל הכבוד, אנחנו לא מתעסקים פה עכשיו בשטויות

ניר ינושבסקי: אנחנו צריכים להמשיך לעבוד אדוני, אסיים עוד דקה

יעקב אשר: כן

ניר ינושבסקי: מעבר לעצירה הזאת, יש 200,000 עובדים שיושבים בבית, יושבים בבית כי האתרים שלהם נסגרו

ניר ינושבסקי:  המדינה לא רוצה לשלם להם דמי אבטלה עוד חודש, לנו אין איך לשאת אותם כרגע

ניר ינושבסקי:  אני מבקש להחזיר את הענף מיידית לתנועה, זה צורך חיוני, קריטי, של המדינה

ניר ינושבסקי:  לפנינו המשימה הגדולה ביותר, לשקם, לבנות מחדש, להפוך לגן עדן

ניר ינושבסקי:  בשביל זה אנחנו צריכים את הענף הזה חזק

ניר ינושבסקי:  אנחנו צריכים לשחרר קבלנים מההתחייבויות שלהם, זה אומר שמזמיני עבודה ובנקים צריכים להגיד לקבלן: חביבי, לא ניקח לך את הערבות ואת הכסף, לך למקום שצריך אותך יותר

ניר ינושבסקי:       דיברו פה כל ראשי הערים: כפרים לא מוגנים צריכים מיגון; רהט; ביבס; למנכ"ל האוצר חסרות  דירות; באופקים צריך מיגון; צריך לשקם מבנים; באשקלון אין מקלטים

ניר ינושבסקי:  מי יעשה את כל זה? אנחנו

ניר ינושבסקי:  מיגוניות זה משהו שמיוצר במפעלי הבטון והפלדה שלנו, תנו לנו לעבוד מיד

ניר ינושבסקי:  לא יעלה על הדעת שאתם עוצרים אותנו, יש לנו שיקול דעת ואכפת לנו מהעובדים לא פחות מאף אחד אחר, אנחנו נלחם על  זה שהעובדים יהיו מוגנים

יעקב אשר: יש איזה מפעל של מיגוניות שהעבודה שלו נעצרה?     

ניר ינושבסקי: יש מפעלי מיגוניות שסובלים מקשיים

ניר ינושבסקי:  אין כרגע מיגוניות במלאי

יעקב אשר: רגע, תרגיע, כי כשאנחנו רגועים אנחנו יותר ממוקדים

ניר ינושבסקי: מצטער, זה בליבנו

יעקב אשר: אני שואל שאלה

יעקב אשר:  אני רואה כרגע את נושא המיגוניות כדבר שהוא התרופה הראשונה, העזרה הראשונה הכי מהירה, הכי ניידת ושגם דורשת הכי פחות משאבים כספיים שהם מי יודע מה גדולים

יעקב אשר:  אני שואל שאלה – עוד פעם, אין לי לצערי את פיקוד העורף ואני מוחה על העניין הזה בכעס רב – אני רק רוצה לדעת, אני אשאב ממך אינפורמציה: האם אתה יודע להגיד לי או שאתה יודע להעלות פה על הקו מפעל, בעל מפעל של מיגוניות, שמספק מיגוניות למדינה ויכול להגיד לנו מה הקשיים שלו? נהיה פרקטיים בדברים הקטנים, את הדברים הגדולים נשאיר לאחר כך

יעקב אשר:  נהיה בדברים הקטנים, מצילי החיים הללו

ניר ינושבסקי: אדוני, אנחנו נעשה היום ריכוז של כל המפעלים והיצרנים של מיגוניות

יעקב אשר: האם אתה יכול לתת לי מהם ריכוז – הרי זה יהיה חופף - -     

ניר ינושבסקי: בוודאי, כן

יעקב אשר: - - מה הבעיות שלהם? איזה אישורים חסרים להם? מה חסר להם?     

ארז מלול: אם חסרים להם עובדים – זו בעיה, אתה לא תוכל לספק להם

יעקב אשר:  אוקיי, נדע

ניר ינושבסקי: אם צריך לעבוד גם בתנאי מלחמה, גם את זה אנחנו מסוגלים לעשות

ניר ינושבסקי:  עברנו סבבים

ניר ינושבסקי:  אני מבקש שהוועדה תצא בקריאה: להתניע מיד את ענף הבנייה במצב חירום

יעקב אשר: תודה רבה

ניר ינושבסקי: תודה רבה

יעקב אשר: עו"ד עבד אלעזיז נסאסרה, ראש מועצת כסייפה, בזום

יעקב אשר:  בבקשה, אדוני

עבד אלעזיז נסאסרה: שלום לכולם, צוהריים טובים אדוני היושב-ראש

עבד אלעזיז נסאסרה:  ביישוב כסייפה היו נקודות סביב היישוב, בפזורה הפנימית והחיצונית של היישוב, היו לנו מספר הרוגים, שישה

עבד אלעזיז נסאסרה:  מהם חמישה ילדים ומבוגר אחד, וכולם לומדים ביישוב

עבד אלעזיז נסאסרה:  פתחנו את בתי הספר וכל המקלטים הציבוריים שיש ביישוב, את הגנים ומוסדות הציבור

יעקב אשר:  יש לכם מקלטים ביישוב?     

עבד אלעזיז נסאסרה:  יש לנו מקלטים בגנים, במוסדות הציבור של המועצה - - -      

יעקב אשר: ולאוכלוסייה?      

עבד אלעזיז נסאסרה: האוכלוסייה מגיעה מחוץ ליישוב, אנחנו גם יישוב קולט

עבד אלעזיז נסאסרה:  מגיעים מהפזורה – גם הפנימית וגם החיצונית – אין להם מקלטים ואין להם בתים ממוגנים

יעקב אשר:  כמה מיגוניות יש בעיר?     

עבד אלעזיז נסאסרה: יש בעיר 12 בתי ספר, בכל בתי הספר יש מקלטים

יעקב אשר: לא, אני מדבר על מיגוניות, מיגוניות שמפזרים לאוכלוסייה

עבד אלעזיז נסאסרה: אין לנו מיגוניות, הלוואי והיו לנו מיגוניות

יעקב אשר: אין לכם מיגוניות בכלל?     

עבד אלעזיז נסאסרה: עשינו עכשיו מיפוי בעיר

עבד אלעזיז נסאסרה:  רק גנים לא ממוגנים – יש לנו 23 גנים או בתי ספר לא ממוגנים

עבד אלעזיז נסאסרה:  בכלל, יש גם בתי ספר ישנים, ליד בתי הספר האלה יש מקלטים, כשגם המקלטים האלו קולטים מפונים שבאים מחוץ ליישוב

עבד אלעזיז נסאסרה:  בלילה בעיקר, ישנים פה 500 עד 700 אנשים בתוך בתי הספר, בתוך מוסדות הציבור, בעיקר ילדים ונשים

עבד אלעזיז נסאסרה:  המועצה משתתפת בכל ההוצאות שלהם

עבד אלעזיז נסאסרה:  ישבתי הבוקר ולאורך הזמן עם מנהל הרווחה, מנהל החינוך וכל העובדים הסוציאליים שמטפלים במפונים האלה, חסר לנו - - -      

יעקב אשר: קיבלתם איזשהו תגבור של עובדים סוציאליים?      

עבד אלעזיז נסאסרה: רוב העובדים הסוציאלים שעובדים במחלקה הם מהיישוב, חוץ מאחד או שניים שעוד לא הגיעו לפה מחוץ ליישוב

עבד אלעזיז נסאסרה:  ביקשנו תגבורים, יש לנו סטודנטים שלומדים בספיר ובכל מיני מכללות, הם עושים סטאז' בתוך היישוב, אנחנו קלטנו אותם

עבד אלעזיז נסאסרה:  הם עוזרים לנו בטיפול ראשוני שהם צריכים להעניק לתושבים האלה

עבד אלעזיז נסאסרה:       יש לנו מספר דרישות קטנות במצב הקשה שאנחנו נמצאים בו היום

עבד אלעזיז נסאסרה:  לפחות שישחררו לנו את מענקי האיזון ומהקרן לצמצום פערים

עבד אלעזיז נסאסרה:  לא לקשור את זה לגביית הארנונה או לאחוזי הגבייה, גם את זה לשחרר לנו מייד, על מנת לסייע לנו בנושא של הטיפול גם במפונים וגם בתושבים שאין להם

עבד אלעזיז נסאסרה:  אנחנו גם שומעים עכשיו זעקה שקשה להביא אוכל לתינוקות, בעיקר חלב, מטרנה וסימילאק

עבד אלעזיז נסאסרה:  ניסינו לפנות למספר תורמים ומספר מקומות וגם יש לנו קצת, הגיע לרווחה

עבד אלעזיז נסאסרה:  אנחנו מחלקים קופסה-קופסה, על מנת שזה יגיע לכל ילד וילד

עבד אלעזיז נסאסרה:  יש גם אוכל יבש שמחלקים ממנו מעט, ביכולות שלנו, ביכולות של היישוב שלנו

עבד אלעזיז נסאסרה:  אנחנו יישובים מוחלשים אבל זה המצב

עבד אלעזיז נסאסרה:  אנחנו נותנים את המקסימום, את כל מה שאנחנו יכולים, אבל גם רוצים שהמדינה תעמוד לידינו ותסייע לנו ותשחרר את כל מה שאפשר לשחרר, במהירות

יעקב אשר: תודה רבה

עבד אלעזיז נסאסרה: תודה רבה

יעקב אשר: תודה רבה ותהיו חזקים

יעקב אשר:       אולי יש איזשהו עדכון מהחשכ"ל? אתה יודע לתת לנו איזו בשורה לגבי מענקי האיזון? כי זו החלטה אחת שפותרת אלפי בעיות והרבה מקרים והרבה ערים

תומר רוזנר: מקדמה

ישי בן אלי: אני רק רוצה להגיד שכמובן שאנחנו משתתפים בצערן של כל המשפחות, גם של הפצועים

יעקב אשר: כולנו מצטערים

ישי בן אלי: אנחנו מגויסים – כמו שגם אמר שר האוצר אתמול – חד-משמעית לטובת הלחימה

ישי בן אלי:  כל הכספים ששמעתם שהועברו פה בשבוע האחרון, הועברו על ידי עובדים שלנו שעבדו עד 02:00, 03:00

יעקב אשר: אף אחד לא בא בטענות

ישי בן אלי:  רגע, כי נאמר פה - - -      

יעקב אשר: חס ושלום

ישי בן אלי: העברנו ביחד עם משרד הפנים, ב-no time, את הכספים לרשויות

ישי בן אלי:  אפשר היה למצוא הרבה בירוקרטיה בדרך שזה הועבר

יעקב אשר: מצוין

ישי בן אלי: רגע, התקבלו החלטות להעביר לרשויות – הן בעוטף והן בגבול הצפוני – את הכספים עם בדיקות הרבה יותר מופחתות, כולל העברת מקדמות ומה שנקרא הפחתת בירוקרטיה לאפס

ישי בן אלי:  כולל הפחתת ימי האשראי לאפס

ישי בן אלי:  אנחנו רתומים לנושא

ישי בן אלי:  ספציפית, נושא מענק האיזון עדיין בבחינה

ישי בן אלי:  ניתן תשובה, כמו שהיושב-ראש אמר

יעקב אשר: בבקשה, תעדכנו אותי עד הערב

יעקב אשר:  תודה רבה

יעקב אשר:       מענקי פיתוח גם נמצאים? הייתה גם בקשה למענקי פיתוח, תומר? תן לנו דקה

נאור שירי: אולי גם כסף מהתב"רים?     

תומר רוזנר: זה מענקי פיתוח

יעקב אשר: אלה מענקי פיתוח

נאור שירי: אוקיי

יעקב אשר: תומר

דבורה ביטון: לגבי מענקי הפיתוח, הבקשה הייתה לשחרר מתוך החשבונות, אנחנו עובדים על זה

יעקב אשר: זאת אומרת, זה עדיין לא הגיע לפתחו של משרד האוצר

דבורה ביטון: לא, זה ביחד עם החשכ"ל

ישי בן אלי: זה ביחד

יעקב אשר: עובדים ביחד, ברור, עם החשבים

דבורה ביטון: אגב, זה חוצה רוחב לגבי כלל משרדי הממשלה, זה לא רק משרד הפנים

דבורה ביטון:  אלה מענקי פיתוח שנותנים גם למשרדים אחרים, הבקשה היא כללית

ישי בן אלי: חד-משמעית

ישי בן אלי:  ואנחנו ממוקדים בערים ש - - - אנחנו לא מדברים על ה-0 עד 7, אנחנו מדברים על 40 קילומטרים

ישי בן אלי:  כל הערים שהיו פה

יעקב אשר: כן, אבל תכניסו לקריטריון גם ערים קולטות

ישי בן אלי: בוודאי

ישי בן אלי:  העברנו כסף גם לאילת, בדיוק בגלל השיקולים האלה

קריאה: הם צריכים שוטף ולא פיתוח

יעקב אשר: זה נכון

נאור שירי: אבל הם יכולים להסיט את הכסף מהפיתוח לשוטף

ישי בן אלי: לא, אבל מה תעשה אחר כך עם הפיתוח?     

יעקב אשר: זה לא מדויק

נאור שירי: זה פשוט מנגנון מהיר יותר

נאור שירי:  מה זה: מה תעשה עם הכסף? הכסף עדיין יהיה לך בפיתוח

יעקב אשר: נלך צעד-צעד

יעקב אשר:  אני רוצה להיות רגוע שקודם כול, אלה שצריכים את זה כרגע קיבלו

יעקב אשר:  מחר בבוקר נדבר על אלה שלא קיבלו

ישי בן אלי: ממוקדים שם, עושים מה שניתן כדי לעזור כמה שיותר

יעקב אשר: שלא יובן לא נכון, חלילה, אנחנו לא מזלזלים בעבודה שלכם

יעקב אשר:  יש גם חוסר בפקידות שנמצאת במילואים, אנחנו יודעים מה קורה באוצר, מכירים את זה, מוקירים את זה

ישי בן אלי: חסרים לי 70% מהעובדים, שום דבר לא  - - -     

יעקב אשר: אני רק אומר דבר אחד: אל תפחדו היום משום דבר, שוב, שהוא בירוקרטי רק לשם הבירוקרטיה

יעקב אשר:  בירוקרטיה היא לא טובה אף פעם, גם לא לשגרה, אבל בחירום שימו את הבירוקרטיה בצד, אף אחד לא יועמד לדין על הדברים הללו

ישי בן אלי: אגיד רק משפט אישי: אני צעקתי השבוע – יש לי פה עובדים – כמו שלא צעקתי ארבע שנים, כדי שיפחיתו בירוקרטיה ושכספים יעברו

ישי בן אלי:  לקחתי החלטות

יעקב אשר: מצוין, עם זה ננצח, עם הדברים האלה

ישי בן אלי: בעזרת השם, אבל אנחנו רתומים ולאט-לאט

ישי בן אלי:  בעזרת השם, נעשה ונצליח

יעקב אשר: תודה רבה, גזבר עיריית אשדוד

ארז מלול: יהודה, הוא התכון גם אליך

יעקב אשר: בבקשה, אם אפשר, ממוקד לנקודות שצריך

עודד לוי: אני עודד לוי, אדבר על נקודות שעד עכשיו לא דיברו עליהן, על מנת לא לחזור על דברים

יעקב אשר: מצוין

עודד לוי: כמו שלהרבה רשויות יש הרבה צרכים והרבה דברים, גם לנו יש

עודד לוי:  רובם עלו פה ואני לא אפרט את שלנו

עודד לוי:  אני רוצה לדבר על נקודות שקשורות לחוסן של התושבים

עודד לוי:  מס רכוש נקרע כרגע לכל הכיוונים ובעצם, לא מצליח להגיע בזמן אמת לבתים שנפגעו

עודד לוי:  יש בתים שנפגעו בצורה משמעותית – אין ברירה, הוא יצטרך להגיע ויצטרכו לתת פתרונות

עודד לוי:  יש לפעמים בתים שנפגעים מגלי הדף או משהו בסגנון הזה, זה זכוכיות שנשברות, ועד היום עוד לא הגיע נציג לבתים שנפגעו לפני יותר משבוע

עודד לוי:  הצענו למס רכוש וכרגע עוד לא קיבלנו אישור, אם בידי הוועדה - - -     

יעקב אשר: יש מישהו ממשרד האוצר שיכול לענות לי על זה או שכולם כבר - - -     

עודד לוי: מה שאנחנו מציעים הוא שהרשות תהווה זרוע ארוכה, לפחות בהוצאות קטנות, של מס הרכוש - -      

יעקב אשר: אני מסכים איתך

עודד לוי: - - על מנת לאשר תיקונים ולאשר דברים

עודד לוי:  או אפילו, בחלק מהמקרים, לבצע בעצמה ולהתחשבן עם מס רכוש

עודד לוי:  על מנת לתת בסופו של יום מענים לבתים שחשופים ולא מתוקנים כבר למעלה משבוע

תומר רוזנר: אבל איך זה קשור לרשות המקומית?     

יעקב אשר: זה לא קשור, הוא מדבר על עוד בעיות

נאור שירי: כי בסוף התושבים פונים אליו, הוא לא קשור להרבה מאוד דברים אבל פונים אליו

יעקב אשר: פונים אליו

יעקב אשר:       כן, הלאה

יעקב אשר:  לדעתי, מה שאמרת זו נקודה נכונה

יעקב אשר:  אני נותן פה קריאה לרשות המסים למצוא איזשהו מנגנון של שיקום קטן, שבעצם מחזיר את האנשים לגור בצורה נורמלית

עודד לוי: בדיוק

יעקב אשר: לקבוע איזשהם כללים, עד סכום מסוים, שהם יוציאו ויביאו חשבוניות, עד גבול מסוים

יעקב אשר:  כמובן שצריך לראות שלא יהיו כאלה שינצלו את המצב, צריך להיות תיעוד, צילום, אולי העירייה יכולה לבוא ולעזור בלפקח על העניין הזה

יעקב אשר:  יכול להיות שאתם יכולים לעזור, אולי תציעו להם עזרה, שיבוא מישהו מהעירייה ויבדוק

עודד לוי: להוות את הזרוע הארוכה של מס רכוש

יעקב אשר: בדיוק, אבל לעזור להם כי גם להם יש כוח אדם מוגבל

נאור שירי: זה מה שהוא מציע

יעקב אשר: מצוין

ארז מלול: תתמקד בצרכים של הרשות, כי אתם חוטפים

יעקב אשר: ארז, ברוך השם, הוא רשות שלא כמו חלק מהרשויות האחרות, בינתיים – טפו, טפו, טפו, בלי עין הרע – זו גם רשות חזקה

יעקב אשר:  הלאה

עודד לוי: דבר נוסף שאני רוצה לדבר עליו זה חוסן של תושבים

עודד לוי:  אחד הצרכים שעולים פה, ועד היום לא עלו אבל מתחילים להצטבר אצלנו במאות אלפים ובמיליונים, זה לתת סוגים של הפוגות בתוך בניינים, בעיקר בניינים שבהם יש משפחות ברוכות ילדים

עודד לוי:  להביא להם משחקים, להביא להם ערכות, גם הדברים האלו צריכים לקבל מענה

עודד לוי:  בסופו של דבר, אנשים יושבים עם ילדים כבר עשרה ימים, בפקעת עצבים, בתוך הבתים, עם הרבה מתח

עודד לוי:  מהבחינה הזאת צריך לתת מענה גם להיבטים האלו

יעקב אשר: הנושא של הלימודים זה דבר קריטי

ארז מלול: זה מהותי

יעקב אשר: זה מהותי, כי הרבה אנשים שצריכים אותם בעבודה רתוקים הילדים

נאור שירי: הם לא יכולים ללכת לעבודה

נאור שירי:  אתה מדבר למשל על עוס"ים, על פסיכולוגים, זה מה שהם עושים ביום-יום, הם לא יכולים - - -     

יעקב אשר: כן

יעקב אשר:  אדוני, מה עוד?     

עודד לוי: אלו שני הדברים, אני לא רוצה להכביד

יעקב אשר: תודה רבה לך, תהיו הלאה מקצוענים וחזקים

יעקב אשר:  מנכ"ל עיריית שדרות, גלעד אברהמי, בבקשה

גלעד אברהמי: שלום רב

יעקב אשר: קודם כול, אנחנו מחזקים את ידכם, את ידיך ואת ידי ראש העיר וכל הצוות שלכם

יעקב אשר:  מחזקים את ידכם באמת, אנחנו גם נבוא פיזית כוועדה, בעזרת השם, בימים הקרובים

יעקב אשר:  אני חושב שאחד המקומות הראשונים יהיה שדרות

יעקב אשר:  בבקשה, אדוני

גלעד אברהמי: אני גלעד אברהמי, אני מנכ"ל עיריית שדרות ואני מייצג כאן את אלון דוידי, ראש העיר

גלעד אברהמי:  חברים, קשה לי להעביר לכם, מדם ליבי, את מה שקורה כאן

גלעד אברהמי:  הפגיעות פה, מה-7 באוקטובר איבדנו אנשים, עשרות אנשים

גלעד אברהמי:  לאורך התקופה עכשיו, יש לנו כאן עשרות פגיעות בבתים של תושבים

גלעד אברהמי:  יש לנו עשרות פגיעות בתשתיות, גם האינטרנט עכשיו לא יציב ואני מקווה שאני לא אתנתק לכם

גלעד אברהמי:       אנחנו מבקשים, אני מבקש, אני לא רוצה לחזור על כל מה שנאמר כאן אבל אני בהחלט מתחבר לכל מה שדיברו עליו ביבס ואחרים

גלעד אברהמי:  תשחררו את התקציבים

גלעד אברהמי:  קודם כול, את התקציבים שמובטחים במסגרת התקציב של 2023

גלעד אברהמי:  וזה מעבר לדרישות נוספות של תקציבים שאנחנו מעבירים ומזינים כל הזמן

גלעד אברהמי:  אנחנו צריכים את זה עבור התושבים שלנו, אנחנו החזית האזרחית

יעקב אשר: מה שנקרא: תזרים המזומנים

גלעד אברהמי: נכון מאוד

גלעד אברהמי:  חברים, אנחנו צריכים לתת מענה לתושבים

גלעד אברהמי:  התושבים נמצאים, כולם, במצב קשה

גלעד אברהמי:  פינינו עכשיו הרבה מאוד תושבים, הבתים שלהם חשופים לביזה

גלעד אברהמי:  יש לנו פה בעיות של קשות של מס רכוש שעוד לא הגיע, ויש לנו כאן עניין של תקציבים שאנחנו צריכים להשקיע בהם בהיבט הביטחוני

גלעד אברהמי:  יש לנו כאן את הצבא שעוזר לנו מאוד, אנחנו גם צריכים להתארגן כאן עם כל המערך והמענים האזרחיים שצריכים להגיע לתושבים ועדיין לא מגיעים

גלעד אברהמי:  זה מה שנדרש מממשלת ישראל, להוריד את הבירוקרטיה ולהתחיל לשחרר כספים

גלעד אברהמי:  ואני אומר שוב פעם: את הכספים שגם ככה מגיעים לנו, מסוג מענקי האיזון, מענקי הביטחון וכל מה שקשור

יעקב אשר: לא, ולתת אפשרות להסיט אותם גם מסעיפים אחרים

גלעד אברהמי: קודם כול, שישחררו את מה שהגיע לנו במסגרת התקציב ב-2023, בכל מקרה היה שם תקציב שעוכב

גלעד אברהמי:  אני מדבר על תקציבים כלואים, תשחררו אותם, תשחררו מכל המשרדים: מהמשרד לאיכות הסביבה, דרך משרדים אחרים שקיימים, משרד הפנים, כל הכספים שיש

גלעד אברהמי:  קודם כול, תשחררו את מה שמגיע

גלעד אברהמי:       יש עוד קומה נוספת, כשאנחנו מזרימים כל הזמן בקשות, גם אותה צריך לראות: איך מקיימים ועדות ומייצרים את הכספים האלה ומביאים אותם

גלעד אברהמי:  זה לא הזמן, יש פה תושבים שלא עובדים, יש פה עסקים שלא מייצרים וגם לא עובדים

גלעד אברהמי:  צריך לראות איך כל המענים האלה – אלה מענים אזרחיים שמתכנסים לתוך הרשות ואנחנו צריכים לתת להם תשובות

גלעד אברהמי:      התשובות האלה צריכות להיות באופן מתואם עם ממשלת ישראל, זה אל"ף בי"ת

גלעד אברהמי:  חבר'ה, אנחנו חייבים את שיתוף הפעולה להוריד את הבירוקרטיה

גלעד אברהמי:  חברים, זה לא הזמן להתחיל לעשות עכשיו ועדות על ועדות

גלעד אברהמי:  אני שומע עכשיו מכל מיני משרדים ממשלתיים: הקרנות שלנו

גלעד אברהמי:  למשל, קרן הניקיון

גלעד אברהמי:  קרן הניקיון במשרד לאיכות הסביבה לא מספיקה, היא לא יודעת לתת מענה בחירום

גלעד אברהמי:  אנחנו הולכים עכשיו לייצר חקיקה, אם אתה עכשיו תלך לייצר חקיקה – לי אין זמן

יעקב אשר: לא, זה לא לייצר

יעקב אשר:  אעדכן אותך, זו חקיקה שהעברתי אותה כאן בזמן הפגרה – נכון, אדוני היועץ המשפטי? – ולצורך החקיקה היה חסר הקישור של פיצול, כי עשינו איזשהו פיצול

יעקב אשר:  היום זה עולה למליאה ונכנס עוד הלילה לתוקף

יעקב אשר:  זאת אומרת, המשרד יוכל להתחיל להשתמש בכספים האלה כבר ממחר בבוקר

גלעד אברהמי: מצוין, אלה דברים שאנחנו רוצים לראות שמקדמים אותם בוועדות באופן הכי מהר שאפשר

גלעד אברהמי:  אני אשמח מאוד, אני יודע שרונן פרץ איתנו, הוא עוזר לנו מאוד

יעקב אשר: כן, בהחלט

יעקב אשר:  לצערנו, היום הוא בצפון

גלעד אברהמי: גם השרים האחרים - - -  עוזר לנו מאוד

גלעד אברהמי:  הם עוזרים לנו, אנחנו צריכים להאיץ תהליכים

יעקב אשר: יש לכם קשר עם התושבים שנמצאים כרגע – חלק גדול מהעיר – מחוץ לעיר?  

גלעד אברהמי: בהחלט, ואנחנו צריכים לתת להם סיוע ועושים את זה

גלעד אברהמי:  יש לנו הרבה מאוד שיתופי פעולה עם הרשויות המארחות: אם זו אילת, אם זו ים המלח, אם זו תל אביב ואם זו ירושלים ורשויות אחרות

גלעד אברהמי:  אנחנו עושים איתן שיתופי פעולה, אבל צריך להזרים כספים כי אף אחד לא יודע להוציא מהבסיס שלו את הכספים האלה

גלעד אברהמי:  צריך לראות איך מוצאים מענים ברמה הממשלתית, כדי שהתושבים יוכלו לקבל את כל מה שנדרש להם בשביל לקיים איזשהו אורח חיים סביר

גלעד אברהמי:  אני אפילו לא אומר נורמלי, סביר, בסיסי

גלעד אברהמי:  כי חסרים להם הרבה מאוד דברים

גלעד אברהמי:  אנחנו מדברים על נושא של רפואה ותרופות ומענים בכל תחומי החיים

גלעד אברהמי:  חברים, אנשים ממשיכים לחיות, החולים ממשיכים להיות חולים, הזקנים ממשיכים להיות זקנים

גלעד אברהמי:  ואני לא מדבר איתך על תושבי שדרות שיצאו מפה עם צלקת, עם שריטה

יעקב אשר: הבאת דוגמה של תרופות

יעקב אשר:  אין בתי מרקחת שעובדים? תן לי דוגמה לעניין הזה, מה עושים?      

גלעד אברהמי: קודם כול, אנחנו מדברים עם קופות החולים, אנחנו מדברים עם גופי ההצלה ואנחנו מדברים עם כל מיני גופים שיכולים לבוא ולסייע

גלעד אברהמי:  אבל כאן המדינה צריכה לבוא באמירה מול משרד הבריאות, מול אותם גופים

גלעד אברהמי:  אני יודע שעושים את זה, אני לרגע לא מטיל דופי

יעקב אשר: אבל נכמת את זה

יעקב אשר:  אני שואל: האם לאדם שיש לו מחלה שהוא צריך בשבילה תרופות קבועות והוא לא רוצה לצאת מהעיר והוא לא רוצה ללכת לחפש עכשיו את התרופה, יש מענה בעיר?     

גלעד אברהמי: בוודאי, יש הרבה אנשים

גלעד אברהמי:  יש גם נושאים של דיאליזה, אני לא נכנס לזה כרגע

יעקב אשר: חולי דיאליזה שצריכים הסעה ל - - -     

עודד לוי: אני לא רוצה להיכנס פרטנית, אני רק רוצה להגיד שנדרש מענה אזרחי

עודד לוי:  בשביל מענה אזרחי תקין, כמו שצריך, כדי שאנשים לא ייפגעו שוב, גם מעצם זה שעכשיו אמרו להם צאו מהבית ותיעדרו – צריך לראות איך אנחנו נערכים

יעקב אשר: צריך לשים אותם במקום שיכול לתת טיפול לצרכים שלהם, הצרכים הרפואיים שלהם

גלעד אברהמי: נכון, ולכך אנחנו דואגים כל הזמן

יעקב אשר: את מי יש לנו ממשרד הבריאות?     

עודד לוי: הקמנו מוקדים

עודד לוי:  בגדול, אני לא רוצה להלאות את הוועדה פה, יש פה הרבה אנשים

עודד לוי:  אני מבקש מכם לקצץ, להוריד את הבירוקרטיה למינימום - -     

יעקב אשר: זו הבקשה של כולנו כאן

עודד לוי: - - להזרים את הכספים הממשלתיים לאן שצריך היום

עודד לוי:  לחזק את הרשויות, לתת להן את הכלים כדי שתוכלנה לטפל באוכלוסייה

עודד לוי:  אנחנו יודעים לטפל באוכלוסייה טוב מאוד, זה התפקיד שלנו

יעקב אשר: תודה רבה

יעקב אשר:  שיהיה לכם כוח הלאה, שהקדוש ברוך הוא ייתן לכם כוח להתמודד עם זה הלאה ונקווה שנראה ימים טובים יותר בקרוב

עודד לוי: תודה רבה

עודד לוי:  ברשותכם, אני הולך ל - - - אני חייב

יעקב אשר: תודה לך על הסקירה המקצועית, וחיבוק חזק לראש העיר ובאמצעותו לכל תושבי העיר

עודד לוי: יגיע

עודד לוי:  כל טוב, תודה רבה

יעקב אשר: תודה

יעקב אשר:  משרד הבריאות, בבקשה, פרופסור מיכאל גדלביץ

פרופ' מיכאל גדלביץ: צוהריים טובים

יעקב אשר: הייתי רוצה לדעת, אם אפשר לכוון אותך בשאלות שלי: האם בכל המקומות הללו, כשאנשים התפנו או נשארו במקומות שהם כרגע אזורים צבאיים כאלה ואחרים, יש לכם שליטה על חולים כרוניים או אנשים שצריכים תרופות מסוימות או טיפולים מסוימים? כשקולטים אותם במקומות אחרים הם מקבלים, אם זה את הדיאליזה שצריך או את התרופות שצריך או דברים אחרים? אם אפשר, תן לי, פחות או יותר, תשובה על הנושא הזה

פרופ' מיכאל גדלביץ: אני אשתדל

פרופ' מיכאל גדלביץ:  כמובן שאנחנו מתמודדים פה עם הטראומה הקיצונית שהציבור שלנו עבר במערכת הבריאות, שעכשיו מגויסת כולה לספק מענים - -      

יעקב אשר: זה ברור

פרופ' מיכאל גדלביץ: - - בכל תחומי העשייה, באמת

פרופ' מיכאל גדלביץ:  אופרטיבית וגם נגישות – מה שאתה מדבר עליו – וזמינות

פרופ' מיכאל גדלביץ:  אנחנו כאן עם הציבור

פרופ' מיכאל גדלביץ:  כמו שאמר השר לפני שהוא יצא, לפני כמה ימים הוא היה שר הבריאות, הקופות ובתי החולים באמת התגייסו באופן הראוי ולתפארת: פתחנו מוקדים ומרפאות בכל האתרים שאין בהם את השירות הזה בשגרה

פרופ' מיכאל גדלביץ:  למש,: כמו בים המלח

פרופ' מיכאל גדלביץ:  חיזוק של האתרים הקיימים, מרפאות, חדרי תרופות

פרופ' מיכאל גדלביץ:  פתחנו טיפות חלב במקומות שהם – עוד פעם, בעיקר איפה שאין, הכוונה היא לים המלח

פרופ' מיכאל גדלביץ:  כמובן שהכול עובד על בסיס של מענה אחוד, הכוונה היא ללא שיעור קופתי

פרופ' מיכאל גדלביץ:  באמת, שאפו גדול לקופות החולים שהתגייסו לסוגיה

יעקב אשר: למשל באילת, סליחה שאני מפריע לך

פרופ' מיכאל גדלביץ: יש מענים של כל הקופות

יעקב אשר: אבל בתגבור לעוד 60,000 אזרחים חדשים שהגיעו לעיר?      

פרופ' מיכאל גדלביץ: בוודאי, זה מה שאני אומר, התחנות שיש שם, טיפות החלב שיש שם

פרופ' מיכאל גדלביץ:  אני באמת מוכרח לציין שיש פה נתיב ישיר ומידי גם לאילת, לראש עיריית אילת

פרופ' מיכאל גדלביץ:  לכל הרשויות

יעקב אשר: הבנתי, מצוין

פרופ' מיכאל גדלביץ: - - - עבד אלעזיז, איציק ועטא – כולם מכירים אותי אישית, בשגרה ובחירום

פרופ' מיכאל גדלביץ:  בכל רגע נתון אנחנו כאן, אנחנו כאן איתכם 24/7

פרופ' מיכאל גדלביץ:       לגבי הדיאליזות – שאלת – יש גם מענים עבור האוכלוסייה המפונה

פרופ' מיכאל גדלביץ:  נשארו מעט, אבל למי שנשאר יש גם את המאמץ הזה שאנחנו עושים ביחד עם מחוז אשקלון, אני ממחוז דרום, לנייד אותם ברכבים מוגנים

פרופ' מיכאל גדלביץ:  בכל בעיה שצצה, ראשי הרשויות מכירים אותנו אישית, אנחנו כאן

יעקב אשר: אני מבין שאתם גם נערכים כבר לאחד הדברים שלא דיברנו עליהם בישיבה אבל כפי הנראה עכשיו צריך להתחיל לחשוב עליו: לתכנן לצפון את מה שהוטמע עכשיו בדרום, אם יצטרכו חלילה

עודד לוי: יש עבודת מטה, זה ברור

יעקב אשר: אנחנו מודים לך, תודה רבה

יעקב אשר:      תומר, אתה רוצה להוסיף משהו לפני שאני אשמע עוד כמה נציגים מהציבור?     

דבורה ביטון: תומר ביטון, מנהל המינהל לשלטון מקומי, במשרד הפנים

דבורה ביטון:  קודם כול, השר סקר בפתיח שלו את הפעולות שהמשרד עושה, גם בהיבטים של התמיכה ברשויות המקומיות

דבורה ביטון:  במקביל, אנחנו ממשיכים גם עכשיו לעבוד על נושאים נוספים שקשורים למתן מענה לרשויות

דבורה ביטון:  גם במגבלות רגולטוריות שקיימות עליהן וגם לגבי נושאים שקשורים לתקציבים לרשויות, לרבות מפתחות גם לגבי קליטת מפונים ברשויות, תקצוב ההוצאה העודפת שיש להן ותקצוב הוצאות החירום

דבורה ביטון:  ביחד עם אגף התקציבים באוצר

דבורה ביטון:       אני מקווה שאנחנו נעשה את זה כמה שיותר מהר

דבורה ביטון:  בסך הכול, רוב הדברים שדובר בהם פה זה דברים שאנחנו מטפלים בהם בשוטף וכמובן שאנחנו מנסים לקצר, גם מבחינת לוח הזמנים וגם מבחינת הבירוקרטיה שדובר עליה

יעקב אשר: אני רוצה לומר לך משהו במאמר מוסגר: יהודה זמרת היה פה, הוא יצא, אבל אני לא ראיתי את יהודה רך כל כך כמו עכשיו

יעקב אשר:  תנצלו את זה עכשיו, באמת לצורך

יעקב אשר:  הוא הבין, ואני מעריך אותו מאוד כאיש מקצוע, להוריד בירוקרטיה

יעקב אשר:  אני לא מאמין שיהיה ראש עיר אחד שינצל, חלילה, את זה שאין בירוקרטיה כדי לעשות דברים שלא ראויים להיעשות

חוה אתי עטייה: בתקופת הקורונה ראשי הרשויות עבדו יפה מאוד, האצילו להם סמכויות

יעקב אשר: פשוט לתת, לפתוח, אחר כך תבדקו

יעקב אשר:  אחר כך תקים צוות שיבדוק כל שקל שעבר, זה בסדר, אבל כרגע, לפתוח, לפתוח, זה שם המשחק

יעקב אשר:  ראית את המנכ"ל בשדרות, שנראה מנכ"ל מקצועי, הוא מדבר על תזרים מזומנים

יעקב אשר:  הוא אומר: תנו לנו לתפקד

יעקב אשר:  אין לך תזרים, אין לך ארנק – אתה לא יכול להוציא

יעקב אשר:  הוא לא יכול להיכנס לגירעונות, הוא לא יודע, גם בנקים לא מלווים ולא ילוו לו היום

יעקב אשר:       נעבור לעוד כמה בקשות

יעקב אשר:  רשות האוכלוסין, כן, בבקשה

נאיף הינו: צוהריים טובים אדוני יושב-ראש הוועדה, שמי הינו נאיף, אני סמנכ"ל רשות האוכלוסין וההגירה

נאיף הינו:  שמענו כאן את שר הפנים, הרב משה ארבל, שהנחה את הרשות לחתור למגע עם האוכלוסייה

נאיף הינו:  ואכן, רשות האוכלוסין וההגירה כבר הקימה בגעש ביום חמישי לשכה לטיפול במפונים

נאיף הינו:  אתמול הקמנו בים המלח והיום, גם באילת

נאיף הינו:  אנחנו מקימים לשכה שתטפל, תיתן מענה, לכל התיעוד: תעודות זהות, דרכונים

נאיף הינו:  יש פטור מהעלויות האלה וכל מי שנדרש ורוצה לקבל – יגיע אלינו לעמדות ויקבל את זה, אנחנו מגיעים עד בתי המלון ונותנים להם את התיעוד

נאיף הינו:       בנוסף לזה, רשות האוכלוסין וההגירה גם מסייעת בהכנת כל תיקי החללים – לצוות של יחידה 433, לצבא, לכולם – בזיהוי ובכל מה שנדרש בתחום הביומטרי

נאיף הינו:  בנוסף לזה, הארכנו את האשרות

נאיף הינו:  לכל מי שנמצא בארץ נתנו הארכה של אשרות לחודש ימים

יעקב אשר: אני אעצור אותך, כי זה אחד הנושאים שאני רוצה לקיים גם עליו דיון

יעקב אשר:  אחת מהסמכויות של הוועדה היא גם נושא העובדים הזרים, האם נתתם כרגע הנחיות שמקילות על העסקת העובדים הזרים? במיוחד בסיעוד, כי יש כאלה שעובר להם הזמן בדיוק עכשיו

יעקב אשר:  שלא יהיה מצב שאנשים, בני משפחות, יצטרכו לחפש עובדים לאנשים

יעקב אשר:       יהודה, כשלא היית פה, החמאתי לך

יעקב אשר:  בפעם הראשונה מאז שאני כאן

נאיף הינו: אכן, אדוני היושב-ראש, הייתה הארכה גורפת של האשרות לחודש ימים, של מי שמחזיק במסמכים ישראלים

נאיף הינו:  הארכנו לכ-1,400 אנשים, ולעובדים הזרים הארכנו כ-17,000 אשרות בחודש ימים, בכל התחומים

נאיף הינו:  בכל התחומים של האשרות שקיימות במדינת ישראל יש הארכה גורפת לחודש ימים, אין שום בעיה בנושא הזה

יעקב אשר: יש בעיה נוספת

יעקב אשר:  היועץ המשפטי אומר לי שאנשים צריכים להגיע, השאלה היא: האם הם מגיעים עכשיו?     

נאיף הינו: אלה כניסות, זו בעיית כניסות

תומר רוזנר: לא, לא

תומר רוזנר:  יש כאלה שמחליפים – כשאתם אומרים שתוך 30 יום צריך למצוא עובד חדש, וכאלה שעברו את ה-30 יום וצריכים להגיש בקשות

יעקב אשר: על זה הוא אמר שהוא עשה הארכה

תומר רוזנר: לא, לא

יעקב אשר: כן

נאיף הינו: כל האשרות שנמצאות וקיימות ונגמר להן התוקף – הרשות ביצעה הארכה לחודש ימים, עד ה-9 בנובמבר

יעקב אשר: שתיים-שלוש נקודות

יעקב אשר:  קודם כול, לדעתי, הארכה של חודש, אני הייתי - - -     

נאיף הינו: בסדר, אם יהיה צורך – נאריך

יעקב אשר: אבל תבין דבר אחד, אם אדם נמצא באי-ודאות, כשעוד חודש הוא צריך להחליף, אני חושב ואני מבקש שתשקלו את זה

יעקב אשר:  תעביר את זה לראש רשות האוכלוסין – איש שאני מעריך מאוד, אתה יודע – לדעתי, תשקלו לעשות את זה כרגע, לפחות שלושה חודשים או עד סוף השנה, משהו כזה

יעקב אשר:  כדי לתת איזושהי ודאות לעניין הזה

יעקב אשר:  זו נקודה אחת

יעקב אשר:      נקודה שנייה

יעקב אשר:  הגמישות שלכם בעניין הזה צריכה לבוא במיוחד בגלל בעיית הטיסות, שאתה ציינת, ובמיוחד כי יהיה קשה להביא עובדים אחרים ואנחנו צריכים להשתמש במה שיש

יעקב אשר:  יש גם כאלה שנמצאים פה ובורחים

יעקב אשר:  זאת אומרת, לדעתי אתם צריכים לקחת לאורך כל הקו, את כל ההרשאות למיניהן, ופשוט להאריך אותן

יעקב אשר:  מה שיהיה – יהיה, לא מזה המדינה תיפול ותתמוטט ולא מזה ייפרצו גבולותיה

יעקב אשר:  יש דברים יותר חמורים על הגבולות עכשיו

יעקב אשר:      והערה של היועץ המשפטי

תומר רוזנר: הקמתם מוקד חירום כבר ב-12 בחודש

תומר רוזנר:  הקמתם מוקד חירום שמטפל בבעיות של אשרות ודברים כאלה – לא מספיק יודעים עליו, אתם צריכים לדאוג לפרסם יותר

יעקב אשר: לפרסם

תומר רוזנר: גם באתר gov

תומר רוזנר: il וגם באתרים אחרים

תומר רוזנר:  אתם לא מופיעים בריכוז של כל המוקדים, ועשיתם עבודה, הקמתם מוקד – תפרסמו את זה, שאנשים ידעו לאן לפנות

יעקב אשר: עכשיו תשלים את הדברים שלך

נאיף הינו: נכון, הקמנו מוקד, אעביר בהמשך את המספר של המוקד ואנחנו גם - - -     

יעקב אשר: לא, לא להעביר אלינו

נאיף הינו: בסדר, אנחנו נדאג לפרסם

יעקב אשר: מה שאומר היועץ המשפטי הוא - -     

תומר רוזנר: עשיתם כבר, פרסמתם

יעקב אשר: - - לפרסם דרך לשכות הרווחה, בעיתונות או במדיה, איפה שצריך

נאיף הינו: אנחנו גם קיבלנו החלטה שלא לבצע כרגע אכיפה, יחידות האכיפה שלנו לא יבצעו אכיפה למעסיקים של עובדים זרים לא חוקיים

נאיף הינו:  אם העובד הזה ברח – אפשרנו גם  הסטה של עובדים זרים

יעקב אשר: אבל צריך שהעובדים גם ידעו שיש עליהם אכיפה, שהם לא יעשו דברים, שלא יברחו לאנשים

נאיף הינו: זה מתוקשר גם לעובדים ואנחנו גם מפנים עובדים זרים, גם מהצפון וגם מהדרום

יעקב אשר: תודה רבה אדוני

יעקב אשר:       בני פרץ, קצר

בני פרץ: כן, כבודו

בני פרץ:  קודם כול, כבודו, כידוע, ואני יודע כי – אתה, בוועדה, כמה אתה נלחם בבירוקרטיה וכל מה שאתה עושה פה למען עם ישראל בוועדה

יעקב אשר: יש לך 60 שניות

בני פרץ: אבל אני רוצה להגיד לך כבודו, שמעתי כמה פופוליזם היה פה

בני פרץ:  יש כאלה שאומרים לך: למה פיקוד העורף אינו יוצא כל יום כמו דובר צה"ל

בני פרץ:  הלוא הוא חלק מצה"ל ומהמטה והמטכ"ל של צה"ל, ואם צה"ל רוצה לתת לו סמכויות לצאת – אנחנו שומעים בטלוויזיה

בני פרץ:  אומנם עברנו אסון כבד, אסון שלא ייראה ואסון שיש אנשים שאנחנו עוד צריכים להסתכל עליהם אחרי זה ולראות אותם, אבל כמו שאני שומע את זה מ - - - של הקבלנים שאומר שיש לו בניין ורק תפנה לו, תן לו טופס 4, כאילו הרוכשים שם רכשו אותו בשביל להשכיר את הדירות שלהם

בני פרץ:  אני רוצה להגיד לך שיש פינוי בינוי, שיש בניין שלם שעוד לא הצליחו להתחיל את התהליך בגלל שלא מצאו דירות להשכרה לבעלי הדירות שצריכים לפנות אותם

בני פרץ:  ואלה באים לעשות פופוליזם פה

בני פרץ:       כבודו, אני רוצה להגיד לך: אנחנו עוברים תקופה קשה

בני פרץ:  נכון שאנחנו צריכים להחזיר ולעזור ואנחנו סומכים על הוועדה, פיקוד העורף – שמעתי פה את זה מאילת אומר שהוא מחלק מזון למפונים

בני פרץ:  אני רוצה להגיד לך שאני מכיר מבפנים, כל בתי המלון, כל בתי המלון עובדים על בסיס מלא, בוקר, צוהריים וערב – איך הוא נותן? יש מפונים שעברו לדירות? העבירו אותם לדירות שם באילת? כל אחד עושה פה הרבה פופוליזם

בני פרץ:  אבל נגיע למציאות, צריכים לראות את אחר כך

בני פרץ:  אתה, אני סומך עליך, כבודו

יעקב אשר: בני, יש עוד אנשים, תודה בני, תודה רבה, צריך להיות פרקטי

יעקב אשר:  אנחנו סומכים על הקדוש ברוך הוא

בני פרץ: גם על הקדוש ברוך הוא, אנחנו סומכים תמיד ונסמוך ונתפלל אליו

יעקב אשר: תודה רבה

יעקב אשר:  קרן לוי, חמ"ל אזרחי, בבקשה

קרן לוי שלו: שלום, אני מובילה את תחום הבקשות בחמ"ל האזרחי, זה חמ"ל שהוקם על ידי תנועות אזרחיות כבר ביום שבת

קרן לוי שלו:  יש הרבה דברים שאפילו מנכ"ל עיריית שדרות אמר או אתה, התעניינת באופן אישי לגבי חולי דיאליזה

קרן לוי שלו:  חשוב לי שתבינו שיש אזרחים בשטח שניגשים עם ליווי חמוש, מתנדבים לגמרי

קרן לוי שלו:  הם נכנסים לשדרות, מתדפקים על דלתות ומנסים לזהות צרכים של אוכלוסייה שעדיין נמצאת שם

קרן לוי שלו:       זה חמ"ל ענקי, יש לנו למעלה מ-15,000 מתנדבים

קרן לוי שלו:  אנחנו מתעסקים גם באיתור נעדרים, אנחנו כבר עובדים בשיתוף פעולה עם פיקוד העורף וכל מי שמשתף איתנו פעולה

קרן לוי שלו:  כמו שאמרתי, ליווי חמוש לטובת חילוץ, טיפול במשפחות שנפגעות, ציוד צבאי ואזרחי, פעילות הפוגה ופעילות חינוכית, בעיריית אופקים ביקשו מאיתנו מחשבים ניידים לילדים כדי שיוכלו להמשיך לקיים את תהליכי הלימוד

קרן לוי שלו:  יש פה רשימה ארוכה

קרן לוי שלו:  רק אנחנו, מקבלים מאות בקשות בשעה

קרן לוי שלו:  אנחנו רק חמ"ל אחד, אומנם חמ"ל גדול אבל רק חמ"ל אחד

יעקב אשר: תבורכו

יעקב אשר:  תודה רבה

קרן לוי שלו: רגע

קרן לוי שלו:  החלטתי והחלטנו לבוא לכאן היום כי מצד אחד – לאזרחים יש תחושה שאין ממשלה, ומצד שני – הממשלה עושה הרבה מאוד

קרן לוי שלו:  אחד הדברים שאני חושבת שקריטי לנסות לעשות זה להחזיר את אמון הציבור, יש פה פעילויות שצריכות להיעשות בשקיפות

קרן לוי שלו:  יש פה הרבה מאוד גופים אזרחיים שמגויסים, תעבדו איתנו בשיתוף פעולה

קרן לוי שלו:  אלי לנקרי פתח את המשרד שלו לטובת רופאים ועובדים סוציאליים שאנחנו גייסנו מהקהילה, מהחמ"ל האזרחי, כדי לשתף פעולה

יעקב אשר: יפה מאוד

יעקב אשר:  אני תמיד אומר ששיתוף הפעולה האזרחי עם הרשויות הוא game changer, אין ספק

קרן לוי שלו: אנחנו יודעים להיות מהירים ואפקטיביים

קרן לוי שלו:  ושוב, כל הדברים שדיברתם עליהם מבחינת משרדי הממשלה – זו לא גזירת גורל, אני בטוחה שאתם יכולים גם למצוא את התקציבים וגם לשנות את הבירוקרטיה

יעקב אשר: אנחנו נתקן את זה תוך כדי תנועה

יעקב אשר:  תודה

קרן לוי שלו: אני רוצה להגיד עוד מילה אחרונה

קרן לוי שלו:  יש אזרחים, יש את הצבא מן הסתם, יש את המפונים, יש את המשפחות השכולות – אנחנו מנסים לעזור לכולם

קרן לוי שלו:  תבינו, כיתות כוננות מבקשות מאיתנו ערכות פריצה הידראוליות לבתים, אני לא מדברת על זה שהן מבקשות גם נשקים

קרן לוי שלו:  יש פה רשימות בטלפון, רק באישי שלי, של מאות פריטים, משטחים שהורדנו על ידי מתנדבים ומשאיות

קרן לוי שלו:  היום הגיעו לארץ שני מטוסים עם מילואימניקים, עם רופאות, שאנחנו מימנו באופן פרטי, שיכלו לנחות פה ביום חמישי

קרן לוי שלו:  ואספקה, ציוד תרמי, אין מספיק בגדים חמים בארץ

קרן לוי שלו:  המטוסים יכלו לנחות כבר ביום חמישי, הם נחתו רק היום כי הם נאלצו לעשות עצירות בטורקיה ובקפריסין, רק בגלל חוסר היעילות של המערכת

קרן לוי שלו:  יש לכם את הכוח לשנות

יעקב אשר: תודה רבה, יישר כוח

יעקב אשר:  בימים כתיקונם הייתי מקדיש לכם יותר זמן

קרן לוי שלו: אנחנו איתכם, בואו נשתף פעולה אזרחים וממשלה

יעקב אשר: תודה רבה

יעקב אשר:  ד"ר יובל דוידור, אזרח

יובל דוידור: תפקידי אזרח, אני מומחה במיומנויות קבלת החלטות

יובל דוידור:  אני פעיל מאוד בחמ"ל האזרחי ובחמ"לים אחרים, אבל אני בכוונה מעוניין לכבוש את הכובע של האזרח

יובל דוידור:  הקשבתי לדיון בקשב רב, אני כל השבוע מקשיב להרבה מאוד דיונים שקורים

יובל דוידור:  ועדת הפנים זו ועדה חשובה מאוד, רוב הדיונים שהיו פה בבוקר היו בענייני חומר, וטוב שכך כי זה חלק משמעותי מהכלים שעומדים לצורך הבאת מזור

יובל דוידור:  אבל שיקולי חומר הם לא היחידים שהאזרחים צריכים, והמדינה שלנו צריכה כקהילה

יובל דוידור:       הוזכר כאן מספר לא מבוטל של פעמים, אני פשוט נותן את הדוגמה שצצה היום, שיש כל מיני שיקולים שהם לא שיקולי חומר או היבטים שהם לא היבטים של חומר, וצריך לתכלל אותם בתוך קבלת ההחלטות

יובל דוידור:  דובר על המצוקה הנפשית, הרגשית, שקיימת

יובל דוידור:  תסלחו לי, אני לא הולך לרמז על דברים פוליטיים אבל אין ברירה, הכול שזור בהכול

יובל דוידור:  לא נתנו לזה תשובה, מישהו אמר: יש לנו קצת עובדים סוציאליים

יובל דוידור:  כולנו יודעים, כי כולנו בתוך עמנו אנחנו חיים, הקיצוצים שנעשו במשרדי הרווחה או התקציבים שניתנו למועצות בנושאים האלה הם כבר - - - אנחנו סוחבים את הפער

יובל דוידור:  אנחנו צריכים הרבה מאוד תקנים,  לא משנה כל כך איך יגלגלו אותם, באיזה תקציב ומי יהיה אחראי עליהם

יובל דוידור:       אם לא תצא מוועדת הפנים קריאה לתכנון מחדש של כל תוכנית העבודה, כולל העברת תקנים ציבוריים שהוקצו בתקציב המדינה ובתוכניות העבודה, מדברים שהם חשובים פחות לדברים כאלה, שבוערים בנשמה ובלב ובבטן של כולנו – כי אנחנו חייבים לעזור לא רק עם כסף, אנחנו צריכים לעזור גם בדבר שאין לו תחליף בכסף

יעקב אשר: הון אנושי

יובל דוידור: האם תצא קריאה, ממך כיושב-ראש הוועדה, שצריך לשזור את זה לתוך ההחלטות שמתקבלות?     

יעקב אשר: אם תישאר עד הסוף אז תשמע

יובל דוידור: תודה

יעקב אשר: המשנה למנכ"ל המשרד לביטחון לאומי, אליעזר רוזנבאום

אליעזר רונן: צוהריים טובים, אני עושה את זה בקצרה

אליעזר רונן:  אחד מהמאמצים המרכזיים שלנו הוא להקים את כיתות הכוננות ביישובים, גם ביישובים הכפריים, גם ביישובים שהם באחריות מג"ב וגם ביישובים העירוניים

אליעזר רונן:  רכשנו 4,000 רובים מאמתן, היצרן בכרמיאל, ואנחנו ממשיכים את הרכש גם ממנו וגם מספקים בארצות הברית, על מנת להביא לכאן את הכמות הנדרשת

אליעזר רונן:  הכוונה שלנו היא לרכוש בסופו של דבר קרוב ל-20,000 רובים

יעקב אשר: שכולם מיועדים לכיתות כוננות?     

אליעזר רונן: כיתות כוננות, כולל ביישובים החרדיים ובכל היישובים האחרים

אליעזר רונן:  אני מאמין שעד מחר אנחנו נסיים לחלק את כל 4,000 הרובים שרכשנו

אליעזר רונן:  כשאני אומר לחלק – זה לחלק לכיתות כוננות

אליעזר רונן:  חלק מכיתות הכוננות מונות: ביישובים עורפיים – 8 חברים, בישובים קדמיים יותר – 12 חברים, בכיתות הכוננות של המועצות האזוריות – 18 חברים

אליעזר רונן:  יש לנו תוכנית סדורה

אליעזר רונן:  היום אנחנו גם מתוכננים כבר להתחיל לחלק את הנשקים בשני יישובים עירוניים, באלעד וברמלה

אליעזר רונן:  כמובן שאותם חברי כיתות הכוננות כפופים למשטרת ישראל, הם מאושרים על ידי משטרת ישראל

אליעזר רונן:  זה מאמץ אחד

אליעזר רונן:       המאמץ השני זה להשלים להם את כובע הפלדה, מה שנקרא: קפלס"ט (קסדת פלסטיק), ואת האפוד הקרמי שעליו פזורים האַשְׁפַּתּוֹת או הפאוצ'ים, אנחנו משתמשים במונח – זה להכניס את המחסניות ואת הציוד הנלווה

אליעזר רונן:  באמת במאמץ משמעותי מאוד, כולל תקציב שהעמדנו

אליעזר רונן:  אבל הכמות הגדולה, של ה-15, אני מקווה שתיסגר היום

אליעזר רונן:  המנכ"ל שלנו צריך להציג את זה לראש הממשלה

אליעזר רונן:  כך שכיתות הכוננות זה משהו בהחלט משמעותי

אליעזר רונן:       המאמצים הנוספים זה כמובן זיהוי החללים, שמז"פ - - -     

יעקב אשר: קודם כול, אני מבין שנעשית פה עבודה וכמובן שצריך להעצים אותה הלאה

יעקב אשר:  אבל כיתת כוננות בנויה בסוף גם על התשתית שיש בעיר

יעקב אשר:  זאת אומרת, אם זו תשתית של ידע, של מצלמות – איפה קורה משהו

יעקב אשר:  האם יש באותן כיתות כוננות אמצעי קשר ודברים נלווים – כדי שבסוף כלי הנשק יהיה אפקטיבי כשאתה יודע לאן, ציוד פריצה – כמו שאמרה מקודם קרן מהחמ"ל האזרחי

יעקב אשר:  האם אתם מסתכלים על שאר הדברים גם כן, או שאתם מרוכזים כרגע רק ב - - -      

אליעזר רונן: ברור, זה מה שאמרתי

אליעזר רונן:  אמרתי: מעבר למיגון האישי, אמצעים של מכשיר קשר – יש תפיסה שלמה שגיבשנו אותה

יעקב אשר: זאת אומרת, יש לכם דגם של איך צריכה להיראות כיתת כוננות, אם זה במושב קטן ,בעיר קצת יותר גדולה

יעקב אשר:  או בעיר, מטרופולין, גדולה מאוד

אליעזר רונן: עם ערי הכרך – אנחנו עדיין לא שם

יעקב אשר: עוד לא הגעתם לשם, אבל בסוף אתם תגיעו

אליעזר רונן: אנחנו עובדים על זה עכשיו, על הערים הגדולות, כמו חיפה וירושלים

אליעזר רונן:  שם העסק קצת שונה

יעקב אשר: רמת גן, תל אביב, במקומות שאין בהם הרבה נשק ברחוב

אליעזר רונן: נכון, זו תפיסה קצת שונה

יעקב אשר: נכון

יעקב אשר:  תודה רבה

יעקב אשר:  זמננו קצר, יישר כוח, תודה רבה

יעקב אשר:      אילן עמית, מנכ"ל אג'יק

מאיר עמית: שלום, מנכ"ל שותף באג'יק – מכון הנגב

יעקב אשר: 60 שניות באמת, כל אחד עכשיו – 60 שניות

מאיר עמית: הקמנו חדר מצב אזרחי למתן מענים לכ-100,000 איש שחיים בכפרים הבדואים בנגב, ללא מיגוניות וללא מענים

מאיר עמית:  למי שדיברו פה קודם על רהט – רוב ההרוגים, הפצועים, ודרך אגב, הנעדרים, מגיעים מכפרים בנגב ולא מתוך הרשויות המוסדרות

מאיר עמית:      שלוש נקודות בתוך 60 שניות

מאיר עמית:  נקודה ראשונה

מאיר עמית:  יש כספים זמינים בתוך שתי החלטות ממשלה: 1297, תוכנית החומש הנוכחית לנגב, שהיא בתת-ניצול

יעקב אשר: דיברו על זה, על 1297 – צריך לתת לנו תשובה

מאיר עמית: 2397 – זו ההחלטה הקודמת

יעקב אשר: החלטת ממשלה 1297

מאיר עמית: החלטה 2397, הקודמת, הסתיימה ב-60% ניצול והיא עדיין זמינה לנו

מאיר עמית:  הכספים קיימים, יושבים שם, אפשר להשתמש בהם

יעקב אשר: כן, דיברו על זה

יעקב אשר:  אני רק צריך מכם תשובות על זה

מאיר עמית: נקודה שנייה

מאיר עמית:  יש לנו צרכים מיידיים בגלל סגירת מוסדות החינוך

מאיר עמית:  כ-80,000 תושבים בכפרים שולחים את ילדיהם לתוך מסגרות החינוך שהיום סגורות, הם מסתמכים שם על מפעל ההזנה של משרד החינוך, על ארוחה חמה ביום

מאיר עמית:  הם לא מקבלים את הארוחה הזאת ואנחנו מתחילים לזהות צורך אמיתי של מצוקה תזונתית בקרב כ-40,000 ילדים בקרב התושבים של אותם הכפרים

מאיר עמית:       נקודה שלישית ואחרונה ב-60 השניות האלה

מאיר עמית:  המלחמה הזאת תיגמר והממשלה תעביר שוב פעם החלטה לשיקום הדרום

מאיר עמית:  אחרי המבצע, אחרי המלחמה הזאת – זו מלחמה, זה לא מבצע – החלטת הממשלה לשיקום הדרום חייבת לכלול את המענים האזרחיים לתושבים הבדואים של הכפרים

מאיר עמית:  כי בכל פעם אנחנו מוצאים את עצמנו באותו מצב

מאיר עמית:  מצאנו את עצמנו במצב הזה בהקמת מטה החירום לקורונה, לפני שלוש שנים, לאותם 100,000, ואנחנו מוצאים את עצמנו היום באותו המצב

מאיר עמית:  יש לנו טיוטות לנוסחים לדברים האלה

יעקב אשר: תודה

יעקב אשר:  תשלחו לנו בבקשה, למנהלת הוועדה

יעקב אשר:       צחי שלום

צחי שלום: צחי שלום, ראש מינהל טכנולוגיות ומידע, מרכז שלטון מקומי

יעקב אשר: רצית לדבר על הסייבר

צחי שלום: נכון, אני רוצה לקחת אותכם לכיוון אחר

יעקב אשר: בקצרה, תעשה את זה ברוח הסייבר

צחי שלום: ברוח הסייבר, אעשה את זה בקצרה

צחי שלום:  אנחנו במחסור מטורף בהגנות ברשויות

יעקב אשר: ברשויות, אני מבין שברשויות החלשות יותר

צחי שלום: גם החלשות, גם הגדולות

צחי שלום:  אנחנו מתמודדים עם איומים שהם לא איומים סטנדרטים, כולנו מבינים שהאיום גובר ככל שהמלחמה גדלה

יעקב אשר: האיום הוא ספציפי לרשויות?      

צחי שלום: יש איומים ספציפיים לרשויות, יש טיפולים שאנחנו מטפלים בהן

יעקב אשר: אבל בדרך כלל המערכות הן מערכות מקושרות

צחי שלום: אין לנו מערכת מקושרת

צחי שלום:  עשינו עבודת מטה יסודית עם מערך הדיגיטל - - -     

יעקב אשר: כולל אוטומציה וכל הדברים הללו? זה לא עובד ביחד?     

צחי שלום: האוטומציה היא ספק שירות של הרשויות, הם עושים הגנה לעצמם

צחי שלום:  ההגנה לרשויות לא מבוצעת שם

צחי שלום:  עשינו עבודת מטה נרחבת מאוד עם מערך הדיגיטל ומטה הסייבר, לפתרון שייתן מענה לרשויות, הגנה מוחלטת – ככל שאפשר להגיד בעולמנו מוחלטת

צחי שלום:  אנו זקוקים לתקצוב של כ-50 מיליון שקלים

צחי שלום:  אני חושב ששרון - - -     

יעקב אשר: מטה הסייבר שלהם מממן? אני לא סתם שואל

צחי שלום: מטה הסייבר לא מממן, הוא ממליץ על הרעיון

יעקב אשר: הוא מציע, מייעץ

יעקב אשר:  הוא סייבר, הוא לא בנקאי

צחי שלום: רוצה לענות על זה?     

שרון אפריל: ביחד

יעקב אשר: תומר הוא הבנקאי

צחי שלום: נכון

צחי שלום:  שרון אפריל תייצג

יעקב אשר: כן שרון, בבקשה

שרון אפריל: נעים מאוד

שרון אפריל:  אני ד"ר שרון אפריל, אני מנהלת היחידה לקידום הדיגיטל בשלטון המקומי, מטעם מערך הדיגיטל הלאומי, במשרד הפנים

שרון אפריל:  בעצם, אני בין שני המשרדים

יעקב אשר: האם באמת יש צורך כרגע בחיזוק בגלל המלחמה? אני לא רוצה שיהיה מצב שבגלל שפושקין מת –  נמשיך הלאה

יעקב אשר:  אם יש כרגע צורך – חשוב לי לדעת

שרון אפריל: בשגרה – המצב שבור, ועכשיו בחירום – אנחנו מדממים

שרון אפריל:  כלומר, זו האמת

שרון אפריל:  גם ככה המצב של הדיגיטל בשלטון המקומי - - -     

יעקב אשר: מה צריך לצורך כך?     

שרון אפריל: להעלות את רמת המוגנות של הרשויות מבחינת הסייבר ולוודא רציפות תפקודית

שרון אפריל:  יש עכשיו מסמך שנוצר ביחד עם מערך הסייבר, מערך הדיגיטל הלאומי והשלטון המקומי

שרון אפריל:  מה הסכום? יש חבילת בסיס –  חבילה מתקדמת, בין 30 מיליון שקלים ל-50 מיליון שקלים

יעקב אשר: מי אמור לתקצב את זה בסוף?     

שרון אפריל: אנחנו בחירום, כרגע זה צורך

יעקב אשר: לא בחירום, בימים רגילים

שרון אפריל: בימים רגילים זה תחום שנופל, אין אחראי כרגע

יעקב אשר: רק על הרשויות?     

שרון אפריל: הרשויות מתמודדות עם זה לבד כרגע

יעקב אשר: אין למשרד הפנים תוכנית פיתוח ל - - -     

שרון אפריל: הייתה יחידה מגזרית

שרון אפריל:  מערך הסייבר הוא המנחה של כלל היחידות המגזריות, אין אחראי על התחום

יעקב אשר: אתה מכיר את המסמך הזה?      

קריאה: לא

שרון אפריל: זה גובש אתמול

יעקב אשר: איך אנחנו מעלים את זה כלפי מעלה?     

שרון אפריל: רגע, חוץ מזה  - - -     

יעקב אשר: לא, אני לא רוצה לקיים על זה דיון עכשיו

שרון אפריל: לא, אני רק מציפה צרכים

שרון אפריל:  סייבר זה צורך אחד, אבל מעבר לזה, הבעיה הכי גדולה היא שהרשויות לא יודעות מי התושבים ביישובים שלהן, בגלל שזה יושב בין אוטומציה-מטרופולינט-EPR, לבין המשרדים הממשלתיים

שרון אפריל:  אין מערכת שמקשרת

שרון אפריל:  רשויות באות בצרכים: מי התושבים, מי הילדים

שרון אפריל:  אנחנו חייבים להקים את התשתית הזאת בחירום, עכשיו

יעקב אשר: אוקיי

יעקב אשר:  אני מבקש שתעבירו אלי באמצעות מנהלת הוועדה את המסמך הזה – וננסה לחפש לו אבא מאמץ ממשרדי הממשלה, ואת העניין הנוסף – שאמרת שהוא חשוב, הוא לא בהול אבל הוא חשוב

שרון אפריל: רק דבר אחרון

שרון אפריל:  אני רוצה להגיד שנפתח חמ"ל טכנולוגיות, הוא נקרא: חמ"ל ערבה

שרון אפריל:  כל גופי הטכנולוגיה בישראל – יש כרגע 112 חברות טכנולוגיות – מציעים את השירותים והמוצרים שלהם בחינם

שרון אפריל:  יחד עם מערך הדיגיטל שאוסף את הצרכים מרשויות, גופים וארגונים – מחברים ביניהם

שרון אפריל:  זה משהו שנמצא לטובת הרשויות המקומיות

שרון אפריל:  אני לא יודעת אם נשארו כאן רשויות מקומיות או שהן שומעות אותי

שרון אפריל:  יש כרגע חמ"ל ערבה שלוקח את כל היכולות של הטכנולוגיה בישראל ומחבר אותן לצרכים של משרדי ממשלה, רשויות מקומיות, עמותות וארגונים, שצריכים עכשיו מערכת לניהול משימות מתנדבים

יעקב אשר: אני מניח שדבר כזה ייקח זמן

שרון אפריל: זה קיים ובמיידי

יעקב אשר: יש עוד מישהו? כפיר

כפיר מצוינים: כפיר מצוינים, סמנכ"ל רגולציה וקשרי ממשל, מרכז השלטון המקומי

כפיר מצוינים:  אני רוצה לחדד כאן משהו שלדעתי לא הובהר מספיק בישיבת הוועדה הזאת

כפיר מצוינים:  בכל הנוגע להקדמת המענקים, לשחרור התקציבים, לבירוקרטיה – אנחנו מדברים כאן על רשויות מקומיות בכל הארץ

כפיר מצוינים:  דיברנו על הקולטות, דיברנו על אלה שנפגעו, שזה מובן וזה ברור ולא צריך לחזור על זה

כפיר מצוינים:  אבל יש גם רשויות אדומות, יש רשויות שהיקף העבודה של העובדים שם בשעות נוספות הוא באמת אסטרונומי

יעקב אשר: תעצור, יש לו תשובה

כפיר מצוינים: אמרנו 60 שניות, אני דיברתי פחות מ-30 שניות

יעקב אשר: אתה לא רוצה תשובה? תמשיך, 60 שניות

כפיר מצוינים: אסיים ואקבל תשובה

כפיר מצוינים:  יש גם רשויות באיו"ש שמוטל עליהן סגר – כולן מתקשות

יעקב אשר: ברור

כפיר מצוינים: לגבי שחרור התקציבים שכבר קיימים – את זה אני בכלל מחדד – אין שום סיבה לחכות לשלב הבא, זה כסף שמגיע להן

יעקב אשר: תודה

יעקב אשר:  אל תחזור על התשובה הקודמת שנתת, רק לגבי הכללי

דבורה ביטון: יש מענקים שהם מענקים שמיועדים לעוטף או לרשויות מסוימות – אלה משוחררים

דבורה ביטון:  גם המענקים שדיברת עליהם, שהם מענקים לכלל הרשויות, גם עליהם אנחנו עובדים כדי לשחרר את כלל המענקים לרשויות

כפיר מצוינים: אוקיי

כפיר מצוינים:  אני מדבר על תקציבים שנמצאים במשרדי הממשלה, לא רק במשרד הפנים, בעוד משרדים

כפיר מצוינים:  תקציבים שכבר אושרו לרשויות המקומיות ולא משוחררים

יעקב אשר: אני רוצה לסכם

כפיר מצוינים: בבקשה ותודה

יעקב אשר: בבקשה ידידי, חבר הכנסת אלי דלל

אליהו דלל: תודה רבה ידידי היושב-ראש

אליהו דלל:  חשוב לתת סמכויות לרשויות המקומיות, ואני אומר את זה כי אני יושב בתוך החמ"ל של עיריית נתניה

אליהו דלל:  בחמ"ל של עיריית נתניה אני נתקל בבעיות לא פשוטות – וגם פשוטות מאוד – וצריך להתקשר לפס"ח (פינוי, סעד, חללים) ולמל"ח ורח"ל, ולא משנה לאן ומהם השמות, לנסות לגבי דברים קטנים

אליהו דלל:  צריך לתת יותר סמכויות לרשויות

יעקב אשר: אף אחת מהן לא ראיתי בדיון פה, הן היו בהתחלה בזום

אליהו דלל: זה לא בסדר, זה ממש לא בסדר

אליהו דלל:      לקחתי על עצמי תפקיד, לייצג את עיריית נתניה מול השלטונות ולהפך

אליהו דלל:  אני אומר לכם, זה דברים קטנים יחסית ולא תמיד יש תשובות

אליהו דלל:  אני מנסה להשיג את התשובות ממשרדי ממשלה ולפעמים גם ממתנדבים ומעמותות אזרחיות

אליהו דלל:  צריך לתת סמכויות לרשויות, הרשויות מכירות היטב את הבעיות, מכירות היטב את השטח, את האנשים

אליהו דלל:  תבינו, גם כשמפנים למלונות, בנתניה למשל, עדיין יש עלות שהרשות לוקחת על עצמה

אליהו דלל:  לא תמיד זה נאמד בכסף, זה הזמן של הניהול ושל הרבה מאוד דברים

אליהו דלל:       דבר נוסף, עלה רעיון והעליתי אותו היום בכמה ועדות: יש אפשרות, כי לא כולם אוהבים להיות בבתי מלון ולא כולם יהיו בבתי מלון לעד, וחלק רוצים להיות ליד הבתים שלהם שנהרסו - -     

יעקב אשר: זה לא תענוג כזה גדול, מי שחושב

אליהו דלל: - - לבנות היום קרווילות במחיר סמלי יחסית, בסביבות 100,000 שקלים לקרווילה, תוך יום אחד

אליהו דלל:  אני מקבל לא מעט רעיונות, אני יכול להעביר את זה למי שרוצה, אבל תקדמו את הדברים האלה

אליהו דלל:  אפשר לחבר אותן לערים, לשטחים פתוחים צמודי דופן

אליהו דלל:  למשל, אני יכול לקחת את מזרח העיר נתניה, אפשר במועצות אזוריות

אליהו דלל:  לשכן שם מפונים זה הרבה יותר פשוט, הרבה יותר קל, העירייה גם לא תזדקק לכל המערכות מסביב

יעקב אשר: תודה רבה

יעקב אשר:  חברת הכנסת חוה אתי עטייה, בבקשה

חוה אתי עטייה: תודה רבה

חוה אתי עטייה:  אני מצטרפת לדברים של אלי דלל ולכל הדברים שנאמרו פה

חוה אתי עטייה:  היינו ב-10:00 בוועדת הכספים עם סמוטריץ', שעתיים וחצי

חוה אתי עטייה:  אחר כך נחתנו בוועדת העבודה והרווחה

אליהו דלל: והגענו לפה באיחור

חוה אתי עטייה: אני אוהבת לבוא לפה אבל אנחנו צריכים לחלק את עצמנו - -      

יעקב אשר: נכון

חוה אתי עטייה: - - גם להשתתפות בהלוויות, בניחומים, למפונים

חוה אתי עטייה:  אנחנו כחברי כנסת הקמנו חמ"ל

יעקב אשר: נכון, אני יודע

חוה אתי עטייה: הקמנו ועדות באופן פרטני, אנחנו מקבלים מענה נהדר ומטפלים

חוה אתי עטייה:  כמו שהוא אמר, כמו שבקורונה כשראשי הרשויות הצליחו, השלטון המקומי – צריך לבזר כאן סמכויות

חוה אתי עטייה:  אני בטוחה שלשרים יש עודף עבודה והם גם קורסים

חוה אתי עטייה:  בכל וועדה שהיינו - - - אפשר להפחית את הבירוקרטיה כמה שיותר, לא להקשות, לא על המפונים ולא על הדברים האלה

יעקב אשר: זה המסר הכי גדול

חוה אתי עטייה: מספיק

יעקב אשר: זה לא לעצום עיניים, אנחנו לא מבקשים שיעצמו עיניים

חוה אתי עטייה:  לא

אליהו דלל: ברור שלא

יעקב אשר: תשאירו עיניים פקוחות – תבדקו אחר כך

יעקב אשר:  תפתחו, תנו אמון באנשים ולכו קדימה

חוה אתי עטייה: כבוד היושב-ראש

יעקב אשר: משפט אחרון

חוה אתי עטייה: יש הרבה מאוד כפילויות, אפשר לעשות מוקד מאוחד

חוה אתי עטייה:  לא להגיד: זה של שר העבודה, זה של רשות האוכלוסין וההגירה

חוה אתי עטייה:  לעשות: מה שקשור לשיכון, מה שקשור לרווחה - - -     

אליהו דלל: אם אני לא טועה, הייתה ישיבת מנכ"לים

חוה אתי עטייה: עשינו, אבל זה באמת לא עובד ככה

חוה אתי עטייה:  יש לנו בקשה אליך, גם אלי חושב כמוני: אנחנו רוצים להשתתף בדיונים, גם אצלך

חוה אתי עטייה:  אני אוהבת לשמוע אותך ולהגיע לכאן, אלה דיונים ענייניים

אליהו דלל: גם ניסיון עשיר

חוה אתי עטייה: אבל אנחנו רצים ממקום למקום וחבל

חוה אתי עטייה:  בכל דיון זה סתם, זה גם להתנפל ו - - -     

יעקב אשר: מה אני אעשה?     

חוה אתי עטייה: האם אפשר לרווח את השעות מעט יותר? תודה רבה

יעקב אשר: אנחנו קבענו את הישיבה ולאחר מכן נקבעו ישיבות נוספות

יעקב אשר:  אבל כל דבר הוא חשוב, בוועדת הכספים היו דברים חשובים מאוד שעברו שם, בוועדת החינוך - - -     

חוה אתי עטייה: פתאום מישהו, גלעם, צועק מעומק הלב שלו ומתנפל ולוקח לו שעה לדבר, והדיון עובר

יעקב אשר:  אני לא מפחד מאלה שצועקים, כשצועקים ומדברים לעניין אפשר גם לצעוק

יעקב אשר:  כשסתם מדברים פוליטיקה - - -     

חוה אתי עטייה: בסוף הדיון עלה עניין לרשות המיסים, קראו לו והחזירו אותו מהדיון ואז יושב-ראש הרשות הסביר

חוה אתי עטייה:  יש הרבה דברים, דיסאינפורמציה - - - אנחנו מתמודדים עם זה

יעקב אשר: אם ככה אנחנו נסיים את הישיבה

יעקב אשר:  אני חושב שהייתה ישיבה חשובה

יעקב אשר:  שוב, יש הרבה מאוד דברים

יעקב אשר:  אני חושב שהחוכמה שלנו, גם כנבחרי ציבור – מה שאני מצפה ממשרדי הממשלה בסוף, זה לדעת את סדרי העדיפויות, במה לטפל קודם ולעוף עם זה קדימה, לשחרר ולהמשיך קדימה, כדי להגיע לדברים נוספים

יעקב אשר:  ויש במעלה הדרך הרבה דברים

יעקב אשר:       אני כבר מודיע כאן, אנחנו נעשה כמה וכמה ישיבות בימים הקרובים

יעקב אשר:  אני עוד לא התאפסתי על עצמי

יעקב אשר:  אנחנו נשב עם הצוות ונבנה את עצמנו

יעקב אשר:  יש לנו גם חקיקה שמחכה לנו

יעקב אשר:  למשל, דחיית הבחירות שלצערנו הרב, אנחנו צריכים לעשות אותה והיא חקיקה מורכבת מאוד, כדי שלא נהרוג את הדמוקרטיה באמת, בחקיקה לא נכונה, אם תהיה, חלילה

יעקב אשר:  אנחנו צריכים לכלכל את מעשינו

יעקב אשר:       אני רואה כמה וכמה נקודות, לא אעשה פה סיכום שלם

יעקב אשר:  בגלל שידעתי שלאה עסוקה פה כל הזמן בלנהל את העסק, ביקשתי גם מהעוזר שלי להכניס נקודות שעלו כאן לתוך סיכום

יעקב אשר:  אני רק אומר לכם מלמעלה, אם יש משהו שאתה רוצה להזכיר לי – אז תזכיר לי

יעקב אשר:       כל נושא התכנון והבנייה, אני מחלק אותו לשני חלקים

יעקב אשר:  תכנון ובנייה לטווח - - - שנקרא תכנון ובנייה ולא צריך להיות תכנון ובנייה, אם זה מיגוניות או שיקומים מיידיים – להחזיר קיר בבית, באותה תוכנית שהייתה קודם

יהודה זמרת: יש פטור מהיתר ותוכנית להקמת מיגוניות, יש צו כזה

יעקב אשר: את זה אני יודע, אל תספר לי כי אני העברתי אותו בחוק ההסדרים בהתנגדות – לא שלך, של הקולגה שלך ממשרד האוצר שאמר לי שזה לא היה על סדר-היום

יעקב אשר:  אם אני זוכר נכון, הכנסנו את ההארכה של הפטור

יעקב אשר:  אבל אני אומר, למשל גם: שיקום של בתים כרגע, כשזה רק קיר, החזרת המצב לקדמותו

יעקב אשר:  זה דבר שאפשר לעשות אותו, שוב, בהוראת שעה לתקופה מסוימת, כדי שלא ייכנסו לשם כל מיני חכמולוגים עם דברים חדשים

יעקב אשר:  אפשר להגדיר את זה: בית שנהרס מיום זה עד יום זה

יעקב אשר:  אין בעיה

יעקב אשר:  אני מבקש מכם, תכינו תוכניות מגירה לעניין הזה, מיידיות, כי אני הולך לקרוא לכם לפה בנושא הזה בזמן הקרוב

יעקב אשר:       אני רוצה שיצא מכתב שלי – אם אפשר, גברתי מנהלת הוועדה והיועץ המשפטי – למשרדי הממשלה

יעקב אשר:  לכל משרד שמתקצב רשות מקומית, אני רוצה לדעת כמה כספים יש מ-2023 שעדיין לא הגיעו ולא שוחררו לרשויות, אני רוצה לדעת איזה

יעקב אשר:  יש דברים שיכול להיות שלא בוערים כרגע, אבל אני רוצה לדעת את מה שכן בוער

יעקב אשר:  את משרד הפנים שמענו פחות או יותר, אבל נוציא מכתב גם להם

יעקב אשר:  אני רוצה להוציא מכתב לכל משרדי הממשלה

יעקב אשר:  המכתב הזה באמת צריך להיות בתיאום עם הצוות

יעקב אשר:  להוציא את זה מיד כי זה יהיה הנושא לישיבות הבאות

יעקב אשר:  ואני מדגיש: על 2023

יעקב אשר:  עזבי את הדברים החדשים, קודם כול, מה שמגיע

יעקב אשר:       אנחנו לא הוועדה שממש מטפלת בזה, אבל אני כן מצפה לתוכנית עבודה למערכות הנפש והחוסן האזרחי

יעקב אשר:  אני חושב שהדבר הזה צריך לבוא כאיזושהי תוכנית סדורה, כמה שפחות מסורבלת

יעקב אשר:  אני לא יודע האם היא תיתן את המענה ליום-יומיים-שלושה הקרובים, כי פה אני מקווה שנותנים, אבל צריך להקים משהו קצת יותר מסודר

יעקב אשר:  אני אבדוק את זה

יעקב אשר:  עוד פעם, לא כל הדברים הם של ועדת הפנים, לפעמים יש גם שיתוף פעולה שלנו מול ועדות אחרות

יעקב אשר:  אני אבדוק רק כדי לראות שהנושא הזה לא בורח לנו מהידיים

יעקב אשר:       נושא העובדים הזרים

יעקב אשר:  שמענו את הסקירה, תודה על הסבלנות שישבת כאן, גם אם אתה לא שחקן ראשי גדול היום, באירוע הזה

יעקב אשר:  אבל כל הכבוד לך, הזכרת לי וכל הכבוד

יעקב אשר:       אני ממש מוחה

יעקב אשר:  שוב, אני מבין אותם, אני מקבל את הכול, אבל לא יכול להיות שמשרד הביטחון באחת משלוחותיו – האלה או האחרות – גם אם כולם עסוקים, לא יכול להיות שגמרנו את הישיבה הזאת ואין לנו מושג לגבי הנושא של מיגון זמני, מיגוניות והדברים האלה

יעקב אשר:  אני לא אעבור לסדר-היום

יעקב אשר:  עם כל הכבוד לכך שזו מלחמה, אני חושב שכמו שיודעים לשים אנשים בשידורים ארוכים של 12 ו-15 שעות – כי יכול להיות שיצטרכו אותם כדי להגיד הודעה לציבור בשעה מסוימת, ויושבים שם סגני אלופים או אלופי משנה בפיקוד העורף – גם בישיבה של ועדת הפנים יכול היה להיות מישהו בעל תפקיד

יעקב אשר:  לא ביקשתי שזה יהיה אלוף הפיקוד ולא ביקשתי שזה יהיה שר הביטחון, מישהו שייתן לנו תשובות על הדברים האלה

יעקב אשר:  אני מביע את מחאתי כאן ואני מבקש להוציא מכתב גם על העניין הזה

יעקב אשר:   אני אומר עוד פעם: הורדת בירוקרטיה עד כמה שאפשר

יעקב אשר:  בשכל

יעקב אשר:  להקים את המנגנונים שיבדקו – אחר כך

יעקב אשר:  אבל אני אומר, שוב: אני לא מאמין ששום ראש רשות ינצל את המצב הזה היום כדי להעשיר את קופתו המדלדלת או הריקה

יעקב אשר:  כי אם כן, אני אומר לכם, אם יהיה מישהו כזה, אני לא רוצה להמשיך להגיד  מה אעשה אם אדע על דבר כזה

יעקב אשר:  מה אעשה, ממרום המיקרופון, כשאני נמצא כאן

יעקב אשר:  תנו אמון באנשים האלה, הם האנשים שפוגשים את התושבים, הם האנשים שרואים אותם עין בעין, הם האנשים שרצים משבעה לשבעה, מלוויה ללוויה, ממשפחת חטופים אחת לשנייה

יעקב אשר:  כי בסוף אזרח מכיר את ראש העיר, הוא לא מכיר את יושב-ראש ועדת הפנים, הוא לא מכיר את אלי, הוא הכיר אותו פעם כשהוא היה בעירייה

קריאה: נכון, גם אותך

יעקב אשר: וגם אותי כנראה, כמה

יעקב אשר:  ולכן, יש חשיבות גדולה לתת בהם אמון, לבנות את  - - -     אנחנו צריכים לסיים כאן

יעקב אשר:  סגן ראש רח"ל, האם הוא יודע לתת לי תשובה על המיגוניות? שלום

שמוליק קלמי: אני שמוליק קלמי, סגן ראש רח"ל בפקע"ר

שמוליק קלמי:  אני מרכז את כל נושא רציפות התפקוד של המשק במרחב

שמוליק קלמי:  הנושא של המיגוניות זו סוגיה פק"ערית, יש במחלקת מיגון בפקע"ר תוכנית סדורה למתן מענה

שמוליק קלמי:  אני יודע שהם מייצרים כרגע מענה לפזורה הבדואית בקרבת - - -     

יעקב אשר: אבל אני רציתי לשאול שאלות: האם קיים מלאי של מיגוניות כאלה, כשכל העניין הוא רק לקחת אותן ולפזר אותן? אני מסכים ששמענו פה על מקומות, יישובים בפזורות או ישובים ערבים, שבהם יש צורך במיגוניות, אבל יש צורך במיגוניות גם במקומות אחרים

יעקב אשר:  השאלה היא: האם אתה יודע להגיד לי – ואם אתה לא יודע, אז תגיד לי – כמה מיגוניות כאלה יש? מהם החסמים שיש היום לייצר עוד מיגוניות כאלה? כמה זמן לוקח לייצר דבר כזה? האם יש מלאי בעניין הזה?      

שמוליק קלמי: יש מלאי, הוא לא גדול

שמוליק קלמי:  הפיזור הוא במשורה, על פי הצרכים

שמוליק קלמי:  ייצור מיגוניות לוקח זמן

שמוליק קלמי:  אני יודע שפיקוד העורף יצא בחמישה מיליון שקלים לייצר מיגוניות נוספות, אני יכול לבדוק את הנתונים ולהחזיר לכם תשובה לאחר מכן

יעקב אשר: ובדיקה מול מפעלים שאמרו שיש להם בעיה לייצר אותן – אני לא יודע איזה בעיות, כאלה או אחרות

יעקב אשר:  ואני מבקש להבא לדאוג, אני שולח אותך כי אתה היחיד שנמצא על הקו

אליהו דלל: אחד המפעלים נמצא באשקלון, דרום

יעקב אשר: והוא לא יכול לתפקד בגלל שהוא באשקלון דרום

שמוליק קלמי: הדרישות הן מפה ועד להודעה חדשה, גם ביישובים: צפון, דרום; גם במפעלים

יעקב אשר: ברור

שמוליק קלמי: הדרישות אינסופיות

יעקב אשר: אגב, מתברר שהדבר הזה הוא יביל, הוא יכול לזוז

יעקב אשר:  זה דבר שטוב שיהיה, שיהיו לך מחסנים כאלה כמו שיש לך מחסני נשק

יעקב אשר:  אני לא אומר להשאיר את זה, בעזרת השם, כשנגיע לשקט יכול להיות שנאסוף אותן לאיזשהו אתר התכנסות, במקומות, ואחר כך ייקחו אותן

יעקב אשר:  אבל המיגוניות האלה הצילו חיים, הן גם הצילו חיים כמסתור מהטבח הנורא שהיה בעוטף ובמסיבה ובכל מה שהיה שם, כאלה שהסתתרו בפנים

יעקב אשר:       אני חושב שהדבר הזה צריך להיות ברמת החשיבות הכי גבוהה, כי הוא יקר אבל הוא לא יקר בממדים שאנחנו מדברים עליהם, של מיליארדים

יעקב אשר:  הוא דבר שאפשר לעשות אותו כי הוא גם נגיש וגם יביל, וגם לא כל כך יקר

יעקב אשר:  הוא לא מחייב כרגע תכנון ובנייה, הוא תמיד יכול לזוז ימינה או שמאלה אם הוא לא טוב

יעקב אשר:  מה לעשות, היום אנחנו צריכים לעבוד בדברים - - - אתה יודע, יש לנו סייבר, יש לנו טילים רודפי טילים אבל בסוף אין תחליף לבטון שנמצא ליד הבית, בתי הספר והגנים

יעקב אשר:       תחשוב, אם היו מפוזרים יותר כאלה, אולי יכולנו לפתוח מוסדות לימוד או גנים בכמה מקומות

יעקב אשר:  לפחות גנים, אתם יודעים מה זה ילדים שנמצאים בבית עם ההורים שלהם? ילדים בגילאי גן? עם כל הטראומות

יעקב אשר:  ילדים זה שמחה אבל השמחה הופכת להיות חסרת גבולות כשהם לא בלימודים, כשאין להם מסגרת

יעקב אשר:  הם הולכים לישון מאוחר, מעירים אותם באמצע הלילה לאזעקות, זו טרללת

יעקב אשר:       אני מבקש שתעביר למי שצריך שהוועדה רואה בזה משהו שהוא בדרגת החשיבות הכי גבוהה

יעקב אשר:  לא מעניינים אותי פה מכרזים, לא מעניין אותי שום דבר כי לדעתי המספרים ידועים, יודעים מה העלות של דבר כזה

יעקב אשר:  מה יכול להיות פה? איזו הפקעת מחירים או דברים מהסוג הזה?      

אליהו דלל: דרך החברה למשק יש מכרזים שהתבצעו

יעקב אשר: אני לא יודע, מה שאפשר

יעקב אשר:  תעביר את זה הלאה ותעביר שאני גם מבקש שנציג פיקוד העורף, בחלקים הרלבנטיים, יישאר בישיבות

יעקב אשר:  גם אם הוא במשרד, שיגיד למזכירה שלו לעקוב אחרי הדברים וברגע שצריך אותו – שיענה

יעקב אשר:  תודה רבה לך ושיהיה בהצלחה לכולם

שמוליק קלמי: תודה

יעקב אשר: חברים, שוב אני מעביר את זה לכיוון חינוך, אבל עלה פה הנושא של עובדים חיוניים ברמות שונות של חיוניות, גם פקידים שאנחנו רוצים שיעשו את העבודה שלהם

יעקב אשר:  בנושא של פעילויות חינוכיות לעובדים חיוניים, צריך למצוא להם מסגרות כאלה ואחרות

יעקב אשר:  אני לא יודע, אין לי יצירתיות, אבל ברור שאם יהיה מימון למשהו – ידעו גם ליצור מזה משהו

יעקב אשר:       תודה רבה לכולם